Rehendhi night market feshun\nރެހެންދި ނައިޓްމާކެޓް ފަށައިފި\nރާއްޖޭގައި ދަރިވަރުންގެ އާބާދީ އެންމެ ބޮޑު އެއް ސްކޫލު ކަމަށްވާ، ހުޅުމާލޭ ރެހެންދި ސްކޫލުން އިންތިޒާމްކޮށްގެން ކުރިއަށް ގެންދާ "ރެހެންދި ނައިޓް މާރކެޓް" ފަށައިފިއެވެ.\nރެހެންދި ނައިޓް މާރކެޓް 2019 އަކީ ސްކޫލުގެ އެކިއެކި ހަރަކާތްތަކަށް ފަންޑްރެއިޒް ކުރުމުގެ ގޮތުން ކުރިއަށްގެންދާ ހަރަކާތެއް ކަމަށް އެސްކޫލުގެ ޕީޓީއޭގެ އެކްސްކޯގެ އެކްޓިވިޓީ ޗެއަރ އިރުޝާދު ޒާހިރު ވިދާޅުވިއެވެ. ސްކޫލުގެ ޓީޗަރުންނާއި ބެލެނިވެރިން ގުޅިގެން ކުރިއަށްގެންދާ މި ނައިޓް މަރކެޓް ކުރިއަށް ދާނީ މާރޗް މަހުގެ 8 އިން 17ގެ ނިޔަލަށެވެ.\nއަދި ކޮންމެ ދުވަހަކު ވެސް ހަވީރު 4:00 އިން ރޭގަނޑު 12:00 ނައިޓް މާރކެޓް ހުޅުވިފައި ހުންނާނެއެވެ. ހުޅުމާލޭގެ ރުއްގަނޑު ސަރަހައްދުގައި ކުރިއަށްގެންދާ މި ނައިޓް މާރކެޓުގައި ގިނަ އަދަދެއްގެ ސްޓޯލް ހުންނާނެއެވެ. ތަފާތު ގިނަ ބާވަތްތަކުގެ މުދާ އެއް ތަނަކުން ހެޔޮ އަގުގައި ލިބެން ހުންނާނެ ކަމަށާއި އަދި ކެންޓީނުގެ ޚިދުމަތްވެސް ލިބެން ހުންނާނެ ކަމަށް އިރުޝާދު ވިދާޅުވިއެވެ.\nމިއީ ބެލެނިވެރިންނާއި ދަރިވަރުން އަދި ހުޅުމާލޭގައި ދިރިއުޅޭ ރައްޔިތުން ޒިޔާރަތްކޮށްލަން ވަރަށް ރަނގަޅު ނައިޓް މާރކެޓެއް ކަމަށްވެސް އެސުކޫލުން ބުނެއެވެ. މީގެ ކުރިންވެސް ރެހެންދި ސްކޫލުން ވަނީ ތަފާތު ގިނަ ފަންޑްރެއިޒިން ހަރަކާތްތައް ބާއްވާފައެވެ. އެގޮތުން 2016، 2017، 2018ވަނަ އަހަރުވެސް ވަނީ ޕީޓީއޭ އިން އިންތިޒާމްކޮށްގެން އާންމުންގެ ބޮޑު ތަރުހީބަކާއި އެކު ނައިޓް މާކެޓެއްވެސް ބާއްވާފައެވެ.


Islands.MV portal ge masahkaiy mas dhuvas thereygai ninmaaleveyne:...\nމިހާތަނަށް 80 އެއްހާ ރަށް މައުލޫމާތު ވަނީ އަޅާ ނިމިފައި\nޕޯޓަލްގެ މައިގަނޑު ބެލެނިވެރި ފަރާތަކަށް ވާނީ ރަށު ކައުންސިލް\nޕޯޓަލް ބޭނުން ކުރަން ފެށުމުން އަތޮޅުތެރޭގައި ވަޒީފާގެ ފުރުސަތު އިތުރުވެގެންދާނެ\nކ. މާލެ |7އޯގަސްޓް 2020 | ހުކުރު 00:28 | 2,247\n"އައިލެންޑްސް.އެމްވީ" ޕޯޓަލް އިފްތިތާހްކުރުމަށް ބޭއްވި ޖަލްސާގެ ތެރެއިން - ރައީސް އޮފީސް\nމިނިސްޓް އޮފް ކޮމިއުނިކޭޝަން ސައިންސް އެންޑް ޓެކްނޮލޮޖީން ތައްޔާރު ކުރަމުންދާ "އައިލެންޑް.އެމްވީ" ޕޯޓަލްގެ މަސައްކަތް މަހެއްހާ ދުވަހުގެ ތެރޭގައި ނިންމާލެވޭނެ ކަމަށް މިނިސްޓަރ އޮފް ސްޓޭޓް ފޯރ ކޮމިއުނިކޭޝަން ސައިންސް އެންޑް ޓެކްނޮލޮޖީ އަލީ ސޯލިހު ވިދާޅުވެއްޖެ އެވެ.\nބުރާސްފަތި ދުވަހުގެ ރޭ ރާއްޖެ ޓީވީގެ "ފަލަ ސުރުޚީ" ޕްރޮގްރާމުގައި ވާހަކަދައްކަވަމުން އަލީ ސޯލިހު ވިދާޅުވީ ރައީސުލްޖުމްހޫއްޔާގެ 100 ދުވަހުގެ ވައުދުތަކުގެ ތެރޭގައި ހިމެނޭ ރަށުފަތުރުވެރިކަމާއި ގުޅުވައިގެން ފަރުމާކޮށް ތަޢާރަފް ކޮށްފައިވާ "އައިލެންޑް.އެމްވީ" ޕޯޓަލ އަޕްޑޭޓް ކުރުމުގެ މަސައްކަތް މިހާރުވެސް ހަލުވި ކަމާއިއެކު ކުރިއަށްދާ ކަމަށެވެ. މި ޕޯޓަލްއަށް މިހާތަނަށް 80 އެއްހާ ރަށް މައުލޫމާތު އަޅާ ނިމިފައިވާ ކަމަށާއި މި ޕޯޓަލް ފަރުމާ ކުރެވިފައިވަނީ ރަށު ކައުންސިލްތަކާއި އަތޮޅު ކައުންސިލްތަކަށް އެރަށެއްގެ މައުލޫމަތު ޕޯޓަލް މެދުވެރިކޮށް ބެލެހެއްޓޭނެ ގޮތަށް ކަމަށް އަލީ ސޯލިހް ވިދާޅުވި އެވެ.\nއެރަށެއްގެ ކައުންސިލް މެދުވެރިކޮށް އެއަށް ޑާޓާ އެޅުމަށް ބަލާނަމަ އެތަނެއްގައި އެކަންކަން ކުރާނެ އައިޓީ ދާއިރާގެ ބޭފުޅުން މިވަގުތު ނެތްކަން ފާހަގަކުރައްވާ އަލީ ސޯލިހް ވިދާޅުވީ އެކަމުގެ ސަބަބުން ގޮންޖެހުންތައް ދިމާވަމުންދާކަމަށެވެ. ނަމަވެސް މިނިސްޓްރީ މެދުވެރިކޮށް އެ ޑާޓާތައް އަޅާ އެރަށެއްގެ ޑާޓާ އެރަށަކާއި ހަވާލުކުރެވި ބެލެހެއްޓުމުގެ މަސައްކަތް ކުރިއަށް ގެންދާ ކަމަށް އޭނާ ވިދާޅުވިއެވެ.\nއަލީ ސޯލިހު ވިދާޅުވީ މި ޕޯޓަލް މުޅިން ފުރިހަމަވެގެންދާއިރު ރަށްރަށުގައި ވަޒީފާގެ ފުރުސަތުތައް އެފެދިގެންދާނެ ކަމަށެވެ. ޕޯޓަލް ބަލަހައްޓާ، ޕޯޓަލްއަށް މައުލޫމާތު އެޅުމަށްޓަކައި އައިޓީ ދާއިރާގެ ބޭފުޅުންނާއި، ޕޮޓޯ ގްރާފަރުންނާއި، ވީޑިއޯ ގްރާފަރުނާއި މިފަދަ އެތައް ވަޒީފާތަކެއް އުފެދިގެންދާނެ ކަމަށެވެ.\nމި ޕޯޓަލުން ކޮންމެ ގައުމެއްގެ ފަތުރުވެރިއަކުވެސް ރާއްޖޭގެ ކޮންމެ ރަށަކަށް ޒިޔާރަތް ކުރަން ބޭނުންވި ނަމަވެސް އޭނާ އަމަލު ކުރަންޖެހޭ ގޮތް ޕޯޓަލް މެދުވެރިކޮށް އެނގިގެންދާނެ ކަމަށެވެ. އަދި ރަށުގެ ޘަޤާފަތާއި، ރަށުގެ ޘަޤާފީ ތަރިކައިގެ މައުލޫމާތާއި، ރަށުގެ ހުރިހާ ކަމެއް ޕޯޓްލް އިން އެނގެން ހުންނާނެ ކަމަށް އޭނާ ވިދާޅުވިއެވެ.\nޔޫކޭގެ ރައްތިތަކު ހއ. ކެލާއަށް އަންނަން ބޭނުންވެއްޖެ ނަމަ ދަތުރުފަށައިގެން މާލޭގެ ބަނދަރަށް އައިސް، މާލޭގެ ބަނަދަރުން ދެން ކެލާއަށް ދެވޭނެ ހުރިހާ ރޫޓްތަކެއް، ފްލައިޓެއްގައި ދާން ބޭނުންނަމަ ފްލައިޓެއްގައި ދެވޭނެ ކައިރިމިނެއް އަދި ސީޕްލޭންގައި ދާން ބޭނުންވަނީނަމަ ސީޕްލޭންގައި ދެވޭނެ ގޮތާއި ކެލާއަށް ދިއުމަށްފަހު ކެލާގައި މަޑުކުރާނެ ގެސްޓްހައުސްތަކުގެ މައުލޫމާތު އެ ޕޯޓަލުން އެނގެން ހުންނާނެ.\nމި ޕޯޓަލްގެ މައިގަނޑު ބެލެނިވެރި ފަރާތަކަށް ވާނީ ރަށު ކައުންސިލާއި ޓުއަރިޒަމް މިނިސްޓްރީ ކަމަށާއި އެންސީއައިޓީ ހަރަކާތްތެރިވަނީ ޑިވެލޮޕަރުންގެ ގޮތުގައި ކަމަށް އޭނާ ވިދާޅުވިއެވެ. ޕޯޓަލްގެ މަސައްކަތް މިހިނގާ އޮގަސްޓް މަހުގެ ފަހުކޮޅު ނުވަތަ މި ފެށޭ ސެޕްޓެމްބަރު މަހުގެ ކުރީކޮޅު އެއްކޮށް ނިންމާލެވޭނެ ކަމަށް އޭނާ ވިދާޅުވިއެވެ.


Maldives ibu's Adventure: September 2009\nTweets by @ibumohd\nMaldives Association of Youth Voice - News Conference 28/09/2009\nމޯލްޑިވްސް އެސޯސިއޭޝަން އޮފް ޔޫތް ގެ ނަމުގައި ޖަމިއްޔާއެއް އުފައްދައިފިއެވެ.\nމި ޖަމްއިއްޔާ އުފެއްދުމުގެ މަގްސަދަކީ ރާއްޖެ ދެކެމުން މިދާ ޑިމޮކްރަސީގެ ޅަފަތުގައި ޒުވާނުންގެ ފުރިހަމަ ރޯލަކީ ގައުމެއް ގައުމަކަށް ހެދޭނީ ރަށު ބަންދުގައި ބަންދު ވެފައި ތިބޭ ރަށްވެހިނަށް ފާގަތި މުސްތަގްބަލެއް އަންނަން އޮތް ޖީލު ތަކަށް ވާސިލް ކޮށް ދެވޭނެ ހަމަ އެކަނި ވަސީލަތަކީ ޖަމްއިއްޔާ ޖަމާއަތް ތައް ކަމުން ޖަމްއިއްޔާ ތަކުގެ ރޯލް ފުޅާކޮށް ރަށްރަށުގެ ރަށް ވެހީންނަށް އެމީހުންގެ ހިތުގެ އުދާސްތައް ވެރިކަން ކުރާ ފަރާތްތަކަށް ރައްދުކޮށްދެވޭނީ ހަމައެކަނި މި ފަދަ ޖަމާއަތް ތަކަށް ކަމުގައި ދެކޭތީ ކަމުގައި މޯލްޑިވްސް އެސޯސިއޭޝަން އޮފް ޔޫތު ވޮއިސްގެ ޗެއަރ ޕަރސަން އިބްރާހިމް މުހައްމަދު މިއަދު 25ގައި އޮތް ނޫސްވެރިންގެ ބައްދަލުވުމެއްގައި ވިދާޅުވިއެވެ.\nމި ޖަމްއިއްޔާ އަކީ މުޅި ރާއްޖެ އަށް ހާއްސަ ކޮށް އުފެއްދި ޖަމްއިއްޔާ އެއް ނަމަވެސް މި ޖަމްއިއްޔާގެ ފުރަތަމަ ޕްރޮގްރާމް ހިންގުމަށް ހަމަޖެހިފައި ވަނީ ނ. އަތޮޅު3ރަށެއްގައި ކަމުގައި އިބްރާހިމް މުހައްމަދު ވިދާޅުވިއެވެ.\nއިބްރާހިމް މުހައްމަދު ވިދާޅުވިގޮތުގައި ރާއްޖޭގެ މާޒީގައި އުފެދިފައިވާ ގިނަ ޖަމްއިއްޔާ ތަކަކީ ހަމަ އެކަނި ކުޅިވަރަށް ހާއްސަ ކޮށް އުފެދިފައިވާ ޖަމްއިއްޔާ ތަކެއް ކަމަށާ ޒުވާން ރައްޔިތުންނަށް ފުރިހަމަ ވެއްޓެއް ޖަމްއިއްޔާ ތަކަށް ގާއިމް ކޮށްދެވިފައި ނުވާ ކަމުގައެވެ.


ވަޒީރުންގެ މަޖިލީހުގެ މެންބަރުންގެ ގޮތުގައި އައްޔަނުކުރައްވާފައިވާ ދެ ބޭފުޅުންނަށް މަޖިލީހުން ރުހުންދެއްވައިފި – Maldivian Democratic Party\nވަޒީރުންގެ މަޖިލީހުގެ މެންބަރުންގެ ގޮތުގައި އައްޔަނުކުރައްވާފައިވާ ދެ ބޭފުޅުންނަށް މަޖިލީހުން ރުހުންދެއްވައިފި\nމި2ބޭފުޅުންނަށް ރުހުންލިބިވަޑައިގަތީ އިދިކޮޅު ޑީއާރުޕީން ރުހުން ނުދޭނޭ ކަމަށް ބުނެފައިވަނިކޮށް\nރައްޔިތުންގެ މަޖިލީހުގެ ރުހުން ހޯދުމަށްޓަކައި، މަޖިލީހަށް ފޮނުވާފައިވާ ވަޒީރުންގެ މަޖިލީހުގެ މެންބަރުންގެ ގޮތުގައި އައްޔަނުކުރައްވާފައިވާ ދެ ބޭފުޅުންނަށް މިއަދު ބޭއްވި ރައްޔިތުންގެ މަޖިލީހުގެ މިދައުރުގެ 28 ވަނަ ޖަލްސާގައި ރުހުންދީފިއެވެ.\nމިއަދުގެ ޖަލްސާއަށް ހާޒިރުވެވަޑައިގެންނެވި 74 މެންބަރުންގެ ތެރެއިން މިނިސްޓަރ އޮފް ޑިފެންސް އެންޑް ނެޝެނަލް ސެކިއުރިޓީގެ މަޤާމަށް މ.އަރާރޫޓްވިލާ އަލްފާޟިލް ޠަލްޙަތު އިބްރާހީމްކަލޭގެފާނު ހުންނެވުމަށް ފެނިވަޑައިގަންނަވާކަމަށް 50 މެންބަރުން ވޯޓް ދެއްވާފައިވާއިރު، ފެނިވަޑައިނުގަންނަވާކަމަށް ވޯޓު ދެއްވީ 24 މެންބަރުންނެވެ. އަދި މިނިސްޓަރ އޮފް ފިޝަރީޒް އެންޑް އެގްރިކަލްޗަރގެ މަޤާމަށް ގ. ދަތުގޭ ޑޮކްޓަރ އިބްރާހީމް ދީދީ ހުންނެވުމަށް 40 މެންބަރުން ވޯޓު ދެއްވިއިރު 35 މެންބަރުން ވޯޓު ދެއްވީ ފެނިވަޑައިނުގަންނަވާކަމަށެވެ.\nމި2ބޭފުޅުންނަށް ވެސް ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ އިތުރުން ބައެއް އަމިއްލަ މެންބަރުން ވަނީ ވޯޓު ދެއްވާފައެވެ. ޑީއާރުޕީގެ މައުމޫނަށް ވަފާތެރި ފެކްޝަނުން ޑރ.ޑީޑީ އާއި ތަލްހަތާއި2ބޭފުޅުންނަށް ވެސް ރުހުން ނުދިނުމަށް ނިންމާފައިވާ އިރު، ޑީއާރުޕީން ނިންމާފައިވަނީ ޑރ.ޑީޑީއަށް ރުހުން ނުދިނުމަށެވެ.\nމިއަދުގެ ޖަލްސާގައި ޕާޓްނަރޝިޕްގެ ބިލު މަޖިލީހުން ބަލައިގަތުމަށް ފާސްކޮށް، މަޖިލީހުގެ ގަވައިދުގައިވާ ގޮތުގެ މަތިން އެ ބިލު ވަނީ އިޤްތިޞާދީ ކޮމިޓީއަށް ފޮނުއްވާފައެވެ.\nމިއަދުގެ ޖަލްސާގެ ވަގުތު ހަމަވެގެން ރިއާސަތުން ޖަލްސާ ނިންމަވާލެއްވިއިރު ކުރިއަށް ގެންގޮސްފައިވަނީ ބިމުގެ ބިލުގެ ބަހުސްއެވެ.


Muslimunge massalaiga 39 qaumakun China kuvveri koffi - vNews.mv\nޗައިނާއިން އުއިޣުރު މުސްލިމުން ބަންދުކޮށްގެން ގެންގުޅޭ ކޭމްޕެއް:\nމުސްލިމުންނަށް އިހާނެތިކޮށްހިތާ މައްސަލާގައި 39 ގައުމަކުން ޗައިނާ ކުށްވެރިކޮށްފި\nސައިފް އަޒްހަރު 07 October 2020, 14:52\nބައިމަދު އުއިޣުރު މުސްލިމުންގެ މައްސަލާގައި ދުނިޔޭގެ 39 ގައުމަކުން ޗައިނާ ކުށްވެރިކޮށްފިއެވެ.\nއިއްޔެ އދގައި ބޭއްވި އިންސާނީ ހައްގުތަކާބެހޭ ބައްދަލުވުމެއްގައި އެ ގައުމުތަކުންވަނީ، ޗައިނާއިން އެގައުމުގެ މުސްލިމް ނަސްލުގެ މީހުންނަށް ކުރާ އަނިޔާއާއި، މުސްލިމުންގެ ހައްގުތައް ނިގުޅައިގަންނަ މައްސަލަ ވަރަށް ބޮޑަށް ކުށްވެރި ކޮށްފައެވެ.\nއިއްޔެގެ ބައްދަލުވުމުގައި މުސްލިމުންގެ މައްސަލާގައި ޗައިނާ ކުށްވެރިކުރުމުގައި އެންމެ އިސްކޮށް އޮތީ ޖަރުމަނުވިލާތެވެ.\nޖަރުމަނުވިލާތުގެ އިތުރުން، އެމެރިކާ، އިނގިރޭސިވިލާތް، ޖަޕާންވެސް ހިމެނޭގޮތުން ދުނިޔޭގެ 39 ގައުމަކުންވަނީ، އުއިޣުރު މުސްލިމުންގެ ހައްގުތަކަށް އިހްތިރާމްކުރުމަށް ޗައިނާއަށް ގޮވާލާފައެވެ.\nހަމަ އެއާއެކު، ހޮންގްކޮންގައި ހިނގަމުންދާ ސިޔާސީ ހަމަނުޖެހުންތަކާ މެދުވެސް އެ ގައުމުތަކުން ކަންބޮޑުވުން ފާޅުކޮށްފައި ވެއެވެ.\n"ޝިންޖިއާންގެ އިންސާނީ ހައްގުތަކުގެ ހާލަތާއި، މިފަހުން ހޮންގްކޮންގައި ހިނގައިދިޔަ ކަންތައްތަކާމެދު އަޅުގަނޑުމެން ވަރަށް ކަންބޮޑުވޭ"\nޖަރުމަނު އެމްބަސެޑަރ ކްރިސްޓޮފަރ\nޖަރުމަނު އެމްބަސެޑަރވަނީ، އދގެ އިންސާނީ ހައްގުތަކާބެހޭ އޮބްޒާވަރުން ޝިންޖިއާން ސަރަހއްދަށް ދިއުމުގެ ހުއްދަ އެއްވެސް ޝަރުތަކާނުލައި ވަގުތުން ދިނުމަށް ޗައިނާ ސަރުކާރަށް ގޮވާލައްވާފައެވެ.\nޝިންޖިއާން ސަރަހައްދަކީ، ޗައިނާގެ ބައިމަދު އުއިޣުރު މުސްލިމުންގެ އަޣުލަބިއްޔަތު އޮންނަ ސަރަހައްދެވެ.\nޗައިނާ ސަރުކާރުން އެ ސަރަހައްދުގައި މުސްލިމުންނާ ދެކޮޅަށް ހިންގާ ހަރުކަށި އަމަލުތަކުގެ ދަށުން، މިލިއަނަކަށް ވުރެ ގިނަ މުސްލިމުން ބޮޑެތި ކޭމްޕްތަކުގައި ބަންދުކޮށްގެން ގެންގުޅޭ ކަމަށް އދއިންވެސް ވަނީ ބުނެފައެވެ.\nމިމައްސަލާގައި ޗައިނާ ސަރުކާރުން ބުނަމުންދަނީ، މުސްލިމުން ބަންދުކޮށްގެން އުޅޭ ކޭމްޕްތަކަކީ ވޮކޭޝަނަން ޓްރޭނިންގދޭ ތަންތަން ކަމަށެވެ.\nއެކަމަކު، ހައްގުތަކަށް މަސައްކަތްކުރާ ފަރާތްތަކާއި، މުސްލިމުން ބުނަމުންދަނީ އެއީ ޖަލުތަކެއް ކަމަށެވެ.\nއދގެ ބައްދަލުވުމުގައި ގައުމުތަކުންވަނީ، ޝިންޖިއާން ސަރަހައްދުގައި ޗައިނާއިން މުސްލިމުންނާ ދެކޮޅަށް ހިންގާ އެކިއެކި އަމަލުތަކުގެ ވާހަކަތައް ފާހަގަކޮށްފައެވެ.\nއެގޮތުން، އިސްލާމްދީނަށް މުސްލިމުން އުޅުނަ ނުދިނުމަށް ހިންގާ އަމަލުތަކާއި، މުސްލިމުންނަށް ވަރުގަދައަށް ފާރަލުމާއި، ގަދަބާރުން އަޅުމަސައްކަތް ކުރުވުމާއި، އެނޫންވެސް އިންސާނީ ހައްގުތަކާ ޚިލާފް އެތައްކަމެއް ފާހަގަކޮށްފައި ވެއެވެ.\nއދގެ ބައްދަލުވުމަށްފަހު، އެކުލަވާލި ގަރާރުގައި ސޮއިކުރި 39 ގައުމުގެ ތެރޭގައި ޔޫރަޕްގެ އިއްތިހާދުގެ ގައުމުތަކާއި، ކެނެޑާ، ހެއިޓީ، ހޮންޑިއުރަސް، އޮސްޓްރޭލިއާ އަދި ނިއުޒީލެންޑްވެސް ހިމެނެއެވެ.\nޗައިނާގެ ބިރުދެއްކުންތަކާއި، ހުރަސްއެޅުންތަކާ އެކުވެސް މިދިޔަ އަހަރަށްވުރެ ގިނަ ގައުމުތަކުން މިއަހަރުގެ ގަރާރުގައި ސޮއިކޮށްފައިވާކަން، އިންސާނީ ހައްގުތަކަށް މަސައްކަތްކުރާ ބައިނަލްއަގްވާމީ ޖަމާއަތެއް ކަމަށްވާ، ހިއުމަން ރައިޓްސް ވޮޗުން ފާހަގަކޮށްފައި ވެއެވެ.\nމިއަހަރުގެ ގަރާރުގައި 39 ގައުމަކުން ސޮއިކުރިއިރު، މިދިޔަ އަހަރުގެ ގަރާރުގައި ސޮއިކޮށްފައިވަނީ 23 ގައުމުންނެވެ.\nގައުމުތަކުން އެކަށައަޅައި ސޮއިކުރި އިންސާނީ ހައްގުތަކުގެ ގަރާރަށް ޗައިނާއިންވަނީ ވަރަށް ރުޅިވެރިކަމާއެކު ރައްދު ދީފައެވެ.\nޗައިނާއިން އދއަށް ކަނޑައަޅާފައި ހުންނަވާ ދާއިމީ މަންދޫބު ޒަންގް ޖުން ވިދާޅުވީ، ގައުމުތަކުން އެކަށައެޅި ގަރާރުގައި ޗައިނާގެ މައްޗަށް ކޮށްފައިވާ ތުހުމަތުތަކަކީ އެއްވެސް އަސާސެއްނެތް ތުހުމަތުތަކެއް ކަމަށެވެ.\nއަދި މި ގަރާރުގެ ބޭނުމަކީ، އދގެ މެމްބަރު ގައުމުތައް، އެއްގައުމު އަނެއްގައުމަށް ޖެއްސުން ކަމަށްވެސް ޗައިނާގެ މަންދޫބު ވިދާޅުވެފައި ވެއެވެ.\nޗައިނާ އދ. ދުނިޔެ\n46 މީހުން ބަލިން ފަސޭހަ، އަލަށް ޕޮޒިޓިވްވީ 27 މީހުން\nއައިއޭސީން ސަވައިވިންގް ވިންޓަރ 2020 ލޯންޗުކޮށްފި\nމިހާތަނަށް ރާއްޖެއަށް 420،315 ފަތުރުވެރިން ޒިޔާރާތްކޮށްފި\n"ބޭރު މުވައްޒަފުންގެ އެކަމަޑޭޝަން ވިޔަފާރި ރަޖިސްޓްރީ ކުރަންޖެހޭ"\nހިޔާފްލެޓް: ނުގުޅުނު 500އަށްވުރެ ގިނަ މީހުންގެ ނަން ހާމަކޮށްފި\nފްރާންސުން ހިންގަމުން ގެންދާ އަމަލުތަކާ ދެކޮޅު: އިދިކޮޅު


Video Conference Medhuverikoh Rajjeygai Furathama Faharah Varikohfi - Vaguthu\nމިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އާއި ގުޅިގެން ވަރިކުރުމުގެ ޝަރީއަތުގެ މަޖިލިސްތައް އޮންލައިން ކޮންފަރެންސް މެދުވެރިކޮށް ބާއްވަން ނިންމައިފިއެވެ.\nމިއީ ރާއްޖޭގައި އަލަށް ފަށާފައިވާ ކަމަކަށް ވާއިރު އެކަން އަމަލީގޮތުން ފުރަތަމަ ކުރުމަށް ފަށާފައި ވަނީ ފެމެލީ ކޯޓުގައެވެ. ފުރަތަމަ އެކޯޓުގައި ކައިވެނި ވީޑިއޯ ކޮންފަރެންސް މެދުވެރިކޮށް ކުރުމަށް ފަހު މިހާރު ވަނީ، މާލެ ފުރަބަންދު ކުރިފަހުން ވަރިއަށް އެދިފައިވާ މީހުން ވަރިކުރުމަށްވެސް ވީޑިއޯ ކޮންފަރެންސް ބޭނުންކޮށްގެން ޝަރީއަތް ކުރަން ފަށާފައެވެ.\nމިއަދު ވަނީ ވަރިވުމަށް އެދޭ ދެމަފިރިއަކު ބޭނުންވެގެން އަލަށް ރާއްޖޭގައި ވީޑިއޯ ކޮންފަރެންސެއް މެދުވެރިކޮށް ވަރިކޮށްދީފައެވެ.\nފެމެލީ ކޯޓުން ވިދާޅުވީ މިއަދު ވަރިކޮށްދޭން ފަށާފައިވާއިރު ކޯޓުން ބޭރުގައި ކޮށްފައިވާ ވަރި ސާބިތުކުރުމުގެ ޝަރީއަތްތައްވެސް ބޭއްވުމަށް ހަމަޖެހިފައިވާ ކަމަށާއި، އެކަމަށްޓަކާ ވާންހުރި ތައްޔާރީތައްވެސް މިހާރު ނިމިފައިވާ ކަމަށެވެ.\nކޮވިޑް-19 ގެ ސަބަބުން ސަރުކާރުގެ އޮފީސްތައް ބަންދުކޮށްފައިވާތީ މިހާރު ވީޑިއޯ ކޮންފަރެންސް މެދުވެރިކޮށް ކައިވެނިކޮށްދޭން ވަނީ ފަށާފައެވެ.\nމިއުސޫލުގެ ދަށުން ކައިވެނިތަކުގައި ފުރިހަމަ ކުރަންޖެހޭނެ ކަންކަމާއި މަޖްލިސް ބާއްވާނެ ގޮތާއި ވަގުތު ކަނޑައަޅާނީ ކައިވެނީގެ ރަޖިސްޓްރާ އެވެ. ކައިވެނީގެ މަޖްލިސް ބޭއްވުމަށް ކަނޑައަޅާފައިވާ ވަގުތުގެ ކުރިން، ވީޑީއޯ ކޮންފަރެންސް ބާއްވަން ހަމަޖައްސާފައިވާ އޮންލައިން ޕްލެޓްފޯމަށް ލޮގިން ވާންޖެހޭނެ އެވެ.\nވީޑިއޯ ކޮންފަރެންސް މެދުވެރިކޮށް ކައިވެނީގެ މަޖިލިސް ބޭއްވުމުގެ ކުރިން، ކައިވެނިކުރާ ދެ މީހުންނާއި ވަލީވެރިޔާ އަދި ހެކިވެރިން އިގުރާރުގައި ސޮއިކުރުމަށް ފަހު ކޯޓަށް ހުށަހަޅަންޖެހޭނެ ކަމަށް އުސޫލުގައި ބުނެފައި ވެއެވެ. އަދި ކައިވެނީގެ މަޖިލީހަށް ކޮންމެހެން ހާޒިރުވާންޖެހޭ މީހުން ހާޒިރުވެ ތިބިކަމާއި ހާޒިރުވާންޖެހޭ މީހުންގެ އަޑާއި މަންޒަރު ސާފުކޮށް ލިބެމުންދާކަން، ކައިވެނިކޮށްދޭ މީހާ ކަށަވަރުކުރަންޖެހޭނެ ކަމަށް ވެސް އުސޫލުގައި ބުނެފައި ވެއެވެ.\nޖޫން 8, 2020 11:37\nރިކޯޑަށް އިތުރުވި ބޮޅެއްތާދޯ\nޖޫން 8, 2020 11:53\nއޮނަލައިން ކޮށް މިފަދަ ކަނަކްން ކުރާ އިރު ސެކުއިރިޓީ އަށް ވަރަށް ބަލަން ޖެހޭނެ. މިސާލަކަށް ކައިވެނި ކޮށްދެވުނީ ރަނގަޅު މީހާ އާތޯ ބެލެން ޖެހޭނެ. ފޭކް އަޑީ އަދި ފޮޓޯ އޮޅުވާލުން އެއީ މިޒާމުގައި ކުރަން ވަރަށް ފަސޭހަ ކަންކަން.\nފަތް ކަޑާ ދަރަނި ދަންތުރަ\nޖޫން 8, 2020 12:55\nމި ވަރި ވާނީ ފުރަތަމަ ކޮވިޑު ވަރި އަކަށް ދޯ؟\nޖޫން 8, 2020 13:07\nމަޖިލިސް ކުރާ ގެއިން ތިހުރިހާ ކަމެއް ނިންމީމަ ރަނގަޅުވަނެ ދޭތެރއ ދުރު ކުރަން ވެސް އެނގޭނީ ބުއްޅަބޭއައް\nޖޫން 8, 2020 18:17\nއަނެއްކާ ސޭޓުމެންދެމަފިރިންތަ ؟


ނަންބަރު: (IUL)GS34/2018/03 ތާރީޚް: 24 ޖެނުއަރީ 2018\n- މަގާމުގެ މަސައްކަތާއި ގުޅޭ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަޑު ލެވެލް3ގެ ސަނަދެއް ޙާޞިލުކޮށްފައިވުމާއެކު، މަގާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ\n- ސާނަވީ އިމްތިޙާނަކުން2މާއްދާއިން ދަށްވެގެން "ޑީ" ގްރޭޑް ލިބިފައިވުމާއިއެކު، އޭގެ އިތުރުން ސެކަންޑަރީ ސްކޫލް ސެޓްފިކެޓް އިމްތިހާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން.\n- ލެބޯޓަރީގެ އިންވެންޓްރީގެ ގަވާޢިދުން ބެލެހެއްޓުން\n- ލެބޯޓްރީއަށް ބޭނުންވާ ކެމިކަލްތަކާއި އެހެނިހެން ސާމާނުތައް މާއްދާ ކިޔަވައިދެއްވާ ޓީޗަރުންގެ ލަފާގެ މަތިން، ބަޖެޓް ސެކްޝަނާ ގުޅިގެން ހޯދުން\n- ލެބޯޓްރީގައި ހުންނަ ކެމިކަލްތަކާއި އެހެނިހެން ސާމާނުތައް ރައްކާތެރިކަމާއެކު ބެލެހެއްޓުން\n- ޓީޗަރުންނަށް އެކްސްޕެރިމެންޓަށް ބޭނުންވާ ތަކެތި ތައްޔާރުކޮށްދިނުން\n- ޕްރެކްޓިކަލް ހަދަން ލެބަށް ދާ ދަރިވަރުންނާއި ޓީޗަރުންނަށް އެހީތެރިވެދިނުން\n- ޕްރެކްޓިކަލް ހަދަން ބޭނުންކުރާ ސާމާނު ދޮވެ ސާފުކުރުން\n- ލެބޯޓަރީގެ ސާފުތާހިރުކަން ބެލެހެއްޓުން\n- ލެބޯޓަރީއަށް ޕްރެކްޓިކަލް ހަދަން އަންނަ ޓީޗަރުންގެ ރެކޯޑްތައް ބެލެހެއްޓުން\n- މީގެ އިތުރުން ސްކޫލްގެ ރަސްމީ މަސައްކަތްތަކުގެ ތެރެއިން ހަވާލުކުރެވޭ މަސައްކަތްތައް ކުރުން.\nވަޒީފާއަށް އެދޭ ފޯމް ށ.އަތޮޅު މަދަރުސާގެ އޮފީހުން ލިބެން ހުންނާނެއެވެ. އަދި ސިވިލް ސަރވިސްގެ www.csc.gov.mvވެބްސައިޓުން މި ފޯމް ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 ފެބްރުއަރީ 01 ވާ ބުރާސްފަތި ދުވަހުގެ 12:00 ގެ ކުރިން، ށ.އަތޮޅު މަދަރުސާގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލްކުރެވޭނެއެވެ.\nމަޤާމަށްއެދި ހުށަހަޅަންޖެހޭ ލިޔުންތައް.\n1- ޙާޞިލުކޮށްފައިވާ ތަޢުލީމާއި ތަމްރީނުތައް.\n2- މަސައްކަތުގެ ދާއިރާއިން ލިބިފައިވާ ތަޖުރިބާ.\n3- މަސައްކަތުގެ ހުނަރާއި ފެންވަރާއި، ޤާބިލުކަމާއި ސިފަތައް.\n4- އަޚުލާޤީ ފެންވަރާއި ރިވެތި ސިފަތައް.\n5- މަޤާމްތަކަށް މުވައްޒަފުން ހޮވުމަށް ހަމަޖެހިފައިވަނީ ކޮންމެ މަޤާމަކާ ގުޅޭގޮތުން ކުރެވޭ އިންޓަވިޔުއަށް ބެލުމަށްފަހުއެވެ.\nވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމީ ފެންވަރާއި، ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ.\n- މި މަޤާމަށް މީހަކު ހޮވުމަށް އިންޓަވިއު ކުރުން އޮންނާނީ، 2018 ފެބްރުއަރީ4ން6އާއި ދެމެދުގެ ތާރީޚެއްގައި ށ. އަތޮޅު މަދަރުސާގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމަޤާމަށް މީހެއް ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން ލިބެންޖެހޭ ޖުމްލަ އިންސައްތަ %30 (ތިރީސް އިންސައްތަ) އަށްވުރެ މަތިވާންޖެހޭނެއެވެ.\nމިއިޢުލާނާއި ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މިސްކޫލުގެ ނަންބަރު 6540059 ފޯނަށް ގުޅުއްވުން އެދެމެވެ. އީމެއިލް ކުރައްވާނީ [email protected] އަށެވެ\n24 ޖަނަވަރީ 2018\nޕަބްލިޝްކުރި ތާރީޚު: 24 ޖަނަވަރީ 2018\nސުންގަޑި: 01 ފެބުރުވަރީ 2018 1200


Kuree Sarukaarugai Ves otheee Beyruge Kunfunithkah Airport Dhevey Gothah: Fayyaz - Vaguthu\nކުރީ ސަރުކާރުގައި ވެސް އޮތީ ބޭރުގެ ކުންފުނިތަކަށް އެއާޕޯޓް ދެވޭ ގޮތަށް: ފައްޔާޒު\nއިކޮނަމިކް މިނިސްޓަރ ފައްޔާޒް އިސްމާއިލް - ފޮޓޯ: މަޖިލިސް\nކުރީގެ ސަރުކާރުގައި ބޭރުގެ 100 އިންސައްތަ ހިއްސާވާ ކުންފުނިތަކަށް އެއާޕޯޓް ހިންގޭ ގޮތަށް އޮތް އޮތުން ބަދަލުކޮށް 75 އިންސައްތަ ހިއްސާވާ ގޮތަށް ގަވާއިދު އިސްލާހު ކުރީ މި ސަރުކާރުގައި ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް މިރޭ ވިދާޅުވެއްޖެއެވެ.\nއެފްއައިޑީއަށް ސަރުކާރުން ގެނައި ބަދަލު އިއްޔެ ގެޒެޓްގައި ޝާއިއު ކުރިއިރު ބޭރުގެ 100 އިންސައްތަ ހިއްސާވާ ކުންފުނިތަކަށް އެއާޕޯޓް ހިންގޭ ގޮތަށް ދޫކޮށްލާއިރު އޭގައި ވައިގެ ޓްރެފިކް ކޮންޓްރޯލް ކުރުމުގެ ހަރަކާތްތައް ވެސް ހިމެނޭ ގޮތަށެވެ.\nއެކަމާއި ގުޅިގެން އެމްޑީޕީގެ ބައެއް މެންބަރުންގެ އިތުރުން އިދިކޮޅުގެ ފާޑުކިޔުން ސަރުކާރަށް ވަނީ ވަރަށް ބޮޑަށް އަމާޒުވެފައެވެ. ގިނަ ބަޔެއްގެ ފާާޑުކިއުން އަމާޒުވީ ވައިގެ ޓްރެފިކްގެ ކޮންޓްރޯލް ވެސް ދޫކޮށްލާ ގޮތަށް އޮތުމުންނެވެ.\nފަހުން ދިފާއުގައި ފައްޔާޒު ނުކުމެވަޑައިގެން އޭނާ ވިދާޅުވީ، ވައިގެ ޓްރެފިކް ކޮންޓްރޯލް އަމިއްލަ ބަޔަކަށް ދޫކޮށްލާ ގޮތަށް ގަވާއިދަށް އިސްލާހެއް ގެނެސްފައި ނުވާނެ ކަމަށެވެ. އޮތީ ލިޔުމުގައިވާ އިބާރާތުގެ ކުށެއް ކަމަށް އޭނާ ވިދާޅުވިއެވެ.\nފައްޔާޒު މިހެން ވިދާޅުވުމުން ވެސް ފާޑުކިއުންތައްވީ އިތުރެވެ. އަދި އިނގިރޭސި ބަހުން ސާފު އިބާރާތުން ލިޔެފައިވާ ލިޔުމެއް އެ ގޮތަށް ސިފަ ކުރެއްވުމުން ގިނަ ބަޔަކު ފާޑުކިޔަމުން ދިޔައެވެ.\nފާޑުކިޔުންތައް އަމާޒުވެފައި ވަނިކޮށް ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ފައްޔާޒު ވިދާޅުވީ، ރާއްޖޭގެ އެއްވެސް އެއާޕޯޓެއް ބޭރުގެ އެއްވެސް ބަޔަކަށް ދިނުމުގެ ވިސްނުމެއް ނެތް ކަމަަށެވެ.\nކުރީ ސަރުކާރުގެ އިސްވެރިން އެއާޕޯޓާ ގުޅުވައި ދައްކަވަމުން ގެންދަވާ ވާހަކަތަކަށް ރައްދު ދެއްވަމުން މި ސަރުކާރުގެ އެންމެ ނުފޫޒު ގަދަ އެއް ވަޒީރު ކަމަށްވާ ފައްޔާޒު ވިދާޅުވީ، 25 އިންސައްތަ ދިވެހި ކުންފުނިތަކުގެ ހިއްސާ އޮންނަ ގޮތަށް ބަދަލުކުރީ ދިވެހިންނަށް އެ ފުރުސަތު ހޯދައިދޭން ކަމަށެވެ.\n"އަޅުގަނޑު ހަވާލުވަންދެން އޮތް ގަވާއިދަކީ 100 ޕަސެންޓް ބޭރުގެ ކުންފުނިތަކަށް އައިސް ރާއްޖޭގެ އެއާޕޯޓްތައް ކޯންކޮށް އޮޕަރޭޓްކޮށް މެނޭޖް ކުރެވޭ ގޮތަށް. އެހެން އޮއްވާ އަޅުގަނޑު އައިސް 75 ޕަސެންޓަށް ތިރިކުރީ އެ ފުރުސަތު ތެރޭގައި މަޖުބޫރު ކުރުވައިގެންވެސް ދިވެހިންގެ 25 ޕަސެންޓް ހިއްސާކުރުވައިގެން ދިވެހިންނަށް އެ ފުރުސަތު ހޯދައިދޭން" ފައްޔާޒް ވިދާޅުވިއެވެ.\nއޭނާ ވިދާޅުވީ ގޮތުގައި ކުރީ ސަރުކާރުން ވަނީ ގއ. ކޫއްޑޫ އެއާޕޯޓާއި ނ. މާފަރު އެއާޕޯޓް 100 އިންސައްތަ ހިއްސާވާ ބޭރުގެ ކުންފުންޏަކަށް ދޭން ނިންމައިފައެވެ. މި ދެ އެއާޕޯޓް ވެސް ދޭން ނިންމީ ސިންގަޕޫރްގެ ކުންފުންޏަކަށް ކަމަށް އޭނާ ވިދާޅުވިއެވެ.\nފައްޔާޒު ވިދާޅުވި ގޮތުންނަމަ 2012 ވަނަ އަހަރު ހުޅުވި ކޫއްޑޫ އެއާޕޯޓް ހަވާލު ކުރަން ނިންމި ކުންފުންޏަކީ ރާއްޖޭގައި ރަޖިސްޓްރީ ކޮށްފައި ނުވާ ކުންފުންޏެކެވެ.\nފައްޔާޒު މިހެން ވިދާޅުވިއިރު ކޫއްޑޫ އެއާޕޯޓްގެ ނިންމުމަކީ ކުރީގެ ރައީސް މުހައްމަދު ނަޝީދުގެ ވެރިކަމުގައި ވެސް ނިންމާފައި އޮތް ނިންމުމެކެވެ.\nދެހާސް ސަތާރަ ވަނަ އަހަރު އަބޫދަބީ ޑިވޮލޮޕޮމެންޓް ފަންޑުން ނ.އަތޮޅު މާފާރުގައި ތަރައްގީކުރީ އެއާޕޯޓް އެގްރީމެންޓުގައި ރާއްޖޭގައި އެއާޕޯޓް އޮޕަރޭޓްކުރަން ދިން ފަރާތްތަކަށްވުރެ ކުޑަ ނޫން ގޮތެއްގައި އެމީހުންނަށް ދޭން ޖެހޭނެ ކަމަށް ބަޔާންކޮށްފައިވާ ކަމަށް ފައްޔާޒު ވިދާޅުވިއެވެ.\nއިދިކޮޅަށް ބަހުގެ ހަމަލާތައް ފޮނުވަމުން ފައްޔާޒު ވިދާޅުވީ، އޭރު ސަރުކާރުގައި ތިބި ފަރާތްތަކަށް ކުރެވެނު ކަންތައް މިހާރު ހަނދާނުން ކައްސާލާފައިވާ ކަމަށެވެ.\n"މިިއޮތީ އަތަށް ގޮވާފައި، ކުރިން ކުރެވެނު ކަމެއްވެސް ހަނދާނެއް ނެތް،" އިދިކޮޅަަށް ރައްދު ދެއްވަމުން ފައްޔާޒު ވިދާޅުވިއެވެ.\nސަރުކާރުގެ ސިޔާސަތަށް އިއްޔެ ގެނައި ބަދަލާ އެކު، 50 އަހަރު ދުވަހުގެ މުއްދަތަކަށް ބޭރު ކުންފުނިތަކަށް ރާއްޖޭގައި އެއާޕޯޓް ހިންގުމުގެ ހުއްދަ ދެން ލިބޭނެއެވެ. ބޭރުގެ 100 ޕަސެންޓް ހިއްސާވާ ކުންފުނިތަކުން ޖެހެނީ ފަސް އަހަރުގެ ތެރޭގައި ފަސް މިލިއަން ޑޮލަރު އިންވެސްޓް ކުރާށެވެ.\nފައްޔާޒު ވިދާޅުވީ އެ ބަދަލު ގެންނަން ނިންމަން ޖެހުނީ މުޅި އެއާޕޯޓްގެ މަސައްކަތަށް ވެސް ބޭރުގެ ކުންފުންޏަކުން އިންވެސްޓް ކުރުމަށް ފަހު، ދެން އެއާޕޯޓް ހިންގުމުގައި އެންމެ 75 އިންސައްތަ ޚިއްސާ ވުމަކީ އެންމެ އެދެވޭ ގޮތަށް ނުވާ ކަމުގެ ޝަކުވާ ލިބެމުންދާތީ ކަމަށެވެ.\nރާއްޖޭގައި ދެ ލައްކަ އަށް ވުރެ ގިނަ ބިދޭސީ މަސައްކަތްތެރިން!\nއެންމެ ކުޑަ އުޖޫރަ ވަރަށް އަވަހަށް ކަނޑައެޅޭނެ، ޝައްކު ނުކުރޭ: ފައްޔާޒް\nއެމްޑީޕީގެ އިންތިހާބުގައި ފައްޔާޒް ވާދަކުރައްވަނީ ގަމު ދާއިރާގެ ރައީސް ކަމަށް\nޖޫން 15, 2021 09:21\nމި ސަރުކާރުން ރައްޔިތުންގެ އުދާސްވާ ފަދަ ގޮތްގޮތަށް ކަންކަން ކުރުމުން ރައްޔިތުން ރަތްވީމާ، ބަހަނާއަކަށް ތި ވިދާޅުވަނީ "ކުރީގެ ސަރުކާރުންވެސް ނިންމާފައިވަނީ މިވެނި ގޮތަކަށޭ". މައްސަލައަކީ ކުރީގެ ސަރުކާރުން ކޮށްފައިވާ ދޯހަޅި ކަންކަން މިހާރު ތިބޭފުޅުންނަށް ފާހަގަ ކުރެވެނީ ތިބޭ ފުޅުންނަށް އެޔަށްވުރެ ގޯސްކޮށް ކަމެއް ކުރެވިގެން އެކަމާ ޢާއްމުން ނުރުހުން ވާންފެށުމުންހޭ؟ ކުރީގެ ސަރުކާރުން ނިންމާފައި ހުރި ވިޔާނުދާ އުޞޫލުތައް ތިބޭފުޅުންނަށް އިދާރީ މޭޒު ލިބިލެއްވި ހިސާބުން ޢާއްމު ނުކުރެއްވީ ކީއްވެހެއްޔޭ؟ ކުރީގެ ސަރުކާރުން ގޯސްކޮށް ކަންކުރާކަމުގެ ތުހުމަތުގައި ސަރުކާރު ބަދަލުކޮށް ތިބޭފުޅުންނާއި ޙަވާލުކޮށް މިނިސްޓްރީތަކާއި އާރާއި ބާރު ލިބުނު ހިސާބުން އެކަމުގެ ހެކި ނުދެއްކުނީ ކީއްވެހެއްޔޭ؟ ހުރިހާ ކަމެއް ތިދަނީ އެމް.ޑީ.އެންގެ އުސޫލަށްހޭ؟\nޖޫން 15, 2021 12:02\nއަޅުގަނޑަށް ފެންނަނީ، "ގައުމުގެ ދިފާއީ މޫވްމަންޓް" ގެ ނަމުގައި ބަޔަކު އިސްނަގައި، ހުރިހާ ދިވެހިންނަށް މިވަނީ ކިހިނެއްކަން ކިޔައިދީ ހުރިހާ ރައްޔިތުން މިސަރުކާރާ ދެކޮޅަށް ނެރެވޭނެ ގޮތަށް އިންތިޒާމު ކުރާނެ ބަޔަކު އެއްވެލާ ރަނގަޅު ސްޓްރެޓެޖީއެއްގެ ދަށުން، މިސަރުކާރުގެ ނުބައިކަމުން ސަލާމަތްވާނެ ގޮތެއް ހޯދަން. ފްރެންޗް ރިވޮލިއުޝަނާ ގުޅިގެން ސްކޮލަރސް ލިޔުއްވާފައިވާ ފޮތްތަކުގައިވާގޮތަށް، ޕްރޮޓެސްޓެންޓުންގެ ޓެކްޓިކްސް ބޭނުން ކުރެވިދާނެ. އެމީހުން އެއީ ރަނގަޅު ބައެކޭ ނޫން މިބުނީ. އެކަމަކު ސިމިލަރ އައިޑިޔަރ ބޭނުން ކުރެވިދާނެ. މީސް މީޑިޔާގަ ކެމްޕޭނެއް ފަށަންވީ. އަޅުގަނޑަކީ އެކަމުގައި، ޖާނާ މާލުން އެހީތެރިވާނެ މީހަކީން.\nއެވެއަރނެސް އެންމެ މުހިންމީ..\nޖޫން 15, 2021 09:27\nކަލޭ ބުނެބަލަ ކޮވިޑަކީވެސް ކުރީސަރުކާރުގެ ޕްރޮޖެކްޓެކޭ.ލާދީ ބިލްކީވެސް ކުރީސަރުކާރުން އަރީސްގެ މޭޒްމަތީ ބައްވާފައިވާ ބިލެކޭ.ކަލޭ އަށް މިނިސްޓަރ ކަން ވެސް އެއީ ކުރީސަރުކާރުން ނިއްމާފަ އޮތް އެއްޗެކޭ،ކިހާ ވަރުގަދަ ވެއްޖެކަމެއް ކުރީ ސަރުކާރު ކުރީ ސަރުކާރު ދެން އިސްތިއުފާ ދީފަ ކުރީ ސަރުކާރުގެ ވެރިންނާ ހަވާލު ކޮށްބަލަ ނުވި އެއްނު އެއްވެސް ކަމެއް،\nޖޫން 15, 2021 09:47\nއަދިވެސް ކުރީސަރުކާރުން އަރައިނުގަނެވިގެން.\nކޮންމެ ކަމެއް އަތަށް ގޮވާއިރަށް ކުރީސަރުކާރު.\nކުރީސަރުކާރުން ކުރި ކަމެއް ނޫންތަ ފެންނަށް މިއޮތީ ވެސް. ދަރުމަވަންތަ އޭ ކިޔާ ބިރުވެރި ހޮހޮޅަވެސް މިޙާލަތުގައި ހުރީމަ ކަލޭމެންނަށް އަގުވަޒަން ނުކުރެވިގެން ތިޔައުޅެނީ. ޝުކުރު ވެރިވާން ވެސް ނޭނގޭ ބައެއް. ކުރީސަރުކާރުގެ ކޮތަރު ކޮށިތައް ރަނަން ވެގެން ބައިމީހުންނަށް މާބޮޑަށް އޭގެ ބޭނުން ޖެހިގެން މިއުޅެނީ ކުރީސަރުކާރުން ކޮތަރު ކޮށީ ހަދައި ދީފައި ހުރީމަނޫންތަ. ލަދުވެތިކަން ހުރިނަމަ ކުރީސަރުކާރޭ ކިޔާ ފައި އަނގަވެސް ހުޅުވަން ނުކެރުނީސް. އެފްލެޓް ތަކަށް ވެސް މީހުން ވެއްދުނީއެއްވެސްނޫން އަދި ނުވިތާކަށް ކޮތަރު ކޮއްޓެއް އެޅުނިއްޔެއްވެސްނޫން. އިންޑިޔާއަށް ބައި ނޭނގިގެން ތެޅިބާލަނީ. އިސްތިއުފާ\nޖޫން 15, 2021 09:50\nކުރީ ސަރުކާރުން ވެލާނާ އިންޓަރނެޝަނަލް އެއާޕޯޓު ޖީއެމް.އާރަށް ދިނުމުން ޔާމިނު ސަރުކާރުން އެތަން ވެސް އަތުލި ކަމެއްނޭގޭތަ؟\nޖޫން 15, 2021 09:56\nދުނިޔެފެށުންއިރުވެސް އޮތީ އެޔާޕޯޓް އެކަންޏެއްނޫން އެހެންތަންތަންވެސް 100 ޕ ދެވޭގޮތަށް އެކަމުނުދެއި ދެންކޮންދޮގެއްހަދަނީ\nޖޫން 15, 2021 10:08\nއެއްވެސް މިހަކައް ނޯންނާނެ ހައްގެ ރައްއިތުންގެ ހަރުމުދާ ވިއްކާކައް ރައްއިތުން ވެރިކަންހަވާލުކުރަނީ އެލިބޭ އާމްދަނީއަކުން ރައްއިތުން ބަލަހައްޓަން ، އާމްދަނީ އިތުރިކުރަން ނޭނގޭ ނަމަ އިސްތިއުފާދެއްވާ ، އެއްވެސް އުސޫލެއް ނެތިތަންތަން ޢެހެންގައެއްގެ ޖީބައްވެއްޓުންމީ ވަރައް ރައްއިތުން ނިކަމެތިވާނެ ކަމެއް\nޖޫން 15, 2021 10:11\nއެއީވެސް އަހުމަދު އަދީބަށް ލާރިގަނޑެއް ދީގެން ބަޔަކު ހިންގާފައިވާ ޖަރީމާއެއް ކަމަށްވާނީ. އޭރު އޮތީ %25 ދިވެއްސަކަށް ދޭން މަޖުބޫރުވާގޮތަށް މަނިކުފާނު ދިވެހިންނަށް ތިދިނީ %0 ކަމަކުނުދޭ ނޫންތޯ؟\nޖޫން 15, 2021 10:23\nމީ ކުރީ ސަރުކާރުގެ ސަރުކާރު. ގެޓް އިޓް. ކަމެއް ނުކުރެވޭ އިރަށް ކުރީ ސަރުކާރު. ކޮބާ ލަދު؟\nޖޫން 15, 2021 10:27\nއެސަރުކާރު ކަޑަވީމަ ކަލޭމެން ގެނައީ. އެމީހުން ނުކުރާކަމެއް ކަލޭމެން ތިކުރީ.\nކުރީސަރުކާރު ބޮލުގައި އިނދެ ވަރިކުރުންވެސް އަޅުވާ !!!\nޖޫން 15, 2021 10:48\nކުރީ ސަރުކާރުންވެސް ގޯސްކޮށް ކަންކަންކުރި. އެކަމަކު ކުރީން ސަރުކާރުން ބޭރުގެ 100 ޕަސެންޓް ކުންފުނިތަކުން އެއަރޕޯޓް ހިންގަން ހުއްދައެއް ނުދޭ. ކުރީ ސަރުކާރުން ވެސް ދިނޭ ކިޔައިގެން ކޮންމެހެން އޮޅުވާލަން އުޅޭނެ ކަމެއް ނެތް. ކުރީ ސަރުކާރުން ބަޔަކާކަށް ކޮންޓްރެކްޓް ދިނީ ހަމައެކަނި އެއަރޕޯޓް ހަދަން . ހިންގުމުގެ ވާހަކައެއް ނެތް އެޔަކު. ފަހުން ބަލާލިއިރު އެކަންވެސް ހިނގާފައި އޮތީ އެމްޑީޕީ ބަޔަކު އަޑީގައި ތިބެގެން ރާއްޖެ ގެނައި މެލޭޝިއާގެ އަސްލު ކުންފުންޏެއްގެ ހިޔާނީގައި އުޅުނު ފޭކު ކުންފުޏްޏެއްގެ ބަޔަކު ގެނެސްގެން ޕީޕީއެމް ވަގުންނާއި އެމްޑީޕީ ވަގުންނާ ބައިވެގެން ހިންގަން އުޅުނު ސްކަންޑަލްއެއް.\nޖޫން 15, 2021 10:51\nކުރީގެ ސަރުކާރު ކަޑަވެގެން ކަލޭމެން ގެނައީ. މާ ރަނގަޅުވޭހެއްނު ކުރީގެ ސަރުކާރު ބޭއްވި ނަމަ. މޮޅުވާހަކަ ދައްކަނީ. ގައުމު ވިއްކުން ނޫން ކަމެއް ނުކުރޭ. މީ މިހަރު އިންޑިއާގެ ބައެއް ހެން ހީވަނީ. ކުރީގެ ސަރުކާރުން ބުނީ ހެލިކޮޕްޓަރުތަކާ އެއްޗެހި ގެންދާށޭ. ކައޭމެން އެގްރީމެންޓް އާކުރީ އެ ބަހައްޓަން. ހަޔާތް ކޮބާ ކުރީގެ ސަރުކާރުވާހަކަ ދައްކަން.\nޖޫން 15, 2021 11:07\nކުރީސަރުކާރުން ބޭރުގެ ފަރާތްތަކަށް އެ އާރޕޯޓުތަ އް ކު އްޔަށް ދެވޭގޮތަށް އޮތީ ދިވެހިންނާ އެކު އެ އާރ ޓްރެފިކް ކޮންޓްރޯލު ދިވެހިން ބަލަހަ އްޓާ ދިވެހިން ކޮންޓްރޯލުކުރާގޮތަށް.. އެގޮތް ކަމުނުގޮސްގެން އިހަ އް ދުވަހު މަނިކުފާނު ގަވާ އިދު ބަދަލުކޮށް ގެޒެޓް ކުރީ ސަތޭކަ އިންސަ އްތަ ބޭރުމީހުންގެ ހި އްސާ ފަސްމިލިޔަން ޑޮލަރަށް ފަންސާސް އަހަރަށް...މި އީ މަ އްސަލަޔަކީ...ވެލާނާ އއެ އާރޕޯޓު ކުރީސަރުކާރުން އަތުލީ ދަ އުލަތަށް ލިބުނު ގެ އްލުނު ބުނެދީބަލަ...\nޖޫން 15, 2021 11:44\nސާހާދަތް، ހާދަ ލޯބިވެޔޭ ދޯ ކުރީ ސަރުކާރުދެކެ، ހަޖަމުނުވެގެން އުޅެވައްތަރު ޖަހާ މި ފައްޔާޒު، އަބަދުވެސް ކުރީ ސަރުކާރުގެ ވާހަކަ، ކޮބާ ފައްޔާޒަކަށް ނުވޭތަ އެއްވެސް ކަމެއް، އަހަންނަކަށް އަދިވެސް ނުފެނޭ އެއްވެސް ކަމެއް ކޮއްދީފަ ހުއްޓާ.3އަހަރު ވެއްޖެ މިހާރު. ބާކީ2އަހަރު އިނގޭ.\nޖޫން 15, 2021 11:49\nކުރީ ސަރުކާރުން ނުދޭނެ.. މިސަރުކާރުފަދަ ނާގާބިލް އެއަރޕޯޓް ގަނޑެއް ހިންގާލަންވެސް ނޭނގޭވަރުގެ ތައުލީމެއްނެތް ބައެއްނޫން ތިބީ.. މިސަރުކާރުގައަި ނެތް އެވަރު ކުރެވޭވަރުގެ މީހަކުވެސް. ދެން ކިހިނެއް ސަރުކާރެއް ހިންގަނީ.... ތިއުޅެނީ.. 800 މިލިއަން ޑޮލަރުގެ ރައްޔިތުންގެ ޖަވާހިރު އެއްފަދަަ އެއަރޕޯޓްވެސް ބޭރުގެ ބަޔަކަށް ދޭން. އަމިއްލަ ޖީބަށް ފައިސާ ވަދެވަދެ ހުންނާނެހެން އެކަން ކުރަންވެގެންކަން އަހަރެމެނަށް އެނގޭ!!!!\nޖޫން 15, 2021 11:51\nކުރީގެ ސަރުކާރު މަސައްކަތްކުރިގޮތް ގޯސްވީމަދޯ މިދޯހަޅި ގަމާރު މީހުންނާއި ސަރުކާރު ހިންގަން ހަވާލުކުރީ މޮޔަ ނޮގޮވައި އިސްތިއުފާދީ\nޖޫން 15, 2021 11:52\nސޯލިހުގެ އޯޑަރަށް ފައްޔާޒު ތިފަދަ ޖަރީމާއެއް ހިންގިއެއްކަމަކު.. ރައީސް ޔާމީން ތިފަދަ ކަމަކަށް އޯޑަރ ނުކުރާނެ ކަމާއި، މުހައްމަދު ސައީދު ފަދަ ގައުމާ ރައްޔިތުންނަށް ވަފާތެރި ދިވެހި ދަރިން ގައުމާ ރައްޔިތުންނަށް ގެއްލުމެއްނުދޭނެކަށް، ބޯ މައްޗަށް ޖަހައިގެން ހިނގާ ކޮންމެ ދިވެހި ދަރިއަކަށް އެނގޭނެ...\nފައްޔާޒުވަރުގެ ހާއިނެއް ދިވެހި އުއްމަތް އަދި މިހާތަނަށް ދެކިފައިނުވޭ.... ބާޣީ ލުތުފީއަށްވުރެ ބޮޑު ޖަލުހުކުމަކަށް އިންތިޒާރު ކޮށްލައްވާ...\nޖޫން 15, 2021 11:56\nކުރީ ސަރުކާރަކީ ދިވެހި ދަރިންގެ ސަރުކާރު.. ބަޔަކަށް ހިލޭ ދޭން ތިއުޅޭ އެއަރޕޯޓަކީ ދިވެހިރާއްޖޭގެ ސޮވެރިން ގެރެންޓީ ދީގެން 800 މިލިއަން ޑޮލަރު ޚަރަދު ކޮށްގެން ހަދާ ތަނެއް. ބޭނުމަކީ، ދައުލަތަށް ފައިސާ ލިބުން، ދިވެހި ޒުވާނުންގެ ތެރެއިން 30 ހާސް ކުދިންގެ ވަޒީފާ އެތަނަކުން ލިބޭނެ ގޮތް ހެއްދެވުމަށް ކުރީގެ ރައީސުލްޖުމްހޫރިއްޔާ ދިވެހިންގެ ހިތުގެ ވިންދު، ދިވެހިގައުމުގެ ދަރިނގެ ހިތުގައި ޖަހައިވިންދު ފަދަ ހިތްތަކުގެ ލޯތްބާއި ހެޔޮދުއާ ލިބޭ ޢަބްދުﷲ ޔާމީން ޢަބްދުލް ގައްޔޫމް ހޯއްދަވައިދެއްވި ޖަވާހިރެއް. މިހާރު ކަލޭ ތިއުޅެނީ އަމިއްލަ ފައިދާއަށް އެތަން ބަޔަކަށް ދޭން.. ހަމަ ހިލޭ ދޭން.. ލޯނުވެސް ދިވެހި ރައްޔިތުންގެ ފައިސާއިން ދައްކަންވީ..\nޖޫން 15, 2021 11:59\nކޮބައިތަ ރައީސް އެކޭ ކިޔާ މީހާ.. ބަލަ އެމީހާގެ ނިންމުމޭ މިއީ.. އެކަލޭގެ ކޮންތާކުތަ ފިލާ އޮތީ.. ދަމާނެރެ ދިވެހި ދަރިންނަށް ޖަވާބުދާރީވުމަށް އަންގަން ދިވެހިން ނުކުންނަންވީ.. މަގުތަށް ފުރާލާ ހުއްޓާނުލާ މުޒާހަރާ ކުރަންވީ.. ކޮވިޑު ޖެހިގެން ބަލިވުންތޯ ނުވަތަ އިންޑިޔާގެ ނުބައި ޝައިޠާނު މޯދީގެ އަތްދަށުވެ އަހަރެމެންގެ ދަރިންގެ މުސްތަގުބަލް ނަގާލުންތޯ ނިންމާނީ ދިވެހި ދަރިން.\nޖޫން 15, 2021 12:21\nމީސީދާ ގަ އްދާރުން...ގަ އުމަށްގަ އްދާރު ވީމާ އޮންނަ އަދަބު މިމީހުންގެ މަ އްޗަށް ތަންފީޒް ކުރަންޖެހޭ....\nޖޫން 15, 2021 12:43\nއަޖާއިބު، ކުރީ ސަރުކާރުން ގޯސްކޮށްކުރި ކަންތައްތައް ރަގަޅު ކުރަންދޯ މިސަރުކާރު އައީ؟ ދެން ކޮން ފަޅޮލެކޭ ތިކިޔަނީ؟\nޖޫން 15, 2021 14:02\nބަލަ އެކަންކަން ރަނގަޅުކުރަންދޯ ކަލޭމެންނާ ވެރިކަން ހަވާލުކޮށްގެން މިތިބީ. ދެން ވައްކަންކޮށްފަވެސް ބުނަންވީ ކުރީ ސަރުކާރުންވެސް ކުރީ ވައްކަމޭ. ކަންކަން ހައްލު ކޮށް ރަނގަޅުކުރަން ނޭންގެންޏާ އިސްތިއުފާ ދީބަލަ


Ath Thufail Bin Amr Ad Dausi (Radiyallah Anhu) - 1 | Dhiislam\nޠުފައިލް ބުނު ޢަމްރުއްދައުސީ رضي الله عنه - 1\nއިނާޒް ޢަދުނާން ޑިސެމްބަރ 14, 2018\nޠުފައިލް ބުނު ޢަމްރަކީ ޖާހިލިއްޔަ ޒަމާނުގައި ދައުސް ވަންހައިގެ ޢިއްޒަތްތެރި ޝަރަފުވެރި ސަރުދާރުންގެ ތެރެއިން އަރައި ހުންނެވި ސަރުދާރެކެވެ. އަދި އެކަލޭގެފާނު ހިމެނިވަޑައިގަންނަވަނީ ޢަރަބީންގެ ހިތްވަރުގަދަ ކެރޭ ފަހުލަވާނުންގެ ތެރެއިންނެވެ. އަދި އެކަލޭގެފާނަކީ ބޭނުމެއް ޖެހިގެން އައި އެއްވެސް މީހަކަށް އެކަލޭގެފާނުގެ ގޭގެ ދޮރު ފަހަރެއްގައިވެސް ބަންދު ކުރައްވާފައި ނުވާ ދީލަތި ހިތްޕުޅު ތަނަވަސް ބޭކަލެކެވެ. ބަނޑުހައިވެފައިވާ މީހާއަށް ކާންދެއްވައެވެ. ބިރުގެންފައިވާ މީހާއަށް ތަސައްލީ ދެއްވައެވެ. ރައްކާތެރިކަމަށް އެދިގެން އަންނަ މީހާއަށް އެކަލޭގެފާނުގެ ގެއިން ރައްކާތެރިކަން ދެއްވައެވެ. މި ހުރިހައި ކަމަކާއެކު އެކަލޭގެފާނަކީ ވަރަށް ވިސްނުން ތޫނު ބުއްދިވެރި އަދީބެއް ވެސް މެއެވެ. އެކަލޭގެފާނަށް ލިބިފައިވަނީ ނުހަނު ޙައްސާސް ހިތްޕުޅެކެވެ. އެކަލޭގެފާނުގެ ޝުޢޫރުތައް ނުހަނު ސާފު ޠާހިރެވެ. ވާހަކަ ދެއްކުމުގެ އުކުޅުތައް ދެނެވަޑައިގަންނަވައެވެ. އެކަލޭގެފާނު ދައްކަވާ ވާހަކަފުޅުގައި ޖާދޫގެ އަސަރު އެކުލެވިގެންވާ ކަހަލައެވެ.\nޠުފައިލް، ތިހާމާގައި ހުރި އެކަލޭގެފާނުގެ ގެދޮރު ދޫކުރައްވައި މާތްވެގެންވާ މައްކަތުލް މުކައްރަމާ އަށް މިޞްރާބު ޖެއްސެވިއެވެ. އެވަގުތަކީ މާތް ނަބިއްޔާ ޞައްލަﷲ ޢަލައިހި ވަސައްލަމަ އާއި ޤުރައިޝް ވަންހައިގެ މުޝްރިކުންނާއި ދެމެދު އީމާނާއި ކުފުރުގެ ހަނގުރާމަ ހިނގަމުން ދިޔަ ދުވަސްވަރެވެ. ކޮންމެ ބައެއްގެ ވެސް ބޭނުމަކީ އެބައެއްގެ ކޮޅަށް ވީހައި ގިނަ ބަޔަކު ޖަމާކުރުމެވެ. އަދި ހަނގުރާމަ ކާމިޔާބު ކުރުމަށްޓަކައި ވީހައި ގިނަ ބައެއްގެ އެހީތެރިކަމާއި މަދަދު ޙާޞިލްކުރުމެވެ.\nމާތް ނަބިއްޔާ ޞައްލަﷲ ޢަލައިހި ވަސައްލަމަ، އެކަލޭގެފާނުގެ ވެރި ރަސްކަލާނގެ މަގަށް ގޮވައިލައްވަމުން ގެންދެވިއެވެ. އެކަލޭގެފާނުގެ އަޞްލު ހަތިޔާރަކީ އީމާންކަމުގެ ސާބިތުކަމާއި ޙައްޤު ދީނުގެ މައްޗަށް އޮތް ޔަޤީންކަމެވެ. އެއާ ޚިލާފަށް މައްކާގެ މުޝްރިކުން މަސައްކަތް ކުރަމުން ގެންދިޔައީ އެކަލޭގެފާނުގެ ދަޢުވަތު ފޮހެލުމަށެވެ. އަދި އެކަމަށްޓަކައި ކޮންމެ ޙީލަތެއްވެސް ބޭނުން ކުރުމަށެވެ. މިވަރަކުން ނިމުނީއެއް ނޫނެވެ. އަދި ކިއެއްތަ! އެކަލޭގެފާނާއި ބައްދަލުކުރުމަށް މީސްތަކުނަށް ހުރަސް އަޅަމުންވެސް ގެންދިޔައެވެ. މައްކާ އަށް ވަޑައިގެންނެވުމުން ޠުފައިލު ބިން ޢަމްރަށް އިޙްސާސްވެވަޑައިގަތީ އެއްވެސް ތައްޔާރުވުމަކާއި ނުލައި ނޭގި ހުރެ މި ހަނގުރާމައިގައި އެކަލޭގެފާނަށް ބައިވެރިވެ ވަޑައިގެންނެވެނީހެންނެވެ. އަދި އެކަލޭގެފާނުގެ ހިތާއި ދެކޮޅަށް ވެސް ކުފުރާއި އިސްލާމްގެ މަޢުރިކާގެ ތެރެއަށް ވެއްޓިވަޑައިގަންނަވާހެންނެވެ.\nއެކަލޭގެފާނު މައްކާ އަށް ވަޑައިގެންނެވީ އެ މަޤުޞަދެއްގައެއް ނޫނެވެ. އަދި محمد صلي الله عليه وسلم އާއި ޤުރައިޝުންގެ ދެބަސްވުމުގެ ޚިޔާލުވެސް އެކަލޭގެފާނުގެ ހިތްޕުޅަށް އަރައިފައެއް ނުވެއެވެ. އެހެންކަމުން ޠުފައިލު ބިން ޢަމްރުއްދައުސީ އާއި ހަނދާނުން ފޮހެލަން ދަތި ހާދިޘާއެއް ކުރިމަތިވެއެވެ. އެ ޙާދިޘާ އެކަލޭގެފާނުގެ ދޫފުޅުން އަޑުއަހައިލަމާތޯއެވެ؟\nطفيل بن عمرو رضي الله عنه ރިވާ ކުރައްވައެވެ. އަހަރެންނަށް މައްކާއަށް ވަދެވުމާއެކު ޤުރައިޝުންގެ ސަރުދާރުންތައް އައިސް އަހަރެން ވަށައިލިއެވެ.އަދި ވަރަށް ހޫނު މަރުޙަބާއެއް ކިޔައި ނުހަނު ޢިއްޒަތާ އެކު އަހަރެންނާއިސްތިޤުބާލު ކުރިއެވެ. ދެން މައްކާގެ ހުރިހާ ސަރުދާރުންނާއި ޢިއްޒަތްތެރީންއެއްތަނަކަށް ޖަމާވިއެވެ. އަދި އެމީހުންގެ ކައިރިއަށް އަހަރެން ގެންދިޔުމަށް ފަހުބުންޏެވެ. [ޠުފައިލެވެ! ތިބާ މިތަނަށް ވަޑައިގެންފީމުއެވެ. މިތާނގައި އޭނާއަމިއްލައަށް ނަބީކަމަށް ދަޢުވާކޮށްގެން އުޅޭ މީހަކު އެބަ އުޅެއެވެ. އޭނާ،އަހަރަމެންގެ ޚިޔާލުތައް ވިއްސިވިހާލި ކޮށްލައިފިއެވެ. އަހަރަމެންގެ މެދުގައިދެކޮޅުވެރިކަން އުފައްދައިފިއެވެ. އަދި އަހަރަމެން ބައިބައި ކޮށްލައިފިއެވެ.އަހަރަމެން ބިރުގަންނަނީ ފަހަރެއްގައި މިމުޞީބާތް ތިބާގެ ޤައުމުގެ މައްޗަށް ވެސްއަތުވެދާނެތީއެވެ. އަހަރަމެންގެ އިޚުލާޞްތެރި އެދުމަކީ ތިބާ އޭނާ އާއިބައްދަލުނުކުރެއްވުމެވެ. އޭނާ އާއި ވާހަކަނުދެއްކެވުމެވެ. އަދި އޭނާގެ ވާހަކައަޑުވެސް ނުއެއްސެވުމެވެ. އެހެނީ އޭނާގެ ވާހަކައިގައި ޖާދޫގެ އަސަރުވެއެވެ. އޭނާގެވާހަކައިގެ ސަބަބުން ބައްޕަ އާއި ދަރީން، އަޚުންނާއި އަޚުން އަދި އަނބީންނާއިފިރީން ވަކިވެދެއެވެ.]ޠުފައިލް ވިދާޅުވެފައިވެއެވެ. [ﷲ ގަންދީ ބުނަމެވެ!އެބައިމީހުން މެދުކެނޑުމެއް ނެތި މުޙައްމަދު ޞައްލަﷲ ޢަލައިހި ވަސައްލަމަ އާއި ބޭހޭގޮތުންއާދަޔާއި ޚިލާފު ޢަޖައިބު އެތައް ވާހަކަތަކެއް އަހުރެންނަށް ކިޔައިދީ އަހުރެން ބިރުގަންނަވަމުންގެންދިޔައެވެ. އެންމެފަހުން އެކަލޭގެފާނު ފެންނަ ހިސާބަށް ނުދިޔުމަށާއިއެކަލޭގެފާނާއި ވާހަކަ ނުދެއްކުމަށާއި އެކަލޭގެފާނުގެ ވާހަކަފުޅު އަޑުނޭހުމަށްއަހަރެން ވަރަށް ވަރުގަދަޔަށް އަޒުމް ކަނޑައެޅީމެވެ.]\nކޮންމެއަކަސް ހެނދުނުގެ ވަގުތު ޠަވާފުކުރުމަށާއި ކަޢުބާގައި ބެހެއްޓިފައިފައިވާ އަހަރަމެން ނުހަނު ޤަދަރާއި އިޙްތިރާމު ކުރާ ބުދުތަކުން ބަރަކާތް ޙާޞިލްކުރުމުގެ ބޭނުމުގައި ގެއިން ނުކުތީމެވެ. އަދި ފަހަރެއްގައިވެސް މުޙައްމަދު (ޞައްލަﷲ ޢަލައިހި ވަސައްލަމަ) ގެ އަޑުފުޅު އިވިދާނެކަމަށްޓަކައި ރައްކާތެރި ވުމުގެ ގޮތުން އަހަރެންގެ ކަންފަތަށް ކަފަ ޖެހީމެވެ. އެހެން ނަމަވެސް مسجد الحرام އަށް ހަމަ ވަދެވުމާއެކު އަހަރެންނަށް ފެނުނީ މުޙައްމަދު ޞައްލަﷲ ޢަލައިހި ވަސައްލަމަ، ކަޢުބާގެ ކައިރީގައި ނަމާދުކުރައްވަން ހުންނެވި މަންޒަރެވެ. އެކަލޭގެފާނުގެ ނަމާދާއި އަޅުކަން ކުރައްވާ ގޮތް މުޅީން ތަފާތެވެ. އެމަންޒަރު އަހުރެންނަށް ވަރަށް ކަމުދިޔައެވެ. އެކަލޭގެފާނުގެ އަޅުކަމުގެ އެގޮތްކޮޅު ފެނުމުން އަހުރެންގެ މުޅި ހަށިގަނޑުގައި އުފާވެރިކަމުގެ އިޙުސާސެއް އުފެދިގެން ދިޔައެވެ. އަހުރެންނަށް ހިތާހިތުން އިޙުސާސްކުރެވެމުން ދިޔައީ ބޭއިޚްތިޔާރުގައި މަޑުމަޑުން އެކަލޭގެފާނާއި ގާތްވެވެމުމުން ދާކަމުގައެވެ. އެންމެ ފަހުން އަހުރެންނަށް ހަމަ ޙަޤީޤަތުގައިވެސް އެކަލޭގެފާނާއި ކައިރިވެވުނެވެ.\nﷲ ތަޢާލާ އެދިވޮޑިގެންވަނީ އެކަލޭގެފާނުގެ ބައެއް ބަސްތައް އަހުރެންނަށް އަޑު އިއްވެވުމަށް ކަންނޭގެއެވެ. އެހެންކަމުން رسول الله صلي الله عليه وسلم ގެ އަގުހުރި ރިވެތި ބަސްތައް އަހުރެން އަޑުއެހީމެވެ. އެބަސްފުޅުތައް އަޑު އިވުމުން އަހުރެންގެ ހިތަށް އެރިއެވެ. [އޭ ޠުފައިލެވެ! ހާދަހައިވާ ހިތާމަ ހުރި ކަމެކެވެ! ތިބާ އަކީ ބުއްދިވެރި ޝާޢިރެކެވެ. ރީތި ހުތުރު ރަގަޅަށް ދަންނަ މީހެކެވެ. އެކަލޭގެފާނު އެވިދާޅުވާ އެއްޗެއް އަޑުއަހައިލުމުގައި އޮތީ ކޮން މައްސަލައެއް ހެއްޔެވެ؟ އެކަލޭގެފާނު ރަގަޅު ވާހަކައެއް ދައްކަވައިފިނަމަ ޤަބޫލުކުރާނީއެވެ. ނުބައި ވާހަކައެއް ދައްކަވައިފިނަމަ ޤަބޫލުނުކޮށް ދުރަށް ދާނީއެވެ.]\nޠުފައިލް ރަޟިޔަﷲ ޢަންހު، ވިދާޅުވެފައި ވެއެވެ. މި ޚިޔާލު އައުމުން އަހުރެން މިސްކިތުގައި މަޑުކުރީމެވެ. އެންމެފަހުން ރަސޫލުﷲ ޞައްލަﷲ ޢަލައިހި ވަސައްލަމަ، ނަމާދުން ނިމިވަޑައިގެން އެކަލޭގެފާނުގެ ގެކޮޅަށް މިޞްރާބު ޖެއްސެވިއެވެ. އަހުރެންވެސް އެކަލޭގެފާނުގެ ފަހަތްޕުޅުން ހިނގައިގަތީމެވެ. އެކަލޭގެފާނު ގެކޮޅަށް ވެދެވަޑައިގަތުމުން އަހުރެންވެސް އެކަލޭގެފާނުގެ ފަހަތްޕުޅުން ވަދެ ދެންނެވީމެވެ. [އޭ ﷲ ގެ ރަސޫލާއެވެ! ކަލޭގެފާނުގެ ޤައުމުގެ މީހުން ކަލޭގެފާނާއި ބެހޭގޮތުން އަޅުގަނޑުގެ ގާތުގައި ވަރަށް ގިނަ ވާހަކަތައް ވަނީ ދައްކައިފައެވެ. އަދި އަޅުގަނޑު، ކަލޭގެފާނުގެ ވާހަކަފުޅު އަޑުއަހައިފާނެކަމަށްޓަކައި މެދުކެނޑުމެއް ނެތި އަޅުގަނޑަށް ބިރުދައްކަމުން ގެންދިޔައެވެ. އެހެންވެ ކަލޭގެފާނުގެ ވާހަކަފުޅު އަޑުނޭހުމަށްޓަކައި އަޅުގަނޑުގެ ކަންފަތަށް ކަފަޖަހައިގެން އުޅުނީމެވެ. ނަމަވެސް ﷲ އެދިވޮޑިގެންނެވީ ކަލޭގެފާނުގެ ބަސްފުޅު އަޅުގަނޑަށް އިއްވެވުމަށެވެ. ﷲ ގަންދީބުނަމެވެ! އަޅުގަނޑު ހަމައެކަނި ކަލޭގެފާނުގެ ވާހަކަފުޅު އަޑުއެހީއެއްނޫނެވެ. އަދި ކިއެއްތަ! ކަލޭގެފާނުގެ ކޮންމެ ބަސްފުޅެއް އަޅުގަނޑަށް ނުހަނު ކަމުހިނގައްޖެއެވެ. އަޅުގަނޑު އެދެނީ ކަލޭގެފާނުގެ ދަޢުވަތު އަޅުގަނޑަށް އިއްވަވައިދެއްވުމަށެވެ.] ދެން رسول الله صلي الله عليه وسلم އެކަލޭގެފާނުގެ ދަޢުވަތު ހުށަހަޅުއްވަމުން سورة الإخلاص އާއި سورة الفلق ކިޔަވައި ވިދާޅުވިއެވެ. ﷲ ގަންދީ ބުނަމެވެ! އެފަދަ ފުރިހަމަ ބަސްތަކެއް އޭގެ ކުރިއަކުން އަހުރެން ނާހަމެވެ. އެއަށްވުރެ ޢަދުލު އިންޞާފުގެ މައްޗަށް ބިނާވެގެންވާ ދަޢުވަތެއް އަހުރެންގެ ކަންފަތުގައި ޖެހިފައެއްނުވެއެވެ. ދެން ފަހެ އަހުރެން ހަމަ އެވަގުތު ޝަހާދަތުގެ ދެކަލިމަ ކިޔައި، ﷲ ފިޔަވައި ޙައްޤުވެގެން އަޅުކަމެއްވެވޭ އިލާހަކު ނުވާކަމަށާއި މުޙައްމަދު ޞައްލަﷲ ޢަލައިހި ވަސައްލަމް އަކީ ﷲ ގެ ރަސޫލާކަމަށް ހެކިވެ އިސްލާމްވެއްޖައީމެވެ. އަދި އެކަލޭގެފާނުގެ އަތްޕުޅު މައްޗަށް ބައިޢަތު ހިފައިފީމެވެ. – رضي الله عنه\nޠުފައިލް ރަޟިޔަﷲ ޢަންހު ބަޔާންކުރައްވާފައިވެއެވެ. ދެން އަހުރެން ކުޑަދުވަސްކޮޅަކު މައްކާގައި މަޑުކުރީމެވެ. މިދުވަސްތަކުގެ ތެރޭގައި އިސްލާމްދީނުގެ ޙުކުމްތަކުގެ ޢިލްމު ޙާޞިލްކުރީމެވެ. އަދި ވީވަރަކުން ކީރިތި ޤުރުއާނުގެ ބައެއް ސޫރަތްތައް ހިތުދަސްކުރީމެވެ. ދެން އަހުރެންގެ ޤައުމަށް އެނބުރިދާން ޤަޞްދުކުރި ހިނދު ނަބިއްޔާ ޞައްލަﷲ ޢަލައިހި ވަސައްލަމަގެ އަރިހަށް ޙާޟިރުވެ ދެންނެވީމެވެ. [އޭ ﷲ ގެ ރަސޫލާއެވެ! އަހުރެންނަކީ އަހުރެންގެ ޤަބީލާގައި ބަސްވިކޭ މީހަކީމެވެ. މިހާރު އަޅުގަނޑު އެމީހުންގެ ގާތަށް މިދަނީ އިސްލާމްދީނަށް ގޮވާލާ މީހެއްގެ ގޮތުގައެވެ. އަޅުގަނޑުގެ މިމަސައްކަތުގައި އެހީއަކަށްވާނޭފަދަ ނިޝާނެއް އަޅުގަނޑަށް ދެއްވައިތޯ ކަލޭގެފާނު ﷲ އަށް ދުޢާކޮށްދެއްވާށެވެ.]\nމިހެންދެންނެވުމުން އެކަލޭގެފާނު އަހުރެންނަށްޓަކައި މިފަދައިން ދުޢާ ކޮށްދެއްވިއެވެ.[ހައްދަވައި ބޮޑުކުރެއްވި ރަސްކަލާކޮ! އޭނާ ހެޔޮކަމަކަށް ޤަޞްދުކުރާ ކޮންމެފަހަރަކު އެކަމުގައި އޭނާއަށް އެހީއަކަށްވާނޭ ފަދަ ނިޝާނެއް ދެއްވައިފާނދޭވެ!] (ނުނިމޭ)


Congress Gai Nasheed Vaahakafulhu Nudhakavaane - Hassan - Vaguthu\nކޮންގުރެސްގައި ނަޝީދު ވާހަކަފުޅު ނުދައްކަވާނެ - ހަސަން ލަތީފު\nމިއަދު އއ. އުކުޅަހުގައި ފެށުނު އެމްޑީޕީގެ ތިން ވަނަ ކޮންގްރެސް ގައި ކުރީގެ ރައީސް މުހައްމަދު ނަޝީދު ވާހަކަފުޅު ދެއްކެވުމަށް އެޖެންޑާކޮށްފައިވީ ނަމަވެސް ކޮންގުރެސްގައި އެމަނިކުފާނު ވާހަކަފުޅު ނުދައްކަވާނެ ކަމަށް އެމްޑީޕީގެ ޗެއާޕާސަން ހަސަން ލަތީފު ވިދާޅުވެއްޖެއެވެ.\nހަސަން ލަތީފު މިހެން ވިދާޅުވީ މިހާރު ކުރިއަށްދާ ކޮންގްރެސްއަށް އެމްޑީޕީގެ އަހަރީ ރިޕޯޓް ހުށަހެޅުއްވުމަށްފަހު ވާހަކަދައްކަވަމުންނެވެ. ހަސަން ވިދާޅުވީ ކޮންގްރެސްގައި އެމަނިކުފާނު ވާހަކަފުޅު ދެއްކެވުމަށް އެޖެންޑާގައި ހިމަނާފައިނުވާ ކަމަށެވެ.\nނަމަވެސް ކޮންގްރެސްގެ ރަސްމީ ބައި ނިމުމުން ނަޝީދު ވާހަކަދައްކަވާނެއެވެ. ބެލެވޭ ގޮތުގައި އެއީ ގައިދީއަކު ބައިވެރިކޮށްގެން ބާއްވާ ކޮންގްރެސް އިލެކްޝަންސް ކޮމިޝަނުން ބަލައިނުގްނަނާނެތީ އެޅި ފިޔަވަޅެކެވެ.\nވޭތުވެދިޔަ މުއްދަތުގައި ޕާޓީން ކޮށްފައިވާ މުހިއްމު ކަންތައްތަކުގެ މައުލޫމާތު އިއްވަމުން ހަސަން ވިދާޅުވީ ފާއިތުވީ އަހަރުތަކުގައި ކާމިޔާބު މަސައްކަތްތަކެއް ކުރައްވާފައިވާ ކަމަށެވެ.\n"މިދިޔަ އަހަރުގެ ކައުންސިލް އިންތިހާބުގައި 314 ގޮނޑި ކާމިޔާބުކޮށް ސަރުކާރުގެ މައްޗަށް ވަނީ ކުރި ހޯދާފައި. ޑިމޮކްރަސީގެ މައްޗަށް އެމްޑީޕީގެ ފަރިތަކަން ވަނީ ދައްކާފައި. 2013 ވަނަ އަހަރުގެ ރިޔާސީ އިންތިހާބު ސުޕްރީމް ކޯޓުން ވަކި ބޭފުޅަކަށް ދެންދެން ކުރީގައި އޮތީ އެމްޑީޕީގެ ރިޔާސީ ކެންޑިޑޭޓު " ހަސަން ފާހަގަ ކުރިއެވެ.\nމީގެ އިތުރުން ޕާޓީތަކާ އެކު ގުޅިގެން ކުރަމުންދާ މަސައްކަތުގައި މި އަހަރު ރިޔާސީ އިންތިހާބު ކާމިޔާބު ކުރުމަށް އެއްބަސްވުމަށް އާދެވިފައިވާކަން ހަސަން ފާހަގަ ކުރެއްވިއެވެ.\nއެޖެންޑާ ހުށަހެޅިފައިވާ ގޮތަށް ކުރިއަށް ގެންދިއުމަށް ފާސްކޮށްފިއިވާއިރު ކޮންގްރެސްގައި ބައިވެރިވެވަޑައިގެންނެވުމުގެ ހައްގު ލިބިގެން ވަނީ 1122 މެމްބަރުންނަށެވެ. ހާޒިރުވެވަޑައިގެން ތިއްބެވީ 812 މެމްބަރުން.\nރިޕޯޓް އިއްވަމުން ހަސަން ފާހަގަ ކުރެއްވި މުހިއްމު ކަންކަން ތަކުގެ ތެެރޭގައި އެމްޑީޕީގެ އާންމު މެމްބަރުންގެ އަދަދަކީ 52867 މެމްބަރުން ކަމަށާއި ޕާޓީގެ ގޮފިތަކުގެ އަދަދަކީ 640 އަދި އެމްޑީޕީގެ ކައުންސިލަރުންގެ އަދަދަކީ 382 އަދި ގައުމީ މަޖިލީހުގެ މެމްބަރުންގެ އަދަދަކީ 114 މެމްބަރުން ކަމަށެވެ.\nމީގެ އިތުރުން އެންމެ ބާރު ގަދަ ގުނަވަން ކޮންގްރެސްގެ މެމްބަރުންގެ އަދަދު 1000 ވުރެ ގިނަ ކަން ހަސަން ލަތީފު ފާހަގަ ކުރިއެވެ.


Kids Football Fiesta ge Dream Team ah dhuniyeyge varugadha club thah baiverivaa mubaaraathakun furusatheh - One Online\nކިޑްސް ފުޓްބޯލް ފިއެސްޓާގެ ޑްރީމް ޓީމުގައި ހިމެނުނު ނުވަ ކުޅުންތެރިން، ރައީސް ސޯލިހާއި ޓޫރިޒަމް މިނިސްޓަރު އަލީ ވަހީދާއި ޔޫތު މިނިސްޓަރު މަހުލޫފާއި އެޑިއުކޭޝަން މިނިސްޓަރު ޑރ. އައިޝަތު އަލީ އާއި މިޝެލް ސަލްގާޑޯ އަދި ސެލްޓަ ވިގޯގެ އިސްވެރިންނާއެކު -- ވަން ފޮޓޯ/ މުހައްމަދު އައުޒަމް\nކިޑްސް ފުޓްބޯލް ފިއެސްޓާގެ ޑްރީމް ޓީމުގައި ހިމެނުނު ނުވަ ކުޅުންތެރިން -- ވަން ފޮޓޯ/ މުހައްމަދު އައުޒަމް\nދުނިޔޭގެ ޓޫރިޒަމް ދުވަހާ ގުޅިގެން ބޭއްވި ކިޑްސް ފުޓްބޯލް ފިއެސްޓާގެ ޑްރީމް ޓީމަށް ދުނިޔޭގެ އެންމެ ވަރުގަދަ ކްލަބުތަކުގެ އެކަޑަމީތައް ބައިވެރިވާ އިންޓަ ކޮންޓިނެންޓަލް ކަޕްގައި ވާދަކުރުމުގެ ފުރުސަތު ލިބިއްޖެއެވެ.\nއަންނަ އަހަރުގެ ފެބްރުއަރީ މަހު ދުބާއީގައި ބާއްވާ އެ މުބާރާތުން ފުރުސަތު ލިބުނު ކިޑްސް ފުޓްބޯލް ފިއެސްޓާގެ ޑްރީމް ޓީމު ވާދަކުރާނީ ރާއްޖޭގެ 13 އަހަރުން ދަށުގެ ގައުމީ ޓީމުގެ ގޮތުގައެވެ. ދުބާއީގައި ބާއްވާ އެ މުބާރާތުގައި ރެއާލް މެޑްރިޑާއި ބާސެލޯނާ އަދި ޔުވެންޓަސް ފަދަ ވަރުގަދަ ކްލަބުތަކުގެ އެކަޑަމީތަކުން ބައިވެރިވާނެއެވެ.\nހެންވޭރު ދަނޑުގައި ކުރިއަށްދިޔަ ކިޑްސް ފުޓްބޯލް ފިއެސްޓާ ނިންމާލުމުގެ ގޮތުން މިއަދު ހަވީރު ބޭއްވި ރަސްމިއްޔާތުގައި ޑްރީމް ޓީމު ވަނީ ހޮވައިފައެވެ. އެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި ޓޫރިޒަމް މިނިސްޓަރު އަލީ ވަހީދާއި ޔޫތު މިނިސްޓަރު އަހުމަދު މަހުލޫފު ބައިވެރިވެވަޑައިގެންނެވިއެވެ. އޭގެ އިތުރުން ސްޕެނިޝް ލަލީގާގައި ވާދަކުރާ ސެލްޓަ ވިގޯގެ ބައެއް ވެރިންނާއި ރެއާލް މެޑްރިޑްގެ ލެޖެންޑް މިޝެލް ސަލްގާޑޯ ވެސް ބައިވެރިވިއެވެ.\nޑްރީމް ޓީމުގައި އެކި ސްކޫލުތަކަށް ނިސްބަތްވާ ޖުމްލަ ނުވަ ކުޅުންތެރިން ހިމެނެއެވެ. އެ ކުޅުންތެރިންނަކީ އެކި މަގާމުތަކަށް ކުޅޭ ކުޅުންތެރިންނެވެ. އެޓީމުގައި ގޯލްކީޕަރަކާއި ދެ ސެންޓްރަލް ޑިފެންޑަރުންނާއި ދެ ފުލް ބެކާއި ހޯލްޑިންގ މިޑްފީލްޑަރަކާއި އެޓޭކިންގ މިޑްފީލްޑަރެއްގެ އިތުރުން ދެ ސްޓްރައިކަރު ހިމެނެއެވެ. އެ ޓީމުގައި ހިމެނުނު ގިނަ ކުޅުންތެރިންނަކީ އެ މުބާރާތުގެ ޗެމްޕިއަންކަން ހޯދި ގާޒީ ސްކޫލުގެ ކުޅުންތެރިންނެވެ.\nކިޑްސް ފުޓްބޯލް ފިއެސްޓާގެ ޑްރީމް ޓީމު:\nގޯލްކީޕަރު – އިސްމާއިލް އިނާން ހަމްޒާ\nސެންޓްރަލް ޑިފެންޑަރުން – އިސްމާއިލް އުލްވީ ސޯދިގު، ނަޝީމް އަހްމަދު ޝިހާމް\nލެފްޓް ބެކް – އަހްމަދު ކައިމް ގަޔާޝް\nރައިޓް ބެކް – މުހައްމަދު އައިލަމް އިބްރާހިމް\nހޯލްޑިންގ މިޑްފީލްޑަރު – ހުސައިން އާއިޝް އަބްދުލް ވާހިދު\nއެޓޭކިންގ މިޑްފީލްޑަރު – އީތަން އިބްރާހިމް ޒަކީ\nސްޓްރައިކަރުން – ޝާއިން އިބްރާހިމް ރަމީޒް، މުހައްމަދު އައިހަމް އިބްރާހިމް\nގުޅޭ ޓެގު ފުޓްބޯޅަ މިނިސްޓްރީ އޮފް ޓުއަރިޒަމް ޓުއަރިޒަމް ދުވަސް ކިޑްސް ފުޓްބޯލް ފިއެސްޓާ


ކުޅުދުއްފުށީ ޕޯޓް ޕްރައިވެޓް ލިމިޓެޑް\nހދ.ކުޅުދުއްފުށި ޕޯޓް ސަރަހައްދުން ސިނާއީ އަދި ވިޔަފާރި ބޭނުމަށް ބިން ކުއްޔަށް ދޫކުރުމާއި ގުޅޭ\nހދ.ކުޅުދުއްފުށި ޕޯޓް ސަރަހައްދުން ސިނާއީ އަދި ވިޔަފާރި ބޭނުމަށް ބިން ކުއްޔަށް ދޫކުރުމާއި ގުޅޭ :\nކުޅުދުއްފުށި ރީޖަނަލް ޕޯޓް ސަރަހައްދުން ސިނާއީ އަދި ވިޔަފާރި ބޭނުމަށް ބިންތައް، ކުއްޔަށް ހިފުމަށް ޝައުގުވެރިވާ ފަރާތްތަކަށް އެފުރުސަތު ވަނީ ހުޅުވާލެވިފައެވެ.\nވީމާ، މި ތަންތަން ކުއްޔަށް ހިފުމަށް ޝައުގުވެރިވެ ވަޑައިގަންނަވާ ފަރާތްތަކުން ތާވަލުގައިވާ ތާރީޚުގައި ކުޅުދުއްފުށީ ޕޯޓް ލިމިޓެޑަށް އީ.މެއިލްގެ ޒަރީއާއިން ރަޖިސްޓްރީކުރެއްވުމަށްފަހު ކަނޑައެޅިފައިވާ ތާރީޚަށް އަންދާސީ ހިސާބު ހުށަހެޅުއްވުން އެދެމެވެ.\nބިޑްގައި ބައިވެރިވުމަށް ރަޖިސްޓްރީ ކުރުން (އީމެއިލްގެ ޒަރީއާއިން)\n20 އިން 24 ސެޕްޓެމްބަރ 2020\nމަޢުލޫމާތު ސާފުކުރެވޭ އެންމެ ފަހު ތާރީޚް (އީމެއިލްގެ ޒަރީއާއިން)\nއަންދާސީ ހިސާބު ހުށަހެޅުން (އީމެއިލްގެ ޒަރީއާއިން)\n18:00 ގެ ކުރިން\nރަޖިސްޓްރީ ނުކުރައްވާ ފަރާތްތަކުގެ އަންދާސީ ހިސާބުތަކާއި ކަނޑައެޅިފައިވާ ގަޑީގެ ފަހުން ހުށަހެޅޭ އަންދާސީ ހިސާބުތައް އަދި މި އިޢުލާނާއިގުޅިގެން ދެވޭ މަޢުލޫމާތު ކަރުދާހުގައި ބަޔާންކޮއްފައިވާ ލިޔުންތަށް ފުރިހަމަ ނުކުރާ އަންދާސީ ހިސާބުތައް ބަލައި ނުގަނެވޭނެ ވާހަކަ މަޢުލޫމާތައްޓަކައި ދެންނެވީމެވެ. މި އިޢުލާނާއި ގުޅިގެން މަޢުލޫމާތު ސާފުކުރެއްވުމަށް އީ.މެއިލް ކުރައްވާނީ [email protected] އަށެވެ. އިތުރު މަޢުލޫމާތު ސާފުކުރެއްވުމަށް 7735878 އަށް ގުޅުއްވުން އެދެމެވެ.\nސުންގަޑި: 28 ސެޕްޓެންބަރު 2020 1400


އިބްރާހިމް އާދަމް 1 އޮކްޓޯބަރު 2020 21:23\nރައްޔިތުން މަޖިލިހުގެ މަރަދޫ ދާއިރާ މެންބަރު އިބްރާހީމް ޝަރީފު\nނަފުރަތާއި ރުޅިވެރިކަމުގެ މައްޗަށް ބިނާވެފައިވާ ސިޔާސަތުން މިނިވަންވުމަކީ ޤައުމު ކުރިއަށް ގެންދިއުމަށް ކޮންމެހެން ބޭނުންވާ ކަމެއް ކަމުގައި ރައްޔިތުން މަޖިލިހުގެ މަރަދޫ ދާއިރާ މެންބަރު އިބްރާހީމް ޝަރީފު ވިދާޅުވެއްޖެއެވެ.\nޝަރީފު މިފަދައިން ވިދާޅުވީ މިއަދު އޭނާ ކުރެއްވި ޓުވީޓެއްގައެވެ. އެ ޓުވީޓުގައި އޭނާ ވިދާޅުވީ މިހާރަށްވުރެ ރަނގަޅު މުސްތަޤުބަލަކަށް ޤައުމު ގެންދިއުމަށްޓަކައި، ނަފުރަތާއި ރުޅިވެރިކަމުގެ ސިޔާސަތުން މިންޖުވުމަކީ ކޮންމެހެންވެސް ބޭނުންވާ ކަމެއް ކަމުގައެވެ. މިފަދައިން ޝަރީފު ވިދާޅުވެފައިވާއިރު، އިދިކޮޅު ފަރާތްތަކުން ތުހުމަތުކުރާ ގޮތުގައި މި ސަރުކާރުން މަސައްކަތްކުރަމުންދަނީ އިދިކޮޅު ފަރާތްތަކުން އިދިކޮޅު އިއްތިހާދުގެ ލީޑަރު ކަމުގައި ކަނޑައަޅާފައިވާ ކުރީގެ ރައީސުލްޖުމްހޫރިއްޔާ ރައީސް ޢަބްދުﷲ ޔާމީނުގެ ކިބައިން ބަދަލު ހިފުމަށެވެ.\nޝަރީފުގެ ޓުވީޓުގައި އިތުރަށް ވިދާޅުވެފައިވަނީ ނަފުރަތުގެ މައްޗަށް ބިނާވެފައިވާ ސިޔާސަތާއި ބަދަލު ހިފުމަށް އެދޭ އެދުމަކީ އިހުގައި ހަދާފައިވާ ގޯސްތަކަކަށް އިންސާފު ހޯދައިދޭން ކުރާ މަސައްކަތެއްގެ ކުލަ ވަރަށް ފަސޭހައިން ޖެއްސިދާނެ ކަމެއް ކަމުގައެވެ. އަދި ނަފުރަތާއި ރުޅިވެރިކަމުގެ މައްޗަށް ބިނާވެފައިވާ ސިޔާސަތަށް ދިރުން ލިބެނީ ބަދަލު ހިފުމަށް އެދެވޭ އެދުމުން ކަމުގައިވެސް އޭނާ ފާހަގަކުރެއްވިއެވެ.\nޝަރީފު މިފަދައިން ވިދާޅުވެފައިވާއިރު، އޭނާއަކީ އެމްއެމްޕީއާރުސީ ފައިސާގައި ޖެހިވަޑައިގެންފައިވާ ބޭފުޅެއް ކަމުގައި އެމްޑީޕީގެ ބައެއް މެންބަރުން ތުހުމަތުކުރައްވާ ބޭފުޅެކެވެ. އަދި ޝަރީފަކީ މަޖިލިހާއި މަޖިލިހުން ބޭރުގައިވެސް ރައީސް ނަޝީދަށް ސީދާ ގޮތުންނާއި ނުސީދާ ގޮތުން ރައްދުދެއްވާ ބޭފުޅެކެވެ. ނަމަވެސް ރައީސް ޞާލިޙާއި ރައީސް ޞާލިޙުގެ ވަޒީރުންގެ ދިފާޢުގައި ޝަރީފު ވަރަށް ސާފުކޮށް ފާޅުކަން ބޮޑު ގޮތެއްގައި ވާހަކަދައްކަވައެވެ.\nޝަރީފު އެ ޕާޓީއަކަށް ނިސްބަތްވެވަޑައިގަންނަވާ އެމްޑީޕީއަކީ ކުރީގެ ރައީސުލްޖުމްހޫރިއްޔާ ރައީސް ޢަބްދުﷲ ޔާމީނާއި އެއިރު ރާއްޖޭގައި ހިނގައިދިޔަ ގިނަ ޤަތުލުތަކާ ގުޅުވައިގެން ވާހަކަތައް ފެތުރި ޕާޓީއެއްކަން ފާހަގަކުރެވެއެވެ.\nސަރުކާރު ނަފްރަތު ރުޅިވެރިކަން ޝަރީފް\nAugust 15, 2020 22:01:41\nމިވަގުތަށް ސަރުކާރު ސަލާމަތްވެއްޖެ: ޝަރީފު


Foreign minister kamah Mohamed Asim ayyan koffi\nފޮރިން މިނިސްޓަރު ކަމަށް މުހައްމަދު އާސިމް އައްޔަންކޮށްފި\nޑރ. މުހައްމަދު އާސިމަށް މިއަދު ވަޒީރު ކަން ދެއްވުމަށްފަހު ރައީސް ޔާމީން ސަލާމް ކުރައްވަނީ -- ފޮޓޯ: ރައީސް އޮފީސް\nހުސްވެފައިވާ ފޮރިން މިނިސްޓަރު ކަމުގެ މަގާމަށް ޑރ. މުހައްމަދު އާސިމް ރައިސުލްޖުމްހޫރިއްޔާ އަބްދުﷲ ޔާމީން މިއަދު އައްޔަން ކުރައްވައިފި އެވެ. މުހައްމަދު އާސިމަކީ މީގެ ކުރިން ބަންގްލަދޭޝްއަށް ރާއްޖޭގެ ފަރާތުން ކަނޑައަޅުއްވަވާފައި ހުންނެވި ސަފީރެވެ.\nއާސިމަށް މަގާމުގެ ހުވާ ލައި ދެއްވުމަށް މިއަދު ރައީސް އޮފީހުގައި ބޭއްވި ރަސްމިއްޔާތެއްގައި ހުވާ ލައި ދެއްވީ ސުޕްރީމް ކޯޓުގެ ފަނޑިޔާރު އަބްދުﷲ އަރީފެވެ. މީގެ ކުރިން އާސިމް ވަނީ ބަންގްލަދޭޝް ސަފީރުކަމުގެ އިތުރުން އެހެން ބައެއް ގައުމުތަކުގެ ސަފީރުކަން ވެސް ކުރައްވާފައިވެ އެވެ. އަދި ފޮރިން މިނިސްޓްރީގެ ބައެއް އިސް މަގާމުތައް ވެސް އަދާކުރައްވާފައިވެ އެވެ.\nފޮރިން މިނިސްޓަރުގެ މަގާމު ހުސްވެފައިވަނީ ކުރިން އެ މަގާމުގައި ހުންނެވި، ދުންޔާ މައުމޫން ކުއްލި ގޮތަކަށް އިސްތިއުފާ ދެއްވުމާ ގުޅިގެންނެވެ. ދުންޔާ ވިދާޅުވެފައިވަނީ ފޮރިން މިނިސްޓަރުކަމުން އިސްތިއުފާ ދެއްވީ، މަރުގެ ހުކުމް ތަންފީޒުކުރުމާމެދު ސަރުކާރާ ހިޔާލު ތަފާތުވެގެން ކަމަށެވެ.\nފޮރިން މިނިސްޓަރު ކަމަށް މުޅިން ބޭފުޅަކު އައްޔަންކޮށްފައިވާއިރު، މިފަހުން ވެސް ވަޒީރުންގެ މަޖިލީހަށް ބޮޑު ބަދަލެއް ރައީސް ވަނީ ގެންނަވާފަ އެވެ. އެ ބައްދަލު ގެންނެވީ އުމަރު ނަސީރު ހޯމް މިނިސްޓަރުކަމުން އިސްތިއުފާ ދެއްވުމާ ގުޅިގެންނެވެ. ހޯމް މިނިސްޓަރުގެ މަގާމުގައި މިހާރު ހުންނެވީ ކުރީގެ ޔޫތް މިނިސްޓަރު އަހުމަދު ޒުހޫރެވެ.\nޒުހޫރު ހޯމް މިނިސްޓަރު ކަމަށް ބަދަލުކޮށް، ޔޫތް މިނިސްޓަރު ކަމަށް އޭރުގެ ހެލްތް މިނިސްޓަރު އިރުތިޝާމް އާދަމް ވަނީ ހަމަޖައްސަވާފަ އެވެ. އަދި ހެލްތް މިނިސްޓަރު ކަމަށް އައްޔަންކޮށްފައިވަނީ އަބްދުﷲ ނާޒިމް އިބްރާހިމެވެ.\nފޮރިން މިނިސްޓްރީ ޑރ. މުހައްމަދު އާސިމް


Herethere aai Shangri-La resort hulhuveyne gotheh hoadhaidheyn govaalaifi\nބަންދުކޮށްފައިވާ ހެރެތެރެ ރިސޯޓު. މި ރިސޯޓު ހުޅުވޭނެގޮތެއް ހޯދައިދޭން މެމްބަރު އިލިޔާސް މިއަދު ގޮވާލެއްވި---\nއިލިޔާސް ވިދާޅުވީ އައްޑޫ ސިޓީގައި ތިން ރިސޯޓު އޮންނައިރު ދެ ރިސޯޓު --ކެނެރީފް އަދި ޝަންގްރިއްލާ މިހާރު އޮތީ ބަންދުކޮށްފައި ކަމަށެވެ. އަދި ޝަންގްރިއްލާގެ ކުންފުނި އުވާލަން ސަރުކާރުން ވިސްނުން ގެންގުޅޭތީ ކަންބޮޑުވުން ފާޅުކުރެއްވި އެވެ.\n"ހެރަތެރަ ހިންގެން ޖެހޭ. އަޅުގަނޑުމެންނަކަށް ނެތް ނެގޯޝިއޭޓް ކޮށްކޮށް ތިބެވޭކަށް. އެއް އަހަރަށް ވުރެ ގިނަ ވެއްޖެ ނެގޯޝިއޭޓް ކޮށްކޮށް، އަޅުގަނޑުމެން ބަލަބަލައި ތިބޭތާ. ހެރެތެރެއާ ޝަންގްރިއްލާ އަކީ ގާތްގަނޑަކަށް 1000 މީހުންގެ ވަޒީފާ. އައްޑޫއާ ހާއްސަކޮށް އެ ސަރަހައްދުގެ މީހުން ވަޒީފާ ބޭނުންވޭ. ވަޒީފާގައި އެތައް ބަޔަކު މަހުރޫމުވެގެން ތިބީ ކޮވިޑާއެކީ" އިލްޔާސް ވިދާޅުވި އެވެ.\nޝަންގްރިއްލާ ރިސޯޓު. މި ރިސޯޓު ހުޅުވޭނެގޮތެއް ހޯދައިދޭން މެމްބަރު އިލިޔާސް މިއަދު ގޮވާލެއްވި---\nރައްޔިތުންގެ މަޖިލިސް ޓޫރިޒަމް އައްޑޫ ސިޓީ\nއައްޑޫގެ ޓޫރިޒަމް ޕްރޮޖެކްޓަކަށް 11 މިލިއަން ރުފިޔާ\nރިއަލް އެސްޓޭޓް ޓޫރިޒަމަށް ހަންކެޑެއާ ގާފަރުފަޅު


Lanka in Raajje igthsoadhi faidhaa nagan jehey: Jabir\nލަންކާއިން ރާއްޖެ އިގްތިސޯދީ ފައިދާ ނަގަންޖެހޭ: ޖާބިރު\nކާށިދޫ ދާއިރާގެ މެންބަރު އަދި މަޝްހޫރު ވިޔަފާރިވެރިޔާ އަބްދުﷲ ޖާބިރު -- އަވަސް ފޮޓޯ\nރާއްޖޭގެ ފަސް ލައްކަ މީހުންގެ އާބާދީގެ ފްރީ ޓްރޭޑްގެ ތެރެއިން ސްރީލަންކާއަށް ލިބޭ ޖާގައިގެ ބޭނުން އެ ގައުމުން ފުރިހަމައަށް ހިފާއިރު ދިވެހި ރާއްޖޭން ސްރީލަންކާގެ ފްރީ ޓްރޭގެ ތެރެއިން ޖާގަ ހޯދައި ވިޔަފާރި ފުޅާ ނުކުރަނީ އިގްތިސޯދެއް ކުރިއެރުވުމުގައި ދިވެހިންނަށް މާ ފުދޭ ހިސާބަކަށް ދެވުނީތޯ ވިޔަފާރި ވެރިޔާ އަދި ރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު ސުވާލު ކުރައްވައިފި އެވެ.\nޖާބިރު މިވަގުތު ހުންނެވީ ވެސް ސްރީލަންކާގަ އެވެ. އޭނާ މި މޭރުމުން ވާހަަކަފުޅު ދެއްކެވީ ފޯނު ކުރައްވައިގެނެވެ. އޭގެ ކުރިން އޭނާ ވަނީ ސްރީލަންކާގެ ޓީވީ ޗެނަލެއްގައި ވެސް އެ ވާހަކަތައް އިއްޔެ ދައްކަވާ ސުވާލުތައް ކުރައްވާފަ އެވެ.\nޖާބިރު ވިދާޅުވީ ރައީސުލްޖުމްހޫއްރިއްުޔާއަކު ހުންނަވައިގެން ވިޔަސް އަދި ބޮޑު ވަޒީރަކު ހުންނަވައިގެން ވިޔަސް ސަރުކާރެއް ހިނގާ ކަމުގެ އިހުސާސެއް ރައްޔިތަކަށް ވާނީ އިގްތިސޯދީ ބެލްޓެއްގެ މަތީގައި ގައުމު ހިނގުމާއެކު އިގްތިސޯދު ދިރުވަން މަސައްކަތް ކުރާ ނަމަ ކަމަށެވެ. އެކަން ނުވާނަމަ ސަރުކާރެއް ވެސް އަދި ބޮޑު ވަޒީރެއް ރައީސެއްގެ ބޭނުން ވެސް ރައްޔިތަކަށް ނެތް ކަމަށެވެ. އެފަދަ އިހުސާސް ވެސް ނުކުރެވޭނެ ކަމަށެވެ.\nދިވެހިންގެ ތިބި ފަސްލައްކައެއްހާ މީހުންގެ އާބާދީގެ މައި ވިޔަފާރިތައް ކަމަށްވާ ޓޫރިޒަމާއި ކޮންސްޓްރަކްޝަނާއި މަސްވެރި ކަމާއި ދަނޑުވެރި ކަމާއި އެހެން ވެސް އެކި ފަންތީގެ ވިޔަފާރިތަކުގައި ސްރީލަންކާގެ ވިޔަފާރިވެރިން އިންވެސްޓްކޮށް ނަފާ ހޯދައިގެން ސްރީލަންކާގެ އިގްތިސޯދު ދިރުވައިދޭ ކަމަށް ޖާބިރު ވިދާޅުވި އެވެ.\nއަދި ވިދާޅުވީ ހުރިހާ ރޭޓިންއެއްގައި ކުރި ހޯދައިގެން ތިބި ދިވެހިންގެ ވިޔަފާރިތައް ސްރީ ލަންކާގެ 21.8 މިލިއަން އާބާދީގެ ތެރެއަށް ގެންގޮސް ދުނިޔެއާ ކަނެޓް ކޮށްލައިގެން ކުރާ ވިޔަފާރިއެއް ތަރައްގީކޮށް އިގްތިސޯދު ވަރުގަދަ ކުރާނެ ވިސްނުން ދިވެހި ސަރުކާރުން ނުގެންގުޅޭ ކަމަށެވެ.\n"ރާއްޖޭގެ ހުރިހާ އިންޑިސްޓްރީއެއްގައި ލަންކާއިން ވިޔަފާރި ކުރޭ. ދެން ކީއްވެގެންތޯ އަޅުގަނޑުމެނަށް ނުވާންވީ؟ ދެ ގައުމުގެ ގުޅުން ރަނގަޅު އަޅުގަނޑުމެންގެ ބޮޑު އާބާދީއެއް ލަންކާގައި އެބައޮތް... ގުޅުން ރަނގަޅު ނޫނީއްޔާ އެކަން ވެސް ކުރައްވާނީ... އެންމެ ކުޑަމިނުން ސަރުކާރު ފިހާރަ [އެސްޓީއޯ] ނަމަވެސް ކީއްވެގެންތޯ ލަންކާއަށް ނުގެންދެވެންވީ،" ޖާބިރު ވިދާޅުވި އެވެ. "މި ލަންކާގެ ހަމިީދިއްޔާ ވެސް މާލޭގައި ހުރޭ. ކީއްވެގެންތޯ ނޫރީ ޓެއިލަރަށް ނާދެވެންވީ. ޕިލާވޫސް އާއި ޑައިންމޯ ވެސް ހުރޭ ނޫންތޯ؟ ކީއްވެގެންތޯ މާލޭގައި ބޭންކް އޮފް ސިލޯނު ހުރެފައި ލަންކާގައި ބީއެމްއެލް އޮޕަރޭޓް ނުވާންވީ. މާލޭގައި ސިލިންކޯ ހުންނަންޏާ ކީއްވެ ލަންކާގައި އެލައިޑް ނުހުންނަންވީ؟"\nޖާބިރު ވިދާޅުވީ އެހެންވެފައި ވަނީ ކީއްވެގެންކަން އެނގި ވަޑައިގަންނަވާ ކަމަށާއި އެއީ ސަރުކާރުގެ އިގްތިސޯދީ ވިސްނުން ފުޅާ ނުވާތީ ދިމާވެފައިވާ މައްސަލައެއް ކަމަށެވެ. އަދި ވިދާޅުވީ އިގްތިސޯދު ބެލްޓު މަތީން ކައްސާލައިގެން އުޅޭ އިރު ދިވެހި ރާއްޖޭގެ މަޖިލީސް އެއްވެ ބަހުސް ކުރަންވީ ވެރިކަމުގެ ނިޒާމްތަކާ ގުޅޭ ގޮތުން ނޫން ކަމަށާއި ރާއްޖެ މަޖިލީހުގައި ބަހުސަކަށް ދާންވީ ދިވެހި ރާއްޖޭގެ އިގްތިސޯދު ދިރުވަން ކުރަންޖެހޭ ކަންކަން ކުރަން ކަމަށެވެ. ބޭންކުތައް ދިރިގެން އަންނާނެ ގޮތަކާމެދުގައި ކަމަށެވެ.\nޖާބިރު ވިދާޅުވީ އޭނާ ވެސް ބޮޑު ވަޒީރު ކަން ބޭންފުޅުވާ ކަމަށާއި އެކަމަކު ނިޒާމުގެ ވާހަކަ އާއި ބޮޑު ވަޒީރުގެ ވާހަކަ ދޫކޮށްލައި އަދި އިންޑިއާ އާއި ޗާއިނާގެ ވާހަކަ އެއް ފަރާތްތަކޮށްލާފައި ލަންކާއިން ރާއްޖޭގެ އިގްތިސޯދަށް ނެގެން އޮތް ހުރިހާ ފައިދާއެއް ނަގަން މަސައްކަތެއް ފަށަން ޖެހޭ ކަމަށެވެ.\n"ހުއްޓާނުލާ މިކޮޅުގައި [ ލަންކާގައި] ވެސް މި ވާހަކަތައް އަޅުގަނޑު މިދަނީ ދިމާވާހާ މީހެއްގެ ގާތުގައި ދައްކަމުން. ޓީވީތަކަށް ޑެއިލީ މިރާއަށް، އައިލެންޑް ނޫހަށާއި ސަންޑޭ ޓައިމަށް އިންޓަވިއު ދެމުން މިދަނީ،"\nސްރީލަންކާ ޓޫރިޒަމް މިނިސްޓްރީ އޮފް އިކޮނޮމިކް ޑިވެލޮޕްެމަންޓް + އަބްދުﷲ ޖާބިރު އިގްތިސޯދު\nފިލިތެޔޮ ރިސޯޓުގައި މުޒާހަރާ ކުރަނީ


Airport vikkaali bayakah tharahqee ah faadeh nukiyeyne - Minister Saeed Airport vikkaali bayakah tharahqee ah faadeh nukiyeyne - Minister Saeed\nއެއަރޕޯޓް ވިއްކާލި ބަޔަކަށް ތަރައްޤީއަށް ފާޑެއް ނުކިޔޭނެ- މިނިސްޓަރ ސަޢީދު\nއިކޮނޮމިކް މިނިސްޓަރ މުހައްމަދު ސައީދު - ފޮޓޯ ޕީއެސްއެމް ނިއުސް\nވެލާނާ އިންޓަރނޭޝަނަލް އެއަރޕޯޓް އިންޑިއާގެ ޖީއެމްއާރު ކުންފުންޏަށް ވިއްކާލި ބަޔަކު މިއަދު އެއަރޕޯޓް ތަރައްޤީކުރަމުންދާގޮތަށް ފާޑުކިޔާތީ އެކަމާ ހައިރާންވެވަޑައިގަންނަވާކަމަށް އިކޮނޮމިކް މިނިސްޓަރ މުޙައްމަދު ސަޢީދު ވިދާޅުވެއްޖެއެވެ.\nއިކޮނޮމިކް މިނިސްޓަރ މުހައްމަދު ސައީދު މިހެން ވިދާޅުވީ ސަރުކާރުން އެއް ބިލިއަން ޑޮލަރު ޚަރަދުކުރައްވައިގެން ތަރައްޤީކުރާ ވެލާނާ އިންޓަނޭޝަނަލް އެއަރޕޯޓު 600 މިލިއަން ޑޮލަރަށް ތަރައްޤީ ކުރެވޭނެކަމަށް ބުނެ އިދިކޮޅު ފަރާތްތަކުން ދައްކަމުންދާ ވާހަކަތަކަށް ރައްދުދެއްވަމުންނެވެ.\nމިނިސްޓަރ ސަޢީދު ކުރެއްވި ޓްވީޓެއްގައި ވިދާޅުވީ 600 މިލިއަން ޑޮލަރަށް އެއަރޕޯޓް ތަރައްޤީކުރެވޭނަމަ އެމްޑީޕީގެ ސަރުކާރުން އިންޑިއާގެ ޖީއެމްއާރަށް އެއަރޕޯޓް ވިއްކާލީ ކީއްވެތޯ ވިދާޅުވެ، އެމްޑީޕީގެ ރިޔާސީ ކެނޑިޑޭޓް އިބްރާހިމް މުަހައްމަދު ސޯލިހުއަށް ވަނީ ސުވާލުތައް ކުރިމަތިކޮށްފައެވެ.\nސައީދުގެ ޓްވީޓުގައި ވިދާޅުވީ ރާއްޖޭގެ ހަރުމުދާ ވިއްކާލާފައި ތިބި ބަޔަކު ރާއްޖޭގެ ތަރައްޤީގެ މަޝްރޫއުތަކަށް ފާޑު ކިޔުމަކީ ލަދުގަންނަންޖެހޭ ކަމެއްކަމަށެވެ. އަދި ވެރިކަމުގައި ތިބިއިރު ގޮނޑެއްހެން އޮތް ސަލްޓަންޕާކު ސާފުކޮށްނުލެވުނު ބަޔަކު، ރިޔާސީ އިންތިޚާބު ބޯމަތިވުމުން ތަރައްޤީގެ ވާހަކަދައްކާތީ ހައިރާންވެވަޑައިގަންނަވާކަމަށް ސަޢީދު ވިދާޅުވިއެވެ.\nމިނިސްޓަރ ސައީދު ވިދާޅުވީ ރާއްޖޭގެ ވިޔަފާރިއާއި އިންވެސްޓްމަންޓްގެ ދާއިރާއަށް މިއަށްވުރެ ބޮޑު ކުރިއެރުމެއް ލިބުނު ދުވަސްވަރެއް ތާރީޚު ދެކެފައިނުވާކަމަށެވެ. އަދި ރާއްޖެއަށް އެކި ފިޔަވަޅުތައް އެޅުމަށް އިދިކޮޅު ފަރާތްތަކުން ގޮވާލަމުންދަނީ ރާއްޖެއަށް އަންނަމުންދާ ތަރައްޤީ ހަޖަމުނުވެގެންކަމަށް ސައީދު ވިދާޅުވިއެވެ.\nއިިދިކޮޅު ފަރާތްތަކުން ވެލާނާ އިންޓަނޭޝަނަލް އެއަރޕޯޓް ތަރައްޤީކުރުމަށް ހިންގާ މަޝްރޫޢަށް ފާޑުކިޔަމުންދިޔަނަމަވެސް، ރާއްޖޭގެ އިންވެސްޓްކުރާ ފަރާތްތަކުން ދަނީ އެއަރޕޯޓް މަޝްރޫޢަށް ވަރަށް ބޮޑަށް ތަޢުރީފްކުރައްވަމުންނެވެ. މީގެއިތުރުން ބައިނަލްއަޤްވާމީ މާލީ އިދާރާތަކުންވެސް ދަނީ ރާއްޖޭގައި ހިނގަމުންދާ ތަރައްޤީގެ މަސައްކަތްތަކަށް ތަޢުރީފްކުރައްވަމުންނެވެ.


Guesthouse viyfaariah huri gonjehunthah behlevumah Minister Ali Waheed atholhuthereh - vNews.mv\nގެސްޓްހައުސް ވިޔަފާރިއަށް ހުރި ގޮންޖެހުންތައް ބެއްލެވުމަށް މިނިސްޓަރ އަތޮޅުތެރެއަށް\nއާމިނަތު އަމީނާ (އަނާ) 11 July 2019, 18:44\nރާއްޖޭގެ މީހުން ދިރިއުޅޭ ރަށްރަށުގައި ފަތުރުވެރިކަން ކުރިއެރުވުމަށް ހުރި ގޮންޖެހުންތައް ދެނެގަތުމަށް ޓްއަރިޒަމް މިނިސްޓަރ އަލީ ވަހީދު ވ. އަތޮޅާއި މ. އަދި ފ އަތޮޅަށް ރަސްމީ ދަތުރުފުޅެއް ފައްޓަވައިފިއެވެ.\nޓުއަރިޒަމް މިނިސްޓްރީން ބުނީ، މިނިސްޓަރ އަލީ ވަހީދުގެ މި ދަތުރުފުޅަކީ މީހުން ދިރިއުޅޭ ރަށްރަށުގައި ފަތުރުވެރިކަން ކުރިއެރުވުމަށް ހުރި ގޮންޖެހުންތަކާއި ދަތިތައް ދެނެގަތުމަށް ކުރައްވާ ދަތުރުފުޅެއް ކަމަށެވެ. އެގޮތުން މި ދަތުރުފުޅުގައި މިނިސްޓަރ ގެންދަވަނީ ރާއްޖޭގެ މީހުންދިރިއުޅޭ ރަށްރަށުގައި ގެސްޓްހައުސްވިޔަފާާރި ފުޅާކުރުމާއި ގުޅޭގޮތުން ކައުންސިލް ތަކާއި، އަތޮޅު ކައުންސިލްތަކާއި ސިޓީ ކައުންސިލްތައް އަދި ކަމާއިބެހޭ ފަރާތްތަކާއި މަޝްވަރާ ކުރައްވަމުންނެވެ.\nއެގޮތުން މިއަދުން ފެށިގެން މިމަހުގެ 13 ގެ ނިޔަލަށް، މިނިސްޓަރ އަލީ ވަހީދު ދަތުފުޅުކުރެއްވުމަށް ހަމަޖެހިފައި ވަނީ، ފ. މަގޫދޫ އާއި ބިލެއްދޫ އަދި، މ. ވޭވަށް، މުލި އަދި ވ. ރަކީދޫ، ތިނަދޫ އަދި ކެޔޮދޫއަށެވެ. އަދި އެ އަތޮޅުތަކުގައި ފަތުރުވެރިކަން ތަރަށްޤީ ކުރުމަށް ސިޔާސަތު ބައްޓަންކުރުމަށް ބޭނުންވާ ޚިޔާލާއި ލަފާ ހޯއްދެވުމަށް އެރައްތަކުގެ ކައުންސިލްތަކާއި ފަތުރުވެރިކަމުގެ ދާއިރާގައި މަސައްކަތްކުރައްވާ ފަރާތްތަކާއި މިނިސްޓަރ އަލީ ވަހީދު ބައްދަލުކުރައްވާނެ ކަމަށް ޓްއަރިޒަމް މިނިސްޓްރީން މައުލޫމާތުދެއެވެ.\nރާއްޖޭގެ އުތުރާއި ދެކުނަށް ފަތުރުވެރިން ގެންދަން ޚާއްސަ ދަތުރުތަކެއް ފަށަން މަސައްކަތް ކުރައްވާނެ ކަމަށް ޓޫރިޒަމް މިނިސްޓަރު އަލީ ވަހީދު ވަނީ ވިދާޅުވެފައެވެ.


އެއްގަމު ވެހިކަލް ލައިސަންސް ޓެސްޓް ދިނުމަށް ބޭނުންވާ ތަން ހަދާދޭނެ ފަރާތެއް ހޯދުމާއިބެހޭ:\nޓްރާންސްޕޯޓް އޮތޯރިޓީން ދެމުން ގެންދާ ލައިސަންސް (A ޒޯނުގެ ) ޚިދުމަތް މާލެ އަތޮޅު ކައުންސިލްގެ ފަރާތުން ދިނުމަށްޓަކާ މިރަށުގައި އެއްގަމުގައި ދުއްވާ އިންޖީނުލީ ތަކެތިދުއްވުމުގެ ލައިސަންސް ހެދުމަށް ބޭނުންވާ ސަރަހައްދު ޓްރާންސްޕޯޓް އޮތޯރިޓީގެ މިންގަނޑު ތަކާއި އެއްގޮތަށް އަމިއްލަތަކެތީގައި ކޮށްދޭނެ ފަރާތެއް ހޯދުމަށް ބޭނުންވެއެވެ.\nވީމާ މިމަސައްކަތް ކޮށްދިނުމަށް ޝައުޤުވެރިވާ އެންމެހާ ފަރާތްތަކަށް ތިރީގައި މިދަންނަވާ ގޮތުގެ މަތިން މަޢުލޫމާތު ސާފުކުރެއްވުމަށްފަހު އަންދާސީ ހިސާބު ހުށައެޅުމުގެ ފުރުސަތު ހޮޅުވާލެވިފައިވާ ވާހަކަ ޢާއްމުކޮށް އެންގުމަށްޓަކާ އިޢުލާންކުރީމެވެ. އަދި މަޢުލޫމާތު ސާފުކުރަން ވަޑައިނުގަންވާ ފަރާތްތަކުގެ އެސްޓިމޭޓް ބަލައިނުގަނެވޭނެ ވާހަކަ ދަންނަވަމެވެ.\nއަދި ކުރިން މިމަސަތްކަތް ކޮށްދިނުމަށް ކޮށްފައިވާ އިޢުލާން ނަމްބަރ: (IUL)337-C-AB/337/2017/3 (19 ޖެނުއަރީ 2017) އާއި ގުޅިގެން އެއްވެސް ފަރާތަކުން އަންދާސީ ހިސާބު ހުށަހަޅާފައިނުވާތީ އެއިޢުލާން ވަނީ ބާތިލްކުރެވިފައެވެ.\n1- މަސައްކަތާއިބެހޭގޮތުން ދެވޭ މަޢުލޫމާތު ސާފުކޮށްދިނުން\n- މަޢުލޫމާތު ސާފުކޮށްދިނުމަށް ހަމަޖެހިފައިވާ ތާރީޚް : 08 ފެބްރުއަރީ 2017 .\n- މަޢުލޫމާތު ސާފުކޮށްދިނުމަށް ހަމަޖެހިފައިވާ ސުންގަޑި: 11:00 ގައި.\n- މަޢުލޫމާތު ސާފުކޮށްދިނުމަށް ހަމަޖެހިފައިވާ ތަން : މާފުށި ކައުންސިލް އިދާރާގެ ޖަލްސާކުރާ ހޯލްގައި.\n2- އެސްޓިމޭޓް ހުށައެޅުމާއި ބަލައިގަތުމަށް ހަމަޖެހިފައިވާ\n- އެސްޓިމޭޓް ހުށައެޅުމާއި ބަލައިގަތުމަށް ހަމަޖެހިފައިވާ ތާރީޚް : 14 ފެބްރުއަރީ 2017 .\n- އެސްޓިމޭޓް ހުށައެޅުމާއި ބަލއިގަތުމަށް ހަމަޖެހިފައިވާ ސުންގަޑި 11:00 .\n- އެސްޓިމޭޓް ހުށައެޅުމާއި ބަލއިގަތުމަށް ހަމަޖެހިފައިވާ ތަން : މާފުށި ކައުންސިލް އިދާރާގެ ޖަލްސާކުރާ ހޯލްގައި.\n31 ޖެނުއަރީ 2017\n31 ޖަނަވަރީ 2017\nޕަބްލިޝްކުރި ތާރީޚު: 31 ޖަނަވަރީ 2017\nސުންގަޑި: 08 ޖަނަވަރީ 2017 1100


ކ. ހުރާ މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nކ. ހުރާ ކައުންސިލް އިދާރާ / ކ. ހުރާ މިސްކިތް\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 31 ވާ ބުދަ ދުވަހުގެ 12:00 ގެ ކުރިން، ކ. ހުރާ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hrcouncilhuraa@gmail.com މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2019 އޮގަސްޓް 01 އާއި 2019 އޮގަސްޓް 08 އާ ދެމެދު، ކ. ހުރާ ކައުންސިލް އިދާރާގައެވެ. ވުމާއެކު، މި މަޤާމަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6640074ނަންބަރަށެވެ. އީ-މެއިލް ކުރާނީ hrcouncilhuraa@gmail.com އަށެވެ.


ނެޝަނަލް ޖުޑީޝަލް ކޮންފަރެންސް ނުވަތަ ފަނޑިޔާރުންގެ މަހާސިންތާއަކީ، ފަނޑިޔާރުންގެ މެދުގައި ޝަރުޢީ އަދި ޤަޟާއީ ކަންތައްތަކާ ގުޅޭގޮތުން މަޝްވަރާކޮށް، ކޯޓުތަކުގެ އިދާރީ ހިންގުން ހަރުދަނާކޮށް އެއްގޮތް އުޞޫލުތަކެއް އެކަށަ އެޅުމަށާއި، އަލަށް ޢަމަލުކުރަންފަށާ ޤާނޫނުތަކާ ގުޅޭގޮތުން ނުވަތަ ޝަރުޢީ ޙާއްޞަ ވަކި މައުޟޫޢަކާ ގުޅޭގޮތުން މަޝްވަރާކޮށް ޚިޔާލު ބަދަލުކުރުމުގެ މަޤުޞަދުގައި ކުރިއަށް ގެންދާ ސިލްސިލާ ބައްދަލުވުމެވެ.\nމިއަހަރުގެ ފަނޑިޔާރުންގެ މަހާސިންތާ އާ ގުޅުވައިގެން މައިގަނޑު ދެ ޙަރަކާތެއް ކުރިއަށް ގެންދާގޮތަށް ވަނީ ރޭވިފައެވެ. އެއީ، ދިވެހިރާއްޖޭގެ ޖުޑީޝަލް އެކަޑަމީން އިންތިޒާމްކޮށްގެން ދިވެހިރާއްޖޭގެ ސުޕްރީމް ކޯޓާއި، ދިވެހިރާއްޖޭގެ ހައިކޯޓާއި، ސުޕީރިއަރ ކޯޓުތަކާއި، މެޖިސްޓްރޭޓް ކޯޓުތަކާއި، އަދި މި ޕްރޮގްރާމާ ގުޅުންހުރި އެކިއެކި މުއައްސަސާތަކަށް އަމާޒުކޮށްގެން، ކުޑަކުދިންގެ ޙައްޤުތަކާއި ކުޑަކުދިންގެ ޢަދުލުގެ ނިޒާމާ ގުޅޭގޮތުން، 2017 ސެޕްޓެމްބަރު 14 އިން 16 އަށް ކުރިއަށް ގެންދެވޭ ސިމްޕޯޒިއަމް އަކާއި، ޖިނާއީ އިޖުރާއަތުގެ ޤާނޫނާ ގުޅޭގޮތުން ކަމާ ގުޅުންހުރި އިދާރާތަކާއެކު މަޝްވަރާކުރުމަށްޓަކައި، 2017 ސެޕްޓެމްބަރ 17 އިން 18 އަށް ކުރިއަށް ގެންދެވޭ ބައްލުވުންތަކެކެވެ.\n"ޖުވެނައިލް ޖަސްޓިސް ސިމްޕޯޒިއަމް" ގައި، ކުޑަކުދިންގެ ޙައްޤުތަކާއި ކުޑަކުދިންގެ ޢަދުލުގެ ނިޒާމު ހަރުދަނާ ކުރުމަށްޓަކައި، ކުޑަކުދިންގެ އަދުލުގެ ނިޒާމުގެ އެކިއެކި ބައިތަކާ ގުޅޭ މައުޟޫޢުތަކަށް އެކުލަވައިލެވިފައިވާ އިލްމީ ދިރާސާތަށް ހުށަހެޅުމާއި، އެދިރާސާތަކުން ފާހަގަވެފައިވާ ކަންކަމާބެހޭގެތުން ބަހުސްކޮށް ކަމާ ގުޅޭ އެންމެހާ މުއައްސަސާތައް ހޭލުންތެރި ކުރުވުމާ އެކު، ފަނޑިޔާރުންނާއި ކަމާ ގުޅުން ހުރި މުއައްސަސާތަކުގެ ބޭފުޅުންގެ ތަޖުރިބާ ޙިއްޞާ ކުރުމާއި، ކުޑަކުދިންގެ ޢަދުލުގެ ނިޒާމު ކުރިއަށްގެންދިއުމުގައި އިދާރާތަކަށް ކުރިމަތިވާ ގޮންޖެހުންތައް ޙިއްޞާކުރުމުގެ އިތުރުން، ކުޑަކުދިންގެ ޢަދުލުގެ ނިޒާމާ ގުޅުންހުރި އުސޫލުތައް ބައިނަލްއަގުވާމީ މިންގަނޑުތަކާ އެއްގޮތްވާ ގޮތުގެ މަތިން އެކުލަވައިލުމުގައި ސަރުކާރަށް އެހީތެރިވެދިނުމުގެ ގޮތުން ހިންގިދާނެ ކަންތައްތަކާ ގުޅޭގޮތުން މަޝްވަރާކުރެވިގެންދާނެއެވެ.\nޖިނާއީ އިޖުރާއަތުގެ ޤާނޫނާގުޅޭ މަޝްވަރާ ބައްދަލުވުމުގައި، ޖިނާއީ މައްސަލަތައް ބެލުމުގެ އިޚްތިޞާޞް ލިބިފައިވާ ސުޕީރިއަރ ކޯޓުތަކުގެ ފަނޑިޔާރުންނާއި، ޖުޑީޝަލް ދާއިރާތަކުގެ އިސް މެޖިސްޓްރޭޓުންގެ އިތުރުން ކަމާގުޅުން ހުރި އިދާރާތަކުގެ އިސް ވެރިން ބައިވެރިވެވަޑައިގަންނަވާނެއެވެ. މި ބައްދަލުވުމުގެ މައިގަނޑު ގޮތެއްގައި މަޝްވަރާ ކުރެވިގެންދާނީ، ޖިނާއީ އިޖުރާއަތުގެ ޤާނޫނު ތަންފީޛުކުރަން ފެށުމާއެކު ޖިނާއީ ޢަދުލުގެ ނިޒާމަށް އައިސްފައިވާ ބަދަލުތަކާއި، އެ ބަދަލުތަކުގެ ސަބަބުން ދިމާވާ ދަތިތަކާއި އެ މައްސަލަތައް ޙައްލުކުރުމަށްޓަކައި ޝަރުޢީ ދާއިރާއިން ކުރެވިދާނެ ކަންތައްތައް ދެނެގަނެ އެކަންކަމާ ގުޅޭގޮތުން މަޝްވަރާކޮށް ޚިޔާލު ބަދަލުކުރުމެވެ.


Samsung Ge Ishthihaarehgai Vagu Hadhaafaivaakan Falhaa Araifi - Vaguthu\nސެމްސަންގުގެ އިޝްތިހާރެއްގައި ވަގު ހަދާފައިވާކަން ފަޅާ އަރައިފި\n7 މަސް ކުރިން ( ޑިސެމްބަރު 19, 2018 )\nދުނިޔޭގެ މަޝްހޫރު ސްމާޓް ފޯންތައް އުފައްދާ ކުންފުނިތަކުން ފޯން އުފެއްދުމުގައި މިހާރު އެންމެ ބޮޑު ސަމާލުކަމެއް ދީގެން ކުރާ އެއް މަސައްކަތަކީ ފޯންގެ ކެމެރާގެ ކޮލިޓީ ރަނގަޅު ކުރުމެވެ. ފޯނުގައި ދެ ކެމެރާ ބޭނުންކޮށްގެން ޑީއެސްއެލްއާރު ގޮތަށް ފޮޓޯގެ ފަހަތް ފުސްކޮށް ފޯންތަކުން ފޮޓޯ ނަގަން ފެށިތާ މިހާރު ދުވަސްތަކެއް ވެއްޖެއެވެ. ނަމަވެސް އަދިވެސް ކެމެރާއަކުން ނެގޭ ފެންވަރުގައި، އެ ކޮލިޓީގައި ފޮޓޯއެއް ނަގާލުމަށް ފޯންތަކަށްވަނީ ނުކުޅެދިފައެވެ.\nދުނިޔޭގެ އެންމެ ގިނަ މީހުން ބޭނުން ކުރާ އެއް ފޯން ބްރޭންޑް ކަމަށްވާ، ސެމްސަންގްއިންވެސް މިވަނީ ފޮޓޯގެ ކުއަލިޓީ މަތި ކުރުމަށް ގިނަ މަސައްކަތް ތަކެއް ކޮށްފައެވެ. އަދި ފޯން މާކެޓް ކުރާއިރު، ފޮޓޯގެ މޮޅުކަން ދައްކާ ފޯނު ވިއްކުމުގައި އެވެރިންވެސްވަނީ ކުރިޔަށް ޖެހިލާފައެވެ. ނަމަވެސް، ސެމްސަންގްއިން ނެރުނު ފޯން އިސްތިހާރެއްގައި ސެމްސަންގް ގެލެކްސީ އޭ8 ސްޓާއިން ނަގާފައިވާ ފޮޓޯއެއް ކަމަށްބުނެ ޑީއެސްއެލްއާރ ކެމެރާއަކުން ނަގާފައިވާ ފޮޓޯއެއް ބޭނުންކޮށްފައިވާކަން މިވަނީ ފަޅާ އަރައިފިއެވެ.\nމަޝްހޫރު ފޮޓޯ ގްރާފަރ އަދި ލިޔުންތެރިއެއް ކަމަށްވާ ޖުންޑާ ޖުޓުޖީ ބުނެފައިވަނީ އޭނާ ޑީއެސްއެލްއާރު އަކުން ނަގާފައިވާ ފޮޓޯއެއް ސެމްސަންގް އިންޑޮނޭޝިޔާ އިން ސެމްސަންގް ގެލެކްސީ އޭ8 ސްޓަރ ފޯނުން ނަގާފައިވާ ކަމަށްބުނެ އިޝްތިހާރު ކުރަމުން އަންނަ ކަމަށެވެ. އަދި މި ފޮޓޯ ބޭނުންކޮށްފައިވަނީ ފޮޓޯ ވިއްކާ ސައިޓްއަކުން ގަނެގެން ކަމަށާއި ނަމަވެސް މިގޮތަށް އުޅުވާލުމަކީ ޤަބޫލު ކުރެވޭ ކަމެއް ނޫން ކަމަށްވެސް މީނާ ބުނެފައިވެއެވެ.\nއިޝްތިހާރު ތަކުގައި މިފަދަ ގޮތަކަށް އޮޅުވައިލައިގެން ވާހަކަތައް ގެނެސްދިނުމަކީ އާއްމު ކަމެކެވެ.\nޑިސެމްބަރު 6, 2018 14:44\nކަލޭ ހީކުރީ އިސްތިހާރު ތަކަކަކީ ހަގީގަތް ކަމަށް ދޯ މިއޮށް ހާ ދުވަހު\nޑިސެމްބަރު 6, 2018 17:21\nޢިސްތިހާރަކީ މުޅިންވެސް ފޭކު މޮޅެތި އިސްތިހާރު ކުޅެފަ ގަނެގެން ބޭނުން ކުރަން ފެށީމަ މިއެނގެނީ ތަކެތީގެ ފެންވަރު..ވިއްކަންވެގެން ކުރާކަމެއް އެއީ..


03 ޑިސެމްބަރު 2020, 12:00 އިއުލާން\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބަށް ކުރިމަތިލާފައިވާ ކެންޑިޑޭޓުންގެ ނަން އަނބުރާ ގެންދިއުމުގެ ފުރުޞަތު (މިކޮމިޝަނުގެ ނަންބަރު(IUL)38-AA/38/2020/5 އިޢުލާނުން) ހުޅުވާލުމާ ގުޅިގެން ތިރީގައި މިދަންނަވާ ކެންޑިޑޭޓުން ނަންއަނބުރާ ގެންގޮސްފައިވާތީ، އެކަން ޢާންމުކޮށް އެންގުމަށްޓަކައި އިޢުލާން ކުރީމެވެ.\nކެންޑިޑޭޓް ނަންބަރު4އަމިއްލަގޮތުން ކުރިމަތިލި ކެންޑިޑޭޓް، ޝަމްވީލް ޤާސިމް (ބޮންޑާ)، ސޯސަންގެ / ސ. ހިތަދޫ؛ ރަސްމީ ލިޔުންތައް ފޮނުވާނެ އެޑްރެސް: ޝަސްތާ / ސ. ހިތަދޫ އަމިއްލަގޮތުން\nއދ. މާމިގިލީ ކައުންސިލްގެ އަންހެނުންނަށް ޚާއްޞަކޮށްފައިވާ ތިން ގޮނޑި\nކެންޑިޑޭޓް ނަންބަރު9އަމިއްލަގޮތުން ކުރިމަތިލި ކެންޑިޑޭޓް، ފާޠިމަތު ޝަހީބާ، ސައުތުބީޗް / އދ. މާމިގިލި؛ ރަސްމީ ލިޔުންތައް ފޮނުވާނެ އެޑްރެސް: ސައުތުބީޗް / އދ. މާމިގިލި އަމިއްލަގޮތުން\nގަލޮޅު ހުޅަނގު (އަންހެނުންނަށް ޚާއްޞަކޮށްފައިވާ ގޮނޑި)\nކެންޑިޑޭޓް ނަންބަރު4އަމިއްލަގޮތުން ކުރިމަތިލި ކެންޑިޑޭޓް، ފާޠިމަތު ނަޡުމާ ނަޞީރު (ފުސްތުޅާ ނާނަ)، ގ. ފުސްތުޅާހިޔާ / މާލެ؛ ރަސްމީ ލިޔުންތައް ފޮނުވާނެ އެޑްރެސް: ގ. ފުސްތުޅާހިޔާ / މާލެ އަމިއްލަގޮތުން\nކެންޑިޑޭޓް ނަންބަރު5އަމިއްލަގޮތުން ކުރިމަތިލި ކެންޑިޑޭޓް، އަޙްމަދު ޚަލީލް، އޯކިޑުމާގެ / އދ. މަހިބަދޫ؛ ރަސްމީ ލިޔުންތައް ފޮނުވާނެ އެޑްރެސް: އޯކިޑުމާގެ / އދ. މަހިބަދޫ\nނ. ހޮޅުދޫ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nކެންޑިޑޭޓް ނަންބަރު 8 ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޢަރޫޝާ އިސްމާޢީލް، ރޯޒީބޭންކް / ނ. ހޮޅުދޫ؛ ރަސްމީ ލިޔުންތައް ފޮނުވާނެ އެޑްރެސް: ރޯޒީބޭންކް / ނ. ހޮޅުދޫ\nކެންޑިޑޭޓް ނަންބަރު 14 ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، އާދަމް ނާފިޛު، ޕެނަމާވިލާ / ރ. ހުޅުދުއްފާރު؛ ރަސްމީ ލިޔުންތައް ފޮނުވާނެ އެޑްރެސް: ޕެނަމާވިލާ / ރ. ހުޅުދުއްފާރު\nބ. މާޅޮހު ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nކެންޑިޑޭޓް ނަންބަރު 8 އަމިއްލަގޮތުން ކުރިމަތިލި ކެންޑިޑޭޓް، ރާބިޢާ ޙުސައިން، ފެންފިޔާޒްގެ / ބ. މާޅޮސް؛ ރަސްމީ ލިޔުންތައް ފޮނުވާނެ އެޑްރެސް: ފެންފިޔާޒްގެ / ބ. މާޅޮސް އަމިއްލަގޮތުން\nތ. ގުރައިދޫ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޢާއިޝަތު ޢީވާ، ވިނަމި / ތ. ގުރައިދޫ؛ ރަސްމީ ލިޔުންތައް ފޮނުވާނެ އެޑްރެސް: ވިނަމި / ތ. ގުރައިދޫ\nތ. ބުރުނީ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، ރުޤިއްޔާ ޢަޒްރާ، ދީނުގެ / ތ. ބުރުނި؛ ރަސްމީ ލިޔުންތައް ފޮނުވާނެ އެޑްރެސް: ދީނުގެ / ތ. ބުރުނި\nއދ. ފެންފުށީ ކައުންސިލްގެ މެންބަރު\nކެންޑިޑޭޓް ނަންބަރު 16 ޖުމްހޫރީ ޕާޓީގެ ކެންޑިޑޭޓް، އަޙްމަދު ޔޫސުފް (ބުއްޓު)، ދިލްބަހާރުގެ / އދ. ފެންފުށި؛ ރަސްމީ ލިޔުންތައް ފޮނުވާނެ އެޑްރެސް: ދިލްބަހާރުގެ / އދ. ފެންފުށި\nށ. ގޮއިދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ\nކެންޑިޑޭޓް ނަންބަރު 8 އަމިއްލަގޮތުން ކުރިމަތިލި ކެންޑިޑޭޓް، ފާޠިމަތު ވަޙީދާ، ވިންޓަރ، ށ. ގޮއިދޫ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ވިންޓަރ، ށ. ގޮއިދޫ އަމިއްލަގޮތުން\nށ. ފުނަދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ\nކެންޑިޑޭޓް ނަންބަރު 10 ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، އާމިނަތު ވަޒުނާ، ކިއްސަރު، ށ. ފުނަދޫ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\nނ. ކެނދިކުޅުދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ\nކެންޑިޑޭޓް ނަންބަރު3ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، މާރިޔަތު ޒީނާ (މާރީ)، ކެނދިކޮޅު. މިރުސްމާގެ، ނ. ކެނދިކުޅުދޫ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\nތ. ކިނބިދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ\nކެންޑިޑޭޓް ނަންބަރު 8 އަމިއްލަގޮތުން ކުރިމަތިލި ކެންޑިޑޭޓް، އާމިނަތުފުޅު، އުފާ، ތ. ކިނބިދޫ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: އުފާ، ތ. ކިނބިދޫ އަމިއްލަގޮތުން\nކެންޑިޑޭޓް ނަންބަރު 10 ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޝަމްސިއްޔާ ރަޝާދު (ޝަމްޓި)، ތޯތާގެ، ރ. މަޑުއްވަރި؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\nލ. ފޮނަދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ\nކެންޑިޑޭޓް ނަންބަރު6އަމިއްލަގޮތުން ކުރިމަތިލި ކެންޑިޑޭޓް، އާމިނަތު ނަޖީލާ، ބްރީޒް، ލ. ފޮނަދޫ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ބްރީޒް، ލ. ފޮނަދޫ އަމިއްލަގޮތުން


Raajje Ah Sih'hee Saamaanu Genaumah India In Huhdha Dheefi | Hathaavees\nރާއްޖެއަށް ސިއްހީ ސާމާނު ގެނައުމަށް އިންޑިއާ އިން ހުއްދަ ދީފި\nޖޫން 17, 2020 ހަތާވީސް އޮންލައިން\nރައީސް ސޯލިހާއި އިންޑިއާގެ ބޮޑުވަޒީރު ނަރެންދުރަ މޯދީ --\nކޮވިޑް19 ގެ ސަބަބުން އަވަށްޓެރި އިންޑިއާގެ ބޯޑަރުތައް ބަންދު ކޮށްފައި އޮތުމުން އެސްޓީއޯ އިން ގަނެފައިވާ ސިއްހީ ސާމާނުތައް ރާއްޖެ ގެނައުމުގެ ހުއްދަ އެގައުމުގެ ސަރުކާރުން ދީފިއެވެ.\nއިންޑިއާގައި ހުންނަ ރާއްޖޭގެ ހައި ކޮމިޝަނުން ކުރި ޓުވީޓެއްގައި ބުނީ އެސްޓީއޯ އިން އިންޑިއާ އިން ގަނެ، ބޯޑަރުތައް ބަންދުކޮށްފައި ހުރުމުގެ ސަބަބުން ރާއްޖެ ނުގެނެވިފައި ހުރި ބައެއް ސާމާނު ރާއްޖެ އަށް އެކްސްޕޯޓްކުރުމުގެ ހުއްދަ އިންޑިއާ ސަރުކާރުން ދީފި ކަމަށެވެ. އެ ސާމާނުގެ ތެރޭގައި ކޮވިޑް19 އަށް ޓެސްޓު ކުރަން ބޭނުންކުރާ ބައެއް ތަކެތި ހުރި ކަމަށް ވެސް ބުނެފައިވެއެވެ.\nއެސް.ޓީ.އޯ އިން ގަނެފައިވާ ސިއްހީ ބައެއް ސާމާނު ބޯޑަރުތައް ބަންދުވުމުގެ ސަބަބުން ނުގެނެވިފައި ވަނިކޮށް، އެތަކެތި ދިވެހިރާއްޖެއަށް އެކްސްޕޯޓް ކުރުމުގެ ހުއްދަ އިންޑިއާ އިން ފޯރުކޮށްދީފިއެވެ. މީގެ ތެރެއިން ބައެއް ސާމާނަކީ ކޮވިޑް-19 އަށް ޓެސްޓުކުރުމަށް ބޭނުން ކުރެވޭ ތަކެއްޗެވެ.\n— India in Maldives (@HCIMaldives) June 17, 2020\nމީގެކުރިންވެސް އެސްޓިއޯ އިން ގަނެފައިވާ ގިނަ އަދަދެއްގެ ސިއްހީ ސާމާނުތައް ރާއްޖެ ގެނެވޭނެ ގޮތެއް ނެތިފައި ވަނިކޮށް އިންޑިއާ ސަރުކާރުގެ އެހީތެރިކަމާއި އެކު އެގައުމުގެ އަސްކަރިއްޔާގެ މަތިންދާ ބޯޓަކުން ވަނީ އެތަކެތި ރާއްޖެ ގެނެސްދީފައެވެ.\nއަދި މީގެއިތުރުން ރާއްޖެ އަށް ބޭނުންވާ ކާޑުގެ ބާވަތްތަކަކީ އިންޑިއާ އިން އެތެރެކުރާ ބާވަތްތަކަށް ވާއިރު އެތަކެތިވެސް ރާއްޖެ އަށް މަދު ނުވާނެ ވަރަށް އެސްޓީއޯ އިން ވަނީ އިންޑިއާގެ އެހީތެރިކަމާއި އެކުގައި ރާއްޖެ ގެނެސްފައެވެ.\nPrevious ގުޅީފަޅު ހިއްކާ ސަރަހައްދުން 6،000 ފްލެޓު އެޅުމަށް ބިމެއް ކަނޑައަޅަން ހުށަހަޅައިފި\nNext ކޮންޓެކްޓު ޓްރޭސިން އަދި ޑިސް އިންފެކްޓު ކުރުމަށްފަހު މަޖިލިސް ހުޅުވާނެ\nކޭސްތައް މަދުވުމުން މިނިސްޓަރު މައުސޫމް ޝުކުރު އަދާ ކުރެއްވީ ޅެންބައިތަކުން!\nސެޕްޓެމްބަރު 25, 2020\nރާއްޖޭގައި ސިޔާސީ ޕާޓީތަކުގައި ނޫޅޭ 129,722 މީހުން!\nއައްޑޫގެ މަގުތަކުގައި ތާރު އެޅުމަށް ބޭނުންވާ ސާމާނު ގެނެސްފި\nއެމްޑީޕީއަށް މެމްބަރުން އިތުރެއް ނުވޭ، ޕީޕީއެމާއި ޖޭޕީގެ މެމްބާޝިޕް މައްޗަށް\nމިއަދު ޕޮޒިޓިވްވީ 54 މީހުން، 67 މީހުން ބަލިން ރަނގަޅުވި


އައަޑު އަތޮޅު ދާއިރާގެ ފަރާތުން ރައީސް ނަޝީދު ހައްޔަރު ކުރުމާއި ގުޅިގެން ނެރުނު ނޫސް ބަޔާން – Maldivian Democratic Party\nއައަޑު އަތޮޅު ދާއިރާގެ ފަރާތުން ރައީސް ނަޝީދު ހައްޔަރު ކުރުމާއި ގުޅިގެން ނެރުނު ނޫސް ބަޔާން\nދިވެހިރާއްޖޭގެ އެންމެގިނަ ރައްޔިތުންގެ ލޯއްބާއި ތާޢީދު ލިބިގެންވާ އަދި އެބޭފުޅަކަށްޓަކައި ރާއްޖެ ފަޚުރުވެރިވާ ސިޔާސީ ލީޑަރ ދިވެހިރައްޔިތުންގެ ޕާރޓީގެެ ރައީސް އަދި ކުރީގެ ރައީސުލްޖުމްހޫރިއްޔާ މުޙައްމަދު ނަޝީދުގެ މައްޗަށް ހުޅުމާލޭ ކޯޓުގައި ދައުލަތުން އުފުލާފައިވާ ދަޢުވާ 16 ފެބްރުއަރީ 2015 ވަނަ ދުވަހު އަނބުރާ ގެންދިއުމަށްފަހު ހަމަ އެމައްސަލަ އެހެން ނަމެއްގައި ކުރިމިނަލްކޯޓަށް ވައްދާފައިވަނީ ސިޔާސީ މަޤޞަދެއް ޙާޝިލުކުރުމުގެ ބޭނުުމުގައި ކަމަށް އައްޑޫސިޓީ އެމްޑީޕީގެ ފަރާތުން ދެކެމެވެ. އަދި ރާއްޖޭގެ ސިޔާސީ މަޝްރަޙް މިފަދަ ހަލަބޮލިވެފައިވާ ދަނޑިވަޅެއްގައި ރައީސް ނަޝީދު އެެއްވެސް އެންގެވުމަކާނުލައި ހައްޔަރުކޮށްގެން ގެންދިޔުމަކީ ސަރުކާރުން ސިޔާސީ މަޝްރަޙް ހަލަބޮލިކޮށް ރާއްޖޭގެ ރައްޔިތުންގެ މެދުގައި ބޮޑެތި މައްސަލަތައް އުފައްދަނކުރި ކަމެއްކަމުގައިވެސް އައްޑޫސިޓީ އެމްޑީޕީ އިން ދެކެމެވެ.\nދިވެހިރާއްޖޭގެ ޤާނޫނު އަސާސީއާ ޚިލާފަށް މިައަދުގެ ސަރުކާރުން ތަކުރާރުކޮށް ހިންގަމުން ގެންދަވާ ޢަމަލުތައް އައްޑޫސީޓީ އެމްޑީޕީގެފަރާތުން ހަރުކަށި ޢިބާރާތުން ކުށްވެރިކޮށް އަދި ހަމަ އެހެންމ ރާއްޖޭގެ އެކި އެކި ސިޔާސީ ލީޑަރުންނާ އިދިކޮޅު ފަރާތްތައް ޤާނޫން އަސާސީ އާޚިލާފަށް ހައްޔަރުކޮށް ރާއްޖޭގެ އުފެދިފައި އޮތް ޑިމެކްރަޓިކް ވެށި ހަލާކު ކުރަމުންދާތީ މިސަރުކާރު އަޅުގެނޑުމެން ވަރަށްބޮޑަށް ކުށްވެރިކުރަމެވެ. އަދި މިސަރުކާރުން ހިންގަވަމުންގެންދާ މިފަދަ ޤާނޫން އަސާސީ އާ ޚިލާފު ޖަރީމާތައް ވަގުތުން ވަގުތަށް ހުއްޓާލުމަށާ ހައްޔަރުކޮށްފައިވާ ރައީސް ނަޝީދު، ކާނަލް ނާޒިމް އަދި ހުރިހާ ސިޔާސީ ފަރާއްތައް ދޫކޮށްލުމަށް އައްޑޫ ސިޓީ އެމްޑީޕީ އިން ގޮވާލަމެވެ.\nއައްޑޫސިޓީގެ ރައްޔިތުން އަބަދުވެސް ދެމިތިބޭނީ ޤާނޫން އަސާސީގެ ހީމާޔަތުގަކަމާއި އަދި ޤާނޫނާ ޚިލާފަށް ހިންގާ ކޮންމެ ކަމަކާއި ދެކޮޅަށް އައްޑޫ ސިޓީ އެމްޑީޕީ ރައްޔިތުން ނިކުމެ ޤާނޫން އަސާސީ ޙީމާޔައްކުރާނެ ކަމުގައިވެސް މިފުރުޝަތުގައި ދަންނަވަމެވެ. އަދި ރައީސް ނަޝީދަށް ރާއްޖޭގެ ސަލާމަތީ ބާރުތަކުން ކުރަމުންދާ އަނިޔާ ވަގުތުން ވަގުތަށް ހުއްޓާލުމަށްވެސް އައްޑޫސިޓީ އެމްޑީޕީގެ ފަރާތުން ދަންނަވަމެވެ.\n25 ފެބްރުއަރީ 2015\nއައްޑޫސިޓީ އެމްޑީޕީގެ ރައީސް


ރަށު ކައުންސިލަށް 2125 , އަތޮޅު ކައުންސިލް އިހަވަންދޫ ދާއިރާއަށް 3074 މީހުންނަށް ވޯޓު ލެވޭ — Ihavandhoo.com\nރަށު ކައުންސިލަށް 2125 , އަތޮޅު ކައުންސިލް އިހަވަންދޫ ދާއިރާއަށް 3074 މީހުންނަށް ވޯޓު ލެވޭ\n21 އޭޕުރީލު 20170ޢަބުދުﷲ ޙަމީދު\n2014 ވަނަ އަހަރުގެ މަޖިލިސް އިންތިހާބުގެ ތެރެއިން. އިހަވަންދޫޑޮޓްކޮމް ފައިލް ފޮޓޯ\nއަންނަ މެއި މަހުގެ6ވަނަ ދުވަހު ބާއްވާ ލޯކަލް ކައުންސިލް އިންތިހާބުގައި، އިހަވަންދޫ ރަށުކައުންސިލަށް 2125 މީހުންނަށް ވޯޓްލުމުގެ ހައްޤު ލިބިގެންވާއިރު ހއ. އަތޮޅު ކައުންސިލްގެ އިހަވަންދޫ ދާއިރާއަށް 3074 މީހުނަށް ވޯޓް ލުމުގެ ހައްޤު ލިބިގެން ވާކަމަށް އިލެކްޝަން ކޮމިޝަނުން އާންމުކޮށްފައިވާ ލިޔެކިޔުންތަކުން ދައްކައިފިއެވެ․\nލޯކަލް ކައުންސިލްތަކުގެ އިންތިޚާބު 2017 އަށް ވޯޓުދިނުމުގެ ހައްޤު ލިބިފައިވާ މީހުންގެ ފައިނަލް ރަޖިސްޓަރީ އިލެކްޝަން ކޮމިޝަނުން މިއަދު ޢާންމުކޮށްފައި ވާއިރު، ހއ. އަތޮޅު ކައުންސިލްގެ އިހަވަންދޫ ދާއިރާއަށް 3074 މީހުނަށް ވޯޓް ލުމުގެ ހައްޤު ލިބިގެން ވާކަމަށް ދައްކައެވެ. އެއީ އިހަވަންދޫގެ 2125 މީހުންނާއި މޮޅަދޫގެ 286 މީހުންނާއި މާރަންދޫގެ 663 މީހުންނެވެ.\nއަދި އިހަވަންދޫ ރަށުކައުންސިލަށް 2125 މީހުންނަށް ވޯޓްލުމުގެ ހައްޤުލިބިފައިވާއިރު، އިހަވަންދޫގައި ބަހައްޓާ ދެ ވޯޓު ފޮއްޓަށް ވޯޓުލުމަށް ރެޖިސްޓުރީ ވެފައި ވަނީ ވޯޓު ލުމަށް ހައްޤު ލިބިފައިވާ މީހުންގެ 80 އިންސައްތަ އެވެ. އެއީ 1708 މީހުންނެވެ. އިހަވަންދޫގެ 417 މީހަކު ވަނީ މި އިންތިހާބުގައި ބަހައްޓާ ވޯޓު ފޮށިތަކުގެ ތެރެއިން ތަފާތު 50 ވޯޓު ފޮއްޓަށް ވޯޓު ލުމަށް ރެޖިސްޓަރ ވެފައެވެ. މިގޮތުން އެންމެ ގިނަ ބަޔަކު ރެޖިސްޓްރީ ކޮށްފައިވަނީ މާލޭގައި ބަހައްޓާ ވޯޓު ފޮއްޓަށް ވޯޓު ލުމަށެވެ. އެ ފޮއްޓަށް ވޯޓު ލުމަށް 295 މީހުން ވަނީ ރެޖިސްޓަރ ކޮށްފައެވެ. އެފޮށި ބެހެއްޓުމަށް ހަމަޖެހިފައިވަނީ މާލޭ އެކުވެނި ކުރިކެޓު ހޯލުގެ އިރުމަތީ ފަޅީގައެވެ.\n2017 މެއި 06 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބަށް 1497 ކެންޑިޑޭޓަކު ވާދަކުރާއިރު، މި އިންތިޚާބުގައި ވޯޓުލުމުގެ ހައްޤު 255987 މީހުންނަށް ލިބިފައިވެއެވެ. ހަމައެއާއިއެކު މި އިންތިހާބުގައި ވޯޓުލުމަށްޓަކައި ޖުމްލަ 422 ވޯޓުފޮށި ބެހެއްޓުމަށް ހަމަޖެހިފައިވާކަމަށް އިލެކްޝަން ކޮމިޝަން އިން ވަނީ ހާމަ ކޮށްފައެވެ.\nސިފައިންގެ 21 ވަނަ ފޮޓޯ މަޢުރަޒު ހއ.މޮޅަދޫގައި ބާއްވައިފި - 21 އޭޕުރީލު 2018\nޕީޕީއެމްއިން އިހަވަންދޫގައި ބޮޑު ޖަލްސާއެއް ބާއްވަނީ - 19 އޭޕުރީލު 2018\nސިފައިންގެ ފޮޓޯ މަޢުރަޒު ހއ.މޮޅަދޫގައި ބާއްވަނީ - 18 އޭޕުރީލު 2018\nނަލަ މައިޒާން ހުރި ބިން އިސްމާޢީލަށް ދޭން އުޅުމުން އޭސީސީން ހުއްޓުވައިފި - 16 އޭޕުރީލު 2018\nމާއިން އަށް އެހީވުމަށް އިމަގު ޖަމިއްޔާއިން ބެހެއްޓި ފަންޑު ފޮށިތަކުން ލިބުނު ފައިސާ ހަވާލުކޮށްފި - 8 އޭޕުރީލު 2018\nމާއިން އަށް އެހީވުމަށް އިހަވަންދޫގައި ހިންގި ހަރަކާތުން ބައިލައްކަ ރުފިޔާ ލިބިއްޖެ - 8 އޭޕުރީލު 2018\nސިއްހަތު ދުވަސް ފާހަގަ ކުރުމަށް މޫދު ކަސްރަތުގެ ހަރަކާތްތަކެއް -6އޭޕުރީލު 2018\nބަދަރު ސަރަޙައްދުގައި ގަވާއިދާހިލާފަށް ބަހައްޓާފައިހުރި ތަކެތި ނަގަން އަންގައިފި -2އޭޕުރީލު 2018\nކުނިގޮނޑުގައި ރޯވި އަލިފާންގަނޑު ނިއްވާލައިފި - 1 އޭޕުރީލު 2018\nއިހަވަންދޫޑޮޓްކޮމް © 2018 • އަހަރެމެން • ފެހިހިޔަނި 3.5


އިންސާފާ ދެކޮޅަށް މަސައްކަތްކުރާ ކޯޓްތަކަށް ޑިޓޯލްޖަހާ ސާފުކޮށް އަދުލު އިންސާފުގެ ދާއިރާ މިނިވަން ކުރަން ޖެހޭނެ – އިބުރާ – Maldivian Democratic Party\n22 ނޮވެމްބަރު 2011\nއިންސާފާ ދެކޮޅަށް މަސައްކަތްކުރާ ކޯޓްތަކަށް ޑިޓޯލްޖަހާ ސާފުކޮށް އަދުލު އިންސާފުގެ ދާއިރާ މިނިވަން ކުރަން ޖެހޭނެ – އިބުރާ\nއިންސާފާ ދެކޮޅަށް މަސައްކަތްކުރާ ކޯޓްތަކަށް ޑިޓޯލްޖަހާ ސާފުކޮށް އަދުލު އިންސާފުގެ ދާއިރާ މިނިވަން ކުރަން ޖެހޭނޭ ކަމަށް އެމްޑީޕީގެ ފުރަތަމަ ރައީސް އަދި އަދި ރާއްޖޭގެ ޢިއްޒަތްތެރި ރައީސުލްޖުމްހޫރިއްޔާގެ އެޑްވައިޒަރު އިބްރާހީމް އިސްމާއީލް (އިބުރާ) ވިދާޅުވެއްޖެއެވެ.\nރޭ އެމްޑީޕީ ހަރުގޭގައި ބޭއްވި އެޕާޓީގެ އާންމު ޖަލްސާ އެއް ގައި ވާހަކަފުޅުދައްކަވަމުން އިބުރާ ވިދާޅުވީ ޝަރުއީ ދާއިރާގެ މައްސަލަތަށް ބެލުމަށް ގޮވާލައި ރައްޔިތުން އަޑު އުފުލަން ފެށިތާ ދުވަސްކޮޅެއްގެ ތެރޭގައި އެ ދާއިރާގެ އެއް މޫ ބުރިކޮށްލުމުގެ މަގު ފަހިވެއްޖެކަމަށާއި،\nކުރިމިނަލް ކޯޓްގެ އިސް ގާޒީ، އަބްދުﷲ މުހައްމަދުގެ ސުލޫކީ މައްސަލަ ޖުޑީސަލް ސާވިސް ކޮމިޝަން (ޖޭއެސްސީ) އިން ބައްލަވަން ފެއްޓެވީ އެކަމާ ދެކޮޅަށް ދިވެހިރައްޔިތުން އަޑު އުފުލުމުގެ ސަބަބުން ކަމަށެވެ. އަދި އެއީ ލިބުނު ވަރަށް ބޮޑު ކާމިޔާބީއެއް ކަމަށާއި، “އަދިވެސް އެފަދައިން އިންސާފާ ދެކޮޅަށް މަސައްކަތްކުރާ ކޯޓްތަކަށް ޑިޓޯލްޖަހާ ސާފުކޮށް އަދުލު އިންސާފުގެ ދާއިރާ މިނިވަން ކުރަން ޖެހޭނެ” ކަމަށް އިބުރާ ވިދާޅުވިއެވެ.\nސަރުކާރަށް ވަރަށް ބޮޑަށް ފާޑުވިދާޅުވާ، ރައްޔިތުންގެ މަޖިލީހުގެ ފަރެސް މާތޮޑާ ދާއިރާގެ މެމްބަރު އިބްރާހިމް މުއްތޮލިބުގެ މައްޗަށް އިބުރާ ކުރައްވާ އަބުރުގެ ދައުވާގެ އިސްތިއުނާފު މަރުހަލާގެ ޝަރީއަތް މާދަމާ ހައިކޯޓުގައި އޮންނާނެ ކަމަށް ވެސް އިބުރާވިދާޅުވިއެވެ. އަދި އެ ދައުވާ އިބުރާ އާއި އެއްކޮޅަށް ނޫންގޮތަށް ނުނިމޭނެ ކަމަށް ވެސް ރޭ އިބުރާ ދެއްކެވި ވާހަކަފުޅުގައި ވިދާޅުވިއެވެ.\nއަދުލު އިންސާފުގެ މައްސަލަތައް ނިންމާ ގޮތް ވީހާވެސް ގިނަ ރައްޔިތުން ބެލުމަކީ އެ ދާއިރާ އިސްލާހު ކުރަން އެޅޭނެ އެންމެ ބޮޑު ފިޔަވަޅު ކަމަށް ވިދާޅުވަމުން، އިބުރާ އިތުރަށް ވިދާޅުވީ ބުދަ ދުވަހު ހައިކޯޓްގައި މައްސަލަ ހިންގާއިރު ގިނަ ބަޔަކު ކޯޓަށް ދިއުމަށް އެދިވަޑައިގަންނަވާ ކަމަށާއި، އަދުލު އިންސާފުގެ ދާއިރާ ހަމަމަގަށް އެޅުވޭނީ ވީހާވެސް ގިނަބަޔަކު ޝަރީޢަތް އަޑުއަހަން ގޮސްގެން ކަމަށް އިބުރާ ވިދާޅުވިއެވެ.\nރޭގެ ޖަލްސާގައި އެމްޑީޕީއާއި އަލަށް ގުޅުނު ގިނަ ޢަދަދެއްގެ މެންބަރުން ފޯމުތައް އެ ޕާޓީ އާއި ހަވާލުކުރުން އޮތެވެ.


Qavaaidhu thakaa hilaafu vegen meehakah gellumeh vejjenama, ekamuge zinmaa ufulan jeheyne: Khuthuba\nމުޖުތަމައުގެ އެންމެހައި އަފްރާދުންގެ ސަލާމަތާއި ރައްކާޓެރިކަމަށްޓަކާ ހެދިފައިވަ ގަވާއިދުތަކަށް ހުރުމަތްތެރިކޮށް ހިތަންޖެހޭނެ ކަމަށާއި އެ ގަވާއިދުތަކާ ހިލާފުވުމުގެ ސަބަބުން މީހެއްގެ ފުރާނައަށް ގެއްލުންވެއްޖެނަމަ، އެކަމުގެ ޒިންމާ ވެސް އުފުލަންޖެހޭނެ ކަމަށް މިއަދުގެ ހުކުރު ހުތުބާގައި ވިދާޅުވެއްޖެއެވެ.\n“ރައްކާތެރިކަމުގެ ފިޔަވަޅުތައް ވަރުގަދަ ކުރުން”ގެ މައުޟޫއަށް މިއަދު ދިން ހުކުރު ހުތުބާގައި ވިދާޅުވީ، އިސްލާމީ ޝަރީއަތުގައި އިންސާނާގެ ނަފްސުގެ ދަރަޖަ ވަރަށް މަތިވެރި ކަމަށާއި އިންސާނާގެ ނަފްސު ރައްކާތެރި ކުރުމަށް ކީރިތި ޤުރުއާނުގެ ވަރަށް ގިނަ އާޔަތްތަކުގައި ބާރު އަޅުއްވާފައިވެއެވެ.\n“އަދި، ތިޔަބައިމީހުންގެ އަމިއްލަ ނަފްސުތައް ތިޔަބައިމީހުން ގަތުލު ނުކުރާށެވެ. ހަމަކަށަވަރުން ތިޔަބައިމީހުންގެ މައްޗަށް ރަހީމު ވަންތަ ރަސްކަލާނގެ ކަމުގައި ﷲ ވޮޑިގެންވެއެވެ،” އިންސާނާގެ ނަފްސު ހަލާކުގެ ތެރެއަށް ވެއްޓިގެންދާނެ ހުރިހާ ކަމަކުން ރައްކާތެރިވުމަށް އަންގަވައި މާތްﷲ ވަނީ ކުރައްވާފައިވެއެވެ.\nއަދި އިންސާނާ އޭނާގެ ނަފްސު އެއްވެސް ނުރައްކަލެއްގެ ތެރެއަށް ހުށަހެޅުން ނަހީކުރައްވާ ﷲ ތައާލާ ވަހީ ކުރައްވާފައިވާ މާނައިގައިވެއެވެ. “އަދި ތިޔަބައިމީހުންގެ އަތްތަކުން ތިޔަބައިމީހުންގެ ނަފްސުތައް ހަލާކުގެ ތެރެއަށް އެއްލާނުލާށެވެ.”\nނަމަވެސް ސަލާމަތުގެ ސަބަބުތަކާ މެދު ވަރަށް ގިނަ ބަޔަކު އިހުމާލުވެފައިވާކަން ފާހަގަކުރައްވާ ހުތުބާގައި ވިދާޅުވީ، ފަހަކަށް އައިސް ގޯތި ގެދޮރު އިމާރާތް ކުރުމުގައި ވަރަށް ބޮޑަށް ފަރުވާކުޑަކުރާކަން ފާހަގަކުރެވޭ ކަމަށެވެ.\nއެގޮތުން އިމާރާތް ކުރުމުގައި ސަލާމަތީ ގޮތުން އަޅަންޖެހޭ ފިޔަވަޅުތައް ނޭޅުމުގެ ސބަަބުން ވެއްޓޭ ތަކެތިން ޖެހި، މީހުންގެ ފުރާނައަށާއި ތަކެއްޗަށް ގެއްލުން ލިބި ވަރަށް ހިތާމަވެރި ހާދިސާތައް ހިނގާކަމަށް ވެސް ވިދާޅުވިއެވެ.\nއަދި އިމާރާތްކުރުމުގައި ސަލާމަތީ ކަންތައްތައް ވަރުގަދަކޮށް، އަލިފާން ނިއްވާ ވަސީލަތްތަކާއި ކަރަންޓާއި ފެނާއި ގޭހާއި އަދި މިނޫންވެސް ވަސީލަތްތަކަކީ ފެންވަރު ރަނގަޅު ވަސީލަތްތައް ކަމުގައި ހަދަންޖެހޭ ކަމަށް ހުތުބާގައި ވިދާޅުވިއެވެ.\nއޭގެ އިތުރުން ކަނޑު ދަތުރުފަތުރު ކުރުމާއި މޫދަށް އެރި އުޅުމާއި ފީނާ އުޅުމުގެ އިތުރުން އެއްގަމު އުޅަނދުފަހަރު ދުއްވާ މީހުންނާއި މަގު ހިނގާ މީހުން ވެސް ރައްކާތެރިވާންޖެހޭނެ ކަމަށާއި މިފަދަ ކަންކަމުގައި އެއްވެސް ފަރުދަކު އިހުމާލުވެއްޖެނަމަ އޭގެ ސަބަބުން ދިމާވެދާނެ ހިތާމަވެރި ހާދިސާއަކާ މެދު ސަމާލުވާންޖެހޭނެ ކަމަށް ވެސް ހުތުބާގައި ވިދާޅުވެ ނަސޭހަތްތެރިވެފައިވެއެވެ.\n“ޝައްކައް ނެތް ގޮތުގައި އޭނާގެ އަމިއްލަ ނަފްސު މަރާލުމުގައި އޭނާ ބައިވެރިއްޖެކަން ކަށަވަރެވެ،” ޓްރެފިކް ގަވާއިދާ ހިލާފަށް ބާރު ސްޕީޑެއްގައި ދުއްވުމުގެ ސަބަބުން އެކްސިޑެންޓުވެ، މަރުވާ މީހެއްގެ ހުކުމާބެހޭ ގޮތުން ބެހޭގޮތުން ސަމާހަތުއްޝައިހު އަލްއައްލާމާ އިބްނު ބާޒުއާ ކުރެވުނު ސުވާލެއްގެ ޖަވާބުގައި ވިދާޅުވިއެވެ.\nހުތުބާގައި އިތުރަށް ވިދާޅުވީ، އިންސާނާގެ ދުނިޔަވީ ކަންތައްތައް ސަލާމަތްކޮށް ރައްކާތެރި ކުރުމަކީ އުހުރަވީ ސަލާމަތާއި ރައްކާތެރިކަމުގެ ތެރެއިން ހިމެނިގެންވާ ކަމެކެވެ.\nއެގޮތުން އިސްލާމްދީނުގައި އިންސާނާގެ ހަޔާތަށް ހާއްސަ ސަމާލުކަމެއް ދެއްވާފައިވާ ކަމަށާއި ޝަރީއަތުގެ އެންމެހައި ހުކުމްތައް ބިނާވެފައިވަނީ އިންސާނާގެ މަސްލަހަތުތައް ރައްކާތެރިކޮށް، ނަފްސު ހިމާޔަތްކޮށް، ދެދުނިޔޭގެ ރައްކާތެރިކަމާއި ބާއްޖަވެރިކަމުގެ މައްޗަށް ކަމަށް ވިދާޅުވިއެވެ.\nމި ކާއިނާތުގައި ހިނގާ ކޮންމެ ކަމެއް ހިނގަނީ މާތް ﷲގެ ކަށަކުޅަދުންވަންތަކަމުން ކަމަށާއި އެކަލާނގެ އިރާދަފުޅާއި މިންވަރުފުޅުންކަން ފާހަގަކުރައްވާ ހުތުބާގައި ވިދާޅުވީ، މާތް ﷲ އިރާދަ ކުރައްވާނަމަ އަޅާ ޤަސްދު ކުރާ ގޮތާ އިދިކޮޅަށް ވެސް ކަންތައް ބަދަލުވެދާނެ ކަމަށާއި އެއީ އަޅުތަކުން އެދޭ ގޮތުގެ މައްޗަށް އެކަލާނގެ އިރާދަފުޅު އިސްވެގެންވާތީ ކަމަށް ވިދާޅުވެފައިވެއެވެ.\nއަދި ގަޟާގަދަރަށް އީމާންވެ، ސަލާމަތީ ވަސީލަތްތަކުގައި ހިފައި، ރައްކާތެރިކަމުގެ ފިޔަވަޅުތައް އެޅުމަށްފަހު ﷲއަށް ވަކީލުކޮށް، އެކަމެއްގައި ކުރިއަށް ދިއުމުގެ މަތިވެރި ފިލާވަޅު މާތް ނަބިއްޔާ ހިޖުރަކުއްވައި މަދީނާއަށް ވަޑައިގަތް ދަތުފުޅުން ފެންނަން އެބަ އޮތް ކަމަށް ވިދާޅުވިއެވެ.


Mohamed Shafiu: މުޖްތަމަޢުގެ ލޯބި ލިބުން\nފަރުދުންނާ ގުޅޭގޮތުން ތަރުބިއްޔާގެ މުހިއްމުކަން ވަޒަންކުރެވޭ އަނެއް ބަހާ އަކީ މުޖްތަމަޢެވެ. އޭގެ ސަބަބުން މުޖްތަމަޢުގެ ލޯތްބާ ޤަދަރު ލިބިގެންދެއެވެ. އެހެނީ އިސްލާމީ ތަރުބިއްޔަތުގެ މަތީގައި ތަރުބިއްޔަތު ވާ މީހާ އެ ޙާޞިލްކުރަނީ ﷲ ތަޢާލާގެ އޭނާއަށް ލިބުމަށް މިންވަރުކުރައްވާފައިވާ ހެޔޮކަމުގެ ތެރެއިން ވަރަށް ބޮޑު މިންވަރެކެވެ.\nއޭގެ ސަބަބުން ދުނިޔޭގެ ޙަޔާތް ބާއްޖަވެރިވެ ދުނިޔެމަތީގައި ހަމަޖެހުމާއި ބާރުވެރިކަން ލިބެއެވެ. އަދި ތަޢުރީފުގެ ބަސްތައްވެސް ލިބޭމެއެވެ. ސަބަބަކީ އޭނާ، ﷲ ތަޢާލާގެ ގޮވާލެއްވުންތަކަށް އިޖާބަދިނުމުން އޭނާގެ ހިތް ދިރުވައިފިއެވެ. “ދިރޭ” ހިތެއްގައި، ނުބައިކަންތައްތަކުން އޭނާ ދުރުކުރާ ލަދުވެތިކަމެއް ވާނެއެވެ. އެއްވެސް ލަދުވެތިކަމެއް އެ ހިތެއްގައި ނުވާ “މަރުވެފައިވާ” ހިތަކީ އޭނާއަށް “ދިރުން” ގެނެސްދޭނެ ހިތެއް ނޫނެވެ. ހިތް “ދިރޭ” މީހާއަކީ ރިވެހި އަޚްލާޤު ދަސްވުމުގެ ސަބަބުން އޭނާ އަށް އަޚްލާޤީ ރީތިކަން ހޯދާމީހެކެވެ. އަދި ހަޑިހުތުރު ކަންތައްތަކަށް ދެކޮޅުހަދާ މީހެކެވެ. އެފަދަ މީހަކަށް މުޅި މުޖްތަމަޢުގެ ލޯބި ލިބޭނެކަމީ ޝައްކެއް އޮތް ކަމެއް ނޫނެވެ. މީހުން އަބަދުވެސް އެދެނީ އަދި ލޯބިކުރަނީ ރިވެތިކަމަށާއި ރީތި އަޚްލާޤަށެވެ. އަދި ހަޑިހުތުރު ކަންތައްތަކާއި ދެކޮޅު ހަދައެވެ.\nعَنْ أَبِي هُرَيْرَةَ رَضِي اللهُ عَنْهُ قَالَ: قَالَ رَسُولُ اللَّهِ صلى الله عليه وسلم “إِنَّ اللَّهَ إِذَا أَحَبَّ عَبْدًا دَعَا جِبْرِيلَ فَقَالَ: ((إِنِّي أُحِبُّ فُلَانًا فَأَحِبَّهُ )). قَالَ: ((فَيُحِبُّهُ جِبْرِيلُ، ثُمَّ يُنَادِي فِي السَّمَاءِ فَيَقُولُ: “إِنَّ اللَّهَ يُحِبُّ فُلَانًا فَأَحِبُّوهُ” فَيُحِبُّهُ أَهْلُ السَّمَاءِ قَالَ:” ثُمَّ يُوضَعُ لَهُ الْقَبُولُ فِي الْأَرْضِ، وَإِذَا أَبْغَضَ عَبْدًا دَعَا جِبْرِيلَ فَيَقُولُ: “إِنِّي أُبْغِضُ فُلَانًا فَأَبْغِضْهُ” قَالَ: “فَيُبْغِضُهُ جِبْرِيلُ ثُمَّ يُنَادِي فِي أَهْلِ السَّمَاءِ إِنَّ اللَّهَ يُبْغِضُ فُلَانًا فَأَبْغِضُوهُ” قَالَ: “فَيُبْغِضُونَهُ ثُمَّ تُوضَعُ لَهُ الْبَغْضَاءُ فِي الْأَرْضِ”" – رواه البخاري ومسلم\nމާނައީ: އަބޫ ހުރައިރާ ރަޟިޔަﷲ ޢަންހުގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. “ހަމަކަށަވަރުން ﷲ ތަޢާލާ އަޅަކު ދެކެ ލޯބިވެވޮޑިގެންފިއްޔާ ޖިބްރީލް ޢަލައިހިއްސަލާމަށް ގޮވާލައްވާ ވަޙީކުރައްވައެވެ. “ތިމަން އިލާހު އެވެނި މީހަކު ދެކެ ލޯބިވެވޮޑިގަންނަވަމެވެ. ކަލޭގެފާނުވެސް ލޯބިވާށެވެ.” ޙަދީޘްކުރެއްވިއެވެ. “ދެން ޖިބްރީލް ޢަލައިހިއްސަލާމު އޭނާ ދެކެ ލޯބިވެއެވެ. އަދި އޭގެ ފަހުގައި އުޑުގައި ނިދާ އިއްވަވައެވެ. ވިދާޅުވެއެވެ. “ހަމަކަށަވަރުން ﷲ ތަޢާލާ މިވެނި މީހަކު ދެކެ ލޯބިވެވޮޑިގެންފިއެވެ. ތިޔަބައިމީހުންވެސް އެމީހާ ދެކެ ލޯބިވާށެވެ.” ދެން އުޑުގެ އަހުލުވެރިން އެމީހަކު ދެކެ ލޯބިވެތެވެ. ވިދާޅުވިއެވެ. ދެން އޭގެ ފަހުގައި ބިންމަތީގައި އޭނާގެ ޢަމަލުތަކަކީ ޤަބޫލުވެގެންވާ ޢަމަލުތަކެއް ކަމުގައި ވެދެތެވެ. އަދި ﷲ ތަޢާލާ އަޅަކު ދެކެ ރުޅިއަރާވޮޑިގެންފިއްޔާ ޖިބްރީލް ޢަލައިހިއްސަލާމަށް ގޮވާލައްވާ ވަޙީކުރައްވައެވެ. “ތިމަން އިލާހު އެވެނި މީހަކު ދެކެ ރުޅިއަރާވޮޑިގެންފީމެވެ. ކަލޭގެފާނުވެސް ރުޅިއަރާށެވެ.” ޙަދީޘްކުރެއްވިއެވެ. “ދެން ޖިބްރީލް ޢަލައިހިއްސަލާމު އޭނާ ދެކެ ރުޅިއަރައެވެ. އަދި އޭގެ ފަހުގައި އުޑުގައި ނިދާ އިއްވަވައެވެ. ވިދާޅުވެއެވެ. “ހަމަކަށަވަރުން ﷲ ތަޢާލާ މިވެނި މީހަކު ދެކެ ރުޅިއަރާވޮޑިގެންފިއެވެ. ތިޔަބައިމީހުންވެސް އެމީހާ ދެކެ ރުޅިއަރާށެވެ.” ދެން އުޑުގެ އަހުލުވެރިން އެމީހަކު ދެކެ ރުޅިއަރަތެވެ. ވިދާޅުވިއެވެ. ދެން އޭގެ ފަހުގައި ބިންމަތީގައި އޭނާގެ ޢަމަލުތަކަކީ ރުޅިވެރިވެގެންވާ ޢަމަލުތަކެއް ކަމުގައި ވެދެތެވެ.”\nPosted by Mohamed Shafiu at 4:10 PM\nLabels: މުޙައްމަދު ޝާފިޢު ބިން ޢަބްދުލްޣަފޫރު, މުޖްތަމަޢު, ތަރުބިއްޔަތު, ލޯބި


ހައްދުންމަތީ މެރަތަން: ރާއްޖޭގައި އާންމުނަށް ބައިވެރިވެވޭ ގޮތަށް ބާއްވާ އެންމެ ފުރަތަމަ އަލްޓްރާ މެރެތަން – Faanooz\nހައްދުންމަތީ މެރަތަން: ރާއްޖޭގައި އާންމުނަށް ބައިވެރިވެވޭ ގޮތަށް ބާއްވާ އެންމެ ފުރަތަމަ އަލްޓްރާ މެރެތަން\nJune 11, 2019 | އަޙުމަދު އަނަސް\nދިވެހިރާއްޖޭގައިވެސް މިހާތަނަށް އެތައް ބައިވަރު ދުވުމުގެ އިވެންތް ތަކެއް ވަނީ ކުރިޔަށް ގެންގޮސްފައެވެ. އެހެނަސް އެންމެ ބޮޑު ރޭހެއްގެ ގޮތުގައި ރާއްޖޭގައި މިހާތަނައް އަދި ބާއްވާފައިވަނީ މެރަތަން ރޭސްތަކެވެ. އެއީ 42 ކިލޯމީޓަރަށް ދުވުމުވެވެ. އެހެނަސް މިފަހަރު މިއޮތީ އަލްޓްރާ މެރަތަންއެކެވެ.\nމިއީ މިހާތަނަށް ދިވެހި ރާއްޖޭގައި އެންމެ ފުރަތަމަ ފަހަރަށް އާންމުނަށް ހުޅުވާލައިގެން އަލްޓްރާ މެރެތަން ރޭސް އޮންނަ ފަހަރެވެ. 60 ކިލޯމީޓަރު ދުވުމާއެކު އާންމުނަށް ހުޅުވާލައިގެން ރާއްޖޭގައި ބޭއްވޭ އެންމެ ފުރަތަމަ އަލްޓްރާ މެރަތަން އޮންނަ ދުވުން، ހައްދުންމަތީ މެރަތަން ރޭސް އޮންނާނީ މިމަހުގެ 14 ވަނަދުވަހުއެވެ.\nހައްދުންމަތީ މެރެތަންގައި މިއަހަރު ޖުމްލަ 550 ދުވުންތެރިން ވަނީ ބައިވެރިވެފައެވެ. އޭގެތެރެއިން 350 ދުވުންތެރިންނަކީ ލ.އަތޮޅަށް ނިސްބަތްވާ މީހުނެވެ. ބާކީ 200 މީހުންނަކީ އަތޮޅުން ބޭރު މީހުންނެވެ. ހައްދުންމަތީ މެރެތަންގައި މިއަހަރު ދިވެހިންގެ އިތުރުން އިތުރު ނުވަ ގައުމެއްގެ ދުވުންތެރިން ބައިވެރިވެއެވެ. އެއީ ބަންގްލަދޭޝް، ޗައިނާ، ނެދަލޭންޑް، ރަޝިޔާ، ފެޑެރޭޓިއޯ، ނޭޕާލް، ސްޕައިން އިންޑިޔާ އަދި ފިލިޕީންސްގެ ދުވުންތެރިންނެވެ. ހައްދުންމަތީ މެރަތަންގައި ރާއްޖޭގެ މަޝްހޫރު ދުވުންތެރިޔާ އާތިފް ވެސް ބައިވެރިވާނެއެވެ.\nލާމުގެ ރީތި މި ހިތްގައިމު ބޮޑު މަގުގައި ހައްދުންމަތީ މެރަތަން އޮންނަ މިއީ އެންމެ ފުރަތަމަ ފަހަރެވެ. ހައްދުންމަތީ މެރަތަންގައި ދުވުންތެރިން ދުވަމުން ދާނީ ފެހި ގަސްތަކުގެ ދަށުންނެވެ. ދުވުންތެރިންނަށް ލާމުގެ ސާފު ވައިގައި ނޭވާލާ ހަމަޖެހިލެވޭނޭ ރޭހަކަށް މި ރޭސް ވެގެންދާނެއެވެ.\nމިއަހަރުގެ މެރަތާން ގައި ހިމެނޭނީ 10 ރޭހެކެވެ. އެއީ އަލްޓަރާ މެރެތަން، މެރަތަމް، ހާފް މެރަތަން، 10 ކޭ،5ކޭ، ކިޑްސް ސްމައިލް 3.2 ކޭ، ކިޑްސް ސްމައިލް 1.6 ކޭ، ކިޑްސް ސްމައިލް 0.8 ކޭ އަދި ސީނިޔާ ވޯކް 3.2 ކޭއެވެ.\nމި މެރަތަންގެ ރޭސްތައް ފެށޭނީ މި މަހުގެ 14 ވާ ހުކުރު ދުވަހުގެ ދަންވަރު 00:00 ގައެވެ. އެންމެ ފުރަތަމަ އޮންނާނީ އަލްޓްރާ މެރަތަން ރޭހެވެ. އެއަށްފަހު ދަންވަރު 2:00 ގައި މެރަތަން ރޭސް ފެށޭނެއެވެ. އަދި ހާފް މެރެތަން ރޭސް ފެށޭނީ ފަތިހު 5:30 ގައެވެ. ހައްދުންމަތީ މެރަތަންގެ 10 ކިލޯމީޓަރ ދުވުން ފެށޭނީ ހެނދުނު 6:30 ގައެވެ. އަދި5ކިލޯމީޓަރ ރޭސް ފެށޭނީ ހެނދުނު 7:30 ގައެވެ. މި ރޭސްތައް ނިމި، ރަން ވިލެޖް ބަންދުކުރާނީ ހެނދުނު 9:00 ގައެެވެ.\nއެއަށްފަހު ދެން އަލުން މެރަތަން ވިލެޖް ހުޅުވާނީ މެންދުރުން އަނބުރާ 14:30 ގައެވެ. މެންދުރު ރޭސްތައް ފެށޭނީ 15:30 ގައެވެ. އެންމެ ފުރަތަމަ އޮންނާނީ ކިޑްސް ސްމައިލް 3.2ކޭ އެވެ. އަދި ހަމަ އެގަޑީގައި ސީނިޔާ ޕަވާ ވޯކް، ކިޑްސް ސްމައިލް 1.6ކޭ އަދި ކިޑްސް ސްމައިލް 800 މީޓަރ ރޭސް ވެސް އޮންނާނެއެވެ. ހައްދުންމަތީ މެރަތަންގެ ކްލޯސިންގ ސެރެމޮނީ އޮންނާނީ ހަވީރު 17:15 ގައެވެ.\nމި މެރަތަންގެ ހޯސްޓިންގ ޕާރޓްނާ އަކީ ލ.ގަން ކައުންސިލްއެވެ. އިވެންޓް އޯގަނައިޒާ އަކީ އައިރަނާސް އެވެ. ރެޖިސްޓްރޭޝަން ޕާރޓްނާ އަކީ ރަން ބަޑީސްއެވެ. އޮފިޝަލް ސްޕޯޓްސް ޝޮޕް އަކީ ދަ މެރަތަން ޝޮޕެވެ. އެންވަޔަރަމެންޓަ ޕާރޓްނާ އަކީ ސިކްސް ސެންސް ލާމެވެ. ހޮޓެލް ޕާރޓްނާ އަކީ ރިވަރިސް ޑައިވިންގ ވިލެޖެވެ. ކެފޭ ޕާރޓްނާ އަކީ ކެފޭ 20 އަދި މީޑިޔާ ޕާރޓްނާ އަކީ ފާނޫޒެވެ.


ލަހެއް ނުވެ ދުނިޔޭގެ އެންމެ ބޮޑު މައްސަލައަކަށް ސާފު ބޯފެން ނުލިބުމުގެ މައްސަލަ ވެދާނެކަމުގެ ބިރު ވަރަށް ބޮޑު: ދޯހާ ކޮންފަރަންސް\nލަހެއް ނުވެ ދުނިޔޭގެ އެންމެ ބޮޑު މައްސަލައަކަށް ބޯފެން ނުލިބުމުގެ ވެދާނެކަމުގެ ބިރު ވަރަށް ބޮޑު ކަމަށް މިހާރު ދޯހާގައި ކުރިއަށް ގެންދާ ދޯހާ ކޮންފަރަންސްގައި މަޝްވަރާކޮށްފިއެވެ.\nބައެއް ބައިވެރިން ބުނީ ދުނިޔޭގެ އެންމެ ބޮޑު މައްސަލައެއްގެ ގޮތުގައި މިހާރު ފާހަގަކުރަނީ ރިފިޔުޖީންގެ މައްސަލަ ކަމަށާއި ނަމަވެސް ދާދި އަވަހަށް އެކަން ބަދަލުވެ ބޯނެ ސާފު ބޯފެން ނުލިބުމަކީ ދުނިޔޭގެ އެންމެ ބޮޑު މައްސަލަކަމަށް ވުމުގެ ބިރު ވަރަށް ބޮޑު ކަމަށެވެ. އަދި މިހާރުވެސް މުޅި ދުނިޔެއަށް ބަލައިފި ނަމަ ސާފު ބޯފެން ނުލިބޭ މީހުންގެ ނިޞްބަތް ދުނިޔޭގެ އާބާދީގެ 25 އިންސައްތައަށް އަރާފައިވާ ކަމަށެވެ.\n"ހަމަކަށަވަރުން، ތިމަންރަސްކަލާނގެ، ބިންމަތީގައިވާހާ ތަކެއްޗެއް، އެ ބިމުގެ ޒީނަތެއްކަމުގައި ލެއްވީމެވެ. (އެއީ) އެއުރެންކުރެ އެންމެ ޢަމަލް ރަނގަޅީ ކާކުތޯ އިމްތިހާން ކުރެއްވެވުމަށެވެ." (އަލްކަހްފި: 7)\n"އަދި ހަމަކަށަވަރުން، އެ ބިންމަތީގައިވާހާ ތަކެތި (ނެތިކުރައްވައި) ގަހެއް ރުކެއް ނެތް ހަނަފަސް ބިމެއްކަމުގައި ލައްވާހުށީމެވެ." (އަލްކަހްފި: 8)\n" އަދި އެކަލާނގެ ރަހްމަތު ގެ ކުރިއަށް (އެބަހީ: ވާރޭގެ ކުރިއަށް) އުފާވެރި ޚަބަރެއްގެގޮތުގައި، ވައިރޯޅި ފޮނުއްވީވެސް އެކަލާނގެއެވެ. އަދި ޠޯހިރު ކުރަނިވި ފެން ތިމަންރަސްކަލާނގެ އުޑުން ބާވައިލެއްވީމެވެ." (އަލްފްރްޤާން: 48)\nފެނަކީ ﷲ ތައާލާ މިންވަރު ކުރައްވަވާ ނިޢްމަތެކެވެ. މީސްތަކުންގެ ޖާހިލުކަމާ އުރެދުން ބޮޑުވާވަރަކަށް ﷲ ތައާލާ އެކަލާނގެ ދެއްވަވާ ނިޢްމަތްތައް އަނބުރައި ގެންދަވާނެތެވެ. ކަންކަން ވިސްނޭނީ ހުޅިވައިފައިވާ ލޯތަކަކުން ބެލުމުންނެވެ.


Ras Online - އަންދާޒާކުރިވަރާ ގާތަށްވެސް އޭޕްރީލް/ މެއިގައި އާމްދަނީއެއް ނުލިބުނު!\nއަންދާޒާކުރިވަރާ ގާތަށްވެސް އޭޕްރީލް/ މެއިގައި އާމްދަނީއެއް ނުލިބުނު!\nޒަހީނުއްދީން ސަޢީދު 12 ޖޫން 2020 - 18:57\nމީރާއިން ބަޔަކު ޚިދުމަތް ހޯދަނީ\nފިނޭސް މިނިސްޓްރީ އިން އަންދާޒާކުރި އަދަދާއި ގާތަށް ވެސް ހުސްވި އޭޕްރީލް މަހާ މެއި މަހު ދައުލަތަށް އާމްދަނީ ލިބިފައި ނުވާ ކަމަށް ތަފާސް ހިސާބުތަކުން ދައްކައިފިއެވެ.\nފިނޭންސް މިނިސްޓްރީ އިން ރައްޔިތުންގެ މަޖިލީހުގެ އިދާރާ އަށް ލިޔުމުން ހުށައެޅި ހުށައެޅުމުގައި ބުނެފައިވަނީ، ހުސްވި އޭޕްރީލް މަހު ދައުލަތަށް އާމްދަނީ ގޮތުގައި 881.2 މިލިއަން ރުފިޔާ ލިބޭނެ ކަމަށް ލަފާކުރެވޭ ކަމަށެވެ. އަދި މެއި މަހު 598.2 މިލިއަން ރުފިޔާ ލިބޭނެ ކަމަށް ފިނޭންސް މިނިސްޓްރީ އިން އަންދާޒާކޮށްފައިވެއެވެ.\nއެހެން ނަމަވެސް މިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް ދައުލަތަށް ލިބުނު އާމްދަނީ 80 އިންސައްތަ ދަށްވެ، މިދިޔަ މަހު ލިބުނީ އެންމެ 206 މިލިއަން ރުފިޔާ ކަމަށް މީރާގެ ތަފާސް ހިސާބުތަކުން ދައްކައެވެ.\nމީރާއިން އާންމުކުރި މިދިޔަ މަހުގެ ތަފާސްހިސާބުތައް ދައްކާ ގޮތުން މިދިޔަ އަހަރުގެ މެއި މަހު އެއް ބިލިއަނަށް ވުރެ ގިނަ ރުފިޔާ ލިބުނެވެ. ނަމަވެސް މިދިޔަ މެއި މަހުގެ އާމްދަނީ 206 މިލިއަން ރުފިޔާއަށް ދަށްވެފައިވާތީ އެއީ 81 އިންސައިތައިގެ ދަށްވުމެއް ކަން މީރާއިން ފާހަގަކޮށްފައިވެއެެވެ.\nއެ ހިސާބުތައް ދައްކާ ގޮތުން ޖީއެސްޓީގެ ގޮތުގައި 113 މިލިއަނަށް ވުރެ ގިނަ ރުފިޔާ ލިބިފައިވާތީ މިދިޔަ މަހުގެ އާމްދަނީގެ 55 ޕަސެންޓަކީ ޖީއެސްޓީގެ ގޮތުގައި ލިބުނު ފައިސާ އެވެ. އަދި އެހެނިހެން ޓެކްސްތައް ހިމަނައިގެން ޓެކްސްގެ ގޮތުގައި 158 މިލިއަން ރުފިޔާ ލިބިފައިވާއިރު، ބާކީ 48 މިލިއަން ރުފިޔާއަކީ ޓެކްސްގެ ގޮތުގައި ނުހިމެނޭ އާމްދަނީތައް ކަމަށް މީރާއިން ބުނެއެވެ. އޭގެ ތެރެއިން އެމެރިކާ ޑޮލަރުން ލިބުނީ 107 މިލިއަން ރުފިޔާއެވެ.\nމިދިޔަ އޭޕްރީލް މަހު 881.2 މިލިއަން ރުފިޔާ ލިބޭނެ ކަމަށް ފިނޭސް މިނިސްޓްރީ އިން އަންދާޒާކޮށްފައިވީ ނަމަވެސް މިދިޔަ އޭޕްރީލް މަހު ވެސް މީރާ މެދުވެރިކޮށް ލިބުނު އާމްދަނީ ވަނީ 50 އިންސައްތައަށް ދަށްވެފައެވެ. އެގޮތުން އޭޕްރީލް މަހު 527 މިލިއަން ރުފިޔާ ލިބިފައިވާއިރު މިދިޔަ މަހަކީ އާމްދަނީ އެންމެ ދަށަށް ވެއްޓުނު މަސް ކަން މީރާގެ ތަފާސް ހިސާބުތަކުން ދައްކައެވެ.\nއާމްދަނީ މިގޮތަށް ދާނަމަ އެންމެ ގޯސް ހާލަތުގެ ސިނާރިއޯ،5ގައި ދައުލަތަށް ލިބޭނެ ކަމަށް އަންދާޒާކުރާ 11 ބިލިއަން ރުފިޔާ ލިބޭނެ ކަމަކަށް ލަފައެއް ނުކުރެވެއެވެ.\nކޯވިޑް-19އާއި ގުޅިގެން ސަރުކާރުން ކޮންމެހެން ކުރަންޖެހޭ ހަރަދުތައް ކުރުމަށް މަރުކަޒީ ބޭންކު، އެމްއެމްއޭއިން ވަނީ 2.7 ބިލިއަން ރުފިޔާ ޕަބްލިކް ބޭންކް އެކައުންޓުން ސަރުކާރަށް އޯވަޑްރޯކޮށްފައެވެ. އެގޮތުން އޯވަޑްރޯގެ ގޮތުގައި މިހާތަނަށް ދޫކޮށްފައިވާ 2.7 ބިލިއަން ރުފިޔާގެ ތެރެއިން 828 މިލިއަން ރުފިޔާއަކީ މިއަހަރުގެ އޭޕްރީލް މަހުގެ 29ވަނަ ދުވަހުގެ ނިޔަލަށް ދޫކުރި ފައިސާ އެވެ.


Customs Commissioner Akah Abdulla Shareef - vNews.mv\nކަސްޓަމްސް ކޮމިޝަނަރަކަށް އަބްދުﷲ ޝަރީފް\nޝިފްޒާ މުޞްޠަފާ 23 June 2020, 14:47\nކޮމިޝަނަރ ޖެނެރަލް އޮފް ކަސްޓަމްސްގެ މަގާމަށް ޑެޕިއުޓީ ކޮމިޝަނަރ ކަމުގައި ހުންނެވި އަބްދުﷲ ޝަރީފް އައްޔަން ކުރައްވައިފިއެވެ.\nރައީސް އޮފީހުން ބުނީ ދިވެހިރާއްޖޭގެ ކަސްޓަމްސްގެ ގާނޫނުގެ6ވަނަ މާއްދާގެ (ށ) ގައިވާ ގޮތުގެ މަތިން، ކޮމިޝަނަރ ޖެނެރަލް އޮފް ކަސްޓަމްސްގެ މަގާމަށް ހުޅުމާލެ ފްލެޓް ނަންބަރު 04-1-38 އަބްދުﷲ ޝަރީފު، ރައީސުލްޖުމްހޫރިއްޔާ އައްޔަނު ކުރައްވާފައިވާ ކަމަށެވެ.\nއަބްދުﷲ ޝަރީފަށް ކޮމިޝަނަރ ޖެނެރަލް އޮފް ކަސްޓަމްސްކަމުގެ ލިޔުން ހަވާލު ކުރެއްވުމުގެ ރަސްމިއްޔާތު އޮތީ މިއަދު ހެނދުނު ރައީސުލްޖުމްހޫރިއްޔާގެ އޮފީހުގައެވެ. ކޮމިޝަނަރ ޖެނެރަލް އޮފް ކަސްޓަމްސް ކަމަށް އަބްދުﷲ ޝަރީފު އައްޔަން ކުރެއްވި ކަމުގެ ލިޔުން ހަވާލުކުރެއްވުމުގެ ކުރިން، ސުޕްރީމް ކޯޓުގެ ފަނޑިޔާރު އާއިޝާ ޝުޖޫން މުހައްމަދުގެ ކުރިފުޅުމަތީގައި، ކަސްޓަމްސް އޮފިސަރުންގެ ހުވައި، އަބްދުﷲ ޝަރީފު ކުރެއްވިއެވެ.\nރައީސް އޮފީހުން ބުނީ ކޮމިޝަނަރ ޖެނެރަލް އޮފް ކަސްޓަމްސްގެ މަގާމަށް އަބްދުﷲ ޝަރީފު، އައްޔަނު ކުރައްވާފައިވަނީ ސްޓޭޓް މިނިސްޓަރ ފެންވަރުގައި ކަމަށެވެ. ކޮމިޝަނަރ ޖެނެރަލް އޮފް ކަސްޓަމްސްކަމުގެ މަގާމާ ހަވާލުވެވަޑައިގަތުމުގެ ކުރިން އަބްދުﷲ ޝަރީފު ހުންނެވީ މޯލްޑިވްސް ކަސްޓަމްސް ސަރވިސްގެ ޑެޕިއުޓީ ކޮމިޝަނަރ ކަމުގެ މަގާމުގައެވެ.\nކޮމިޝަނަރ ޖެނެރަލް އޮފް ކަސްޓަމްސްގެ މަގާމު ހުސްވީ އެ މަގާމުގައި ހުންނެވި އަހުމަދު ނުއުމާން މިދިޔަ އަހަރުގެ އޭޕްރީލް މަހުގެ ކުރީކޮޅު އަވަހާރަވުމުންނެވެ. އޭގެ ފަހުން މިއަދާ ހަމައަށް އިސްވެ ކަސްޓަމްސް ބެލެހެއްޓެވީ ވެސް މިއަދު ކޮމިޝަނަރުގެ މަގާމަށް އައްޔަންކުރެވުނު އަބްދުﷲ ޝަރީފެވެ.\nރާއްޖެ މޯލްޑިވްސް ކަސްޓަމްސް ސިޔާސީ ރައީސް އިބްރާހިމް މުހައްމަދު ސޯލިހު


SunOnline: Ventilator mahsalai ge hekithah PG in haama kurumun ACC ge nuruhun\nވެންޓިލޭޓަރު މައްސަލައިގެ ހެކިތައް ޕީޖީއިން ހާމަ ކުރުމުން އޭސީސީގެ ނުރުހުން\nފާތިމަތު ސައީދު 21 Oct 2020, 16:02\nވެންޓިލޭޓަރު ގަތުމަށް ދުބާއީ ކުންފުންޏަކާ ހަވާލު ކުރި މައްސަލައިގެ ހެކިތައް ހާމަ ކުރުމުން އެންޓި ކޮރަޕްޝަން ކޮމިޝަނުގެ ނައިބު ރައީސް ފާތިމަތު އަނޫލާ ޕްރޮސެކިއުޓަ ޖެނެރަލަށް ފާޑު ވިދާޅުވެއްޖެ އެވެ.\nކޮވިޑް19ގައި ހާލުބޮޑުވާ މީހުންނަށް ފަރުވާ ދިނުމަށް އޯޑަރު ކުރި ވެންޓިލޭޓަރުތަކުގައި އޮޅުވާލުންތަކާއި މަކަރާ ހީލަތް ހެދި މައްސަލައިގައި އެންޓިކޮރަޕްޝަން ކޮމިޝަނާއި ފުލުހުން ހިންގި ތަހުގީގު ނިންމައި، ޕްރޮސެކިއުޓާ ޖެނެރަލް އޮފީސް (ޕީޖީ) ފޮނުވުމުން، އެ އޮފީހުން ވަނީ އެ މައްސަލައިގައި ހެކި ނެތުމުން ދައުވާ ނުކުރަން ނިންމާފަ އެވެ.\nމިނިވަން މުއައްސަސާތަކާބެހޭ ކޮމިޓީއިން މިއަދު ބޭއްވި ބައްދަލުވުމުގައި އަނޫލާ ވިދާޅުވީ މައްސަލަ ރިޖެކްޓް ކޮށްލި ނަމަވެސް އަދި އިތުރަށް ދިރާސާ ކުރަން ފޮނުވި ނަމަވެސް މައްސަލާގައި ހުރީ އެވެނި ހެއްކެއް ކަމަށް މިވެނި ހެއްކެއް ކަމަށް ބުނެ ޕަބްލިކްގައި އެވާހަކަ ދެއްކުމަކީ ގަބޫލު ކުރެވޭނެ ކަމެއް ނޫން ކަމަށެވެ.\nއޭގެ އިތުރުން މައްސަލާގައި ހެކި ނެތް ކަމަށް ބުނެ ދައްކާ ވާހަކައަށްވެސް އަނޫލާ ޖަވާބުދެއްވި އެވެ. ވިދާޅުވީ ހަމައެކަނި ފޯނު ކޯލެއް ކޮށްގެން ތުހުމަތުކޮށްފައި ނޯންނާނެ ކަމަށެވެ.\n"ޕީޖީ ތަކުރާރުކޮށް އެބަ ފާހަގަ ކުރައްވާ މިނިސްޓަރު ގުޅުއްވީމަ އަޅުގަނޑުމެން ދައުވާކުރަން ފޮނުވިއްޔޭ. އެހެނެއް ނުހުންނާނެ އަޅުގަނޑުމެންގެ ތުހުމަތުތައް ބިނާކޮށްފައެއް. ހަމައެކަނި ގުޅުއްވީމަ ދައުވާކުރަން ނޫނިއްޔާ ވަކި ސިންގަލް އަމަލަކަށް ނޫނޭ މުޅި މައްސަލަ ބިނާވެފައި އޮންނަނީކީ" އަނޫލާ ވިދާޅުވި އެވެ.\nއަނޫލާ ވިދާޅުވީ ވެންޓިލޭޓަރުތަކުގެ މައްސަލާގައި އެންމެ ބޮޑަށް ފާހަގަ ކުރެވޭ އެއް ކަމަކީ އެއްބަސްވުން ނުހަދާ ފައިސާ ދޫކުރި މައްސަލަ ކަމަށެވެ. އަދި މާލިއްޔަތު ގަވައިދުގެ ދަށުން ފުރިހަމަ ކުރަން ޖެހޭ އެތައް ކަމެއް ފުރިހަމަ ނުކުރާކަންވެސް ފާހަގަވާ ކަމަށް އަނޫލާ ވިދާޅުވި އެވެ.\nސޮއިކުރީ ބަންޑާރަ ނައިބު ލަފާދެއްވި އެއްބަސްވުމަކު ނޫން


ދޫނިދޫ ކައިރިން ހިނގި ލޯންޗު އެކްސިޑެންޓެއްގައި ޓޫރިސްޓަކު މަރުވެއްޖެ - MV Times\nދޫނިދޫ ކައިރިން ހިނގި ލޯންޗު އެކްސިޑެންޓެއްގައި ޓޫރިސްޓަކު މަރުވެއްޖެ\n0 December 3rd, 2012 - 1:47 AM\nބާރު ސްޕީޑުގައި ދުއްވާފައި ދިޔަ2ލޯންޗު ޖެހި ނުރައްކާތެރި އެކްސިޑެންޓެއް ހިނގައި ޓޫރިސްޓަކު މަރުވެއްޖެ ކަމަށް ފުލުހުން ބުނެފި އެވެ.\nމިރޭ 20:25 ހާއިރު ހުޅުލެއިން ފުރައިގެން ބަނޑޮހަށް ދަތުކުރި ބަނޑޮސް އޯކިޑް-13 ނަމްބަރު ލޯންޗާއި ހުޅުމާލެއިން ފުރައިގެން މާލެއަށް ދަތުރު ކުރި އެމް.ޓީ.ސީ.ސީ ހުޅުމާލެ އެކްސްޕްރެސް ލޯންޗެއް ކ.ދޫނިދޫ ކައިރިން ޖެހި ހިނގި މި އެކްސިޑެންޓުގައި މަރުވެފައިވަނީ ބަނޑޮސް ލޯންޗުން ދަތުރުކުރި ފިންލޭންޑުގެ ޓޫރިސްޓެއްކަމަށް ފުލުހުން ބުނެ އެވެ.\nމީގެއިތުރުން2ލޯންޗުން ދަތުރު ކުރި ފަސިންޖަރުންނަށް ބޮޑެތި އަނިޔާތަކެއްވަނީ ލިބިފަ އެވެ.\nމަރުވި ފަސިންޖަރަކީ ބަނޑޮހަށް ދަތުރުކުރި ލޯންޗުގައި ހުރި ފިންލޭންޑުގެ މީހެއްކަމަށާއި މީނާ ވަނީ އެކްސިޑެންޓު ހިނގި ވަގުތު މޫދަށް ވެއްޓިފައި ކަމަށް ފުލުހުން ބުނެ އެވެ.\nމި އެކްސިޑެންޓުގައި ހުޅުމާލެ އެކްސްޕްރެސް ލޯންޗުން ދަތުރުކުރި ފަސިންޖަރުންގެ ތެރެއިން4އަންހެނަކާއި4ފިރިހެނަކަށް އެކިވަރުގެ އަނިޔާތައް ވަނީ ލިބިފައެވެ. މީގެއތެރެއިން 29 އަހަރުގެ އަންހެނެއްގެ ނިއްކުރިމަތިން ބޮޑު ތަނެއް ފަޅާއިގެންގޮސްފައިވާކަމަށާއި ހަމަ އެލޯންޗުން ދަތުރުކުރި ފިރިހެނެއްގެ މޫނަށް ބޮޑެތިއަނިޔާތަކެއް ލިބިފައިވާކަމަށް އޭ.ޑީ.ކޭ ހޮސްޕިޓަލުން އެމީހުން ބެއްލެވި ޑޮކްޓަރު ފުލުހުންނަށް މަޢުލޫމާތުދީފައިވެ އެވެ. މީގެއިތުރުން ހޮސްޕިޓަލަށް ގެންދެވުނު އެހެން މީހުންނަށްވެސް އެކިވަރުގެ އަނިޔާތައް ލިބިފައިވާކަމަށް އޭ.ޑީ.ކޭ ހޮސްޕިޓަލުން އެމީހުން ބެއްލެވި ޑޮކްޓަރު ފުލުހުންނަށް މަޢުލޫމާތުދީފައިވެ އެވެ.\nމި އެކްސިޑެންޓުގައި ހުޅުލެއިން ފުރައިގެން ބަނޑޮހަށް ދަތުރުކުރި އޯކިޑް-13 ލޯންޗުން ދަތުރުކުރި5ފަސިންޖަރުންގެ ތެރެއިން އެކަކު މޫދަށް ވެއްޓިފައިވާއިރު ދެން ތިބި މީހުންނަށް އެކިވަރުގެ އަނިޔާތައް ވަނީ ލިބިފަ އެވެ.\nހުޅުމާލެ އެކްސްޕްރެސް ލޯންޗުގައި ދަތުރުކޮށްފައިވަނީ3ފަޅުވެރިންނާ އެކު 19 ފަސިންޖަރުން ކަމަށާއި އޯކިޑް-13 ލޯންޗުން ދަތުރުކުރީ3ފަޅުވެރިންނާ އެކު5ފަސިންޖަރުންކަމަށް ދެ ލޯންޗުގެ ކެޕްޓަނުންނާއި ހަވާލާދީ ފުލުހުން ބުނެ އެވެ.


Lavakiyuntheriyaa Chris Brown ah rape ge thuhumathu\nކްރިސް ބްރައުންއަަށް ރޭޕްގެ ތުހުމަތު\nކްރިސް ބްރައުން އަކީ ހޮލީވުޑްގެ ރެޕް ލަވަކިޔުންތެރިޔެއް--\nހޮލީވުޑްގެ ލަވަކިޔުންތެރިޔާ ކްރިސް ބްރައުންއަށް ރޭޕްގެ ތުހުމަތު ކޮށްފި އެވެ.\nރިޕޯޓުތައް ބުނާ ގޮތުގައި ކްރިސް ބްރައުން ހައްޔަރު ކޮށްފައިވަނީ ރޭޕް އާއި ޑްރަގްގެ ތުހުމަތުގަ އެވެ. ކްރިސް ހައްޔަރު ކުރީ ފްރާންސްގެ ވެރިރަށް ޕެރިހުންނެވެ. ކްރިސް އާއެކު އޭނާގެ ބޮޑީގާޑެއް ވެސް ހައްޔަރު ކުރި އެވެ. އޭނާ އަށް ކުރި ތުހުމަތު ތަކާއެކު ފްރާންސްގެ ފުލުހުން މިހާރު އަންނަނީ އެ މައްސަލަ ބަލަމުންނެވެ.\n"އީ.އެންޓަޓެއިންމަންޓް" އިން ރިޕޯޓު ކުރި ގޮތުގައި ރޭޕް ކުރި ކަމަށް ތުހުމަތު ކުރާ 24 އަހަރުގެ އަންހެން މީހާ ފުލުހުންނަށް މައްސަލަަ ހުށަހެޅިއިރު ބުނެފައިވަނީ އެ އަމަލު ހިންގީ ހޮޓަލެއްގެ ކޮޓަރީގައި ކަމަށެވެ. މައްސަލަ ހުށަހެޅި އަންހެން މީހާ ބުނި ގޮތުގައި، ޖަނަވަރީ 15 އާއި 16 ވަނަ ދުވަހު އޭނާގެ ރައްޓެހިންނާއެކު ކްރިސް އާ ބައްދަލު ކުރީ ކްލަބަކުން ކަމަށެވެ.\nކްރިސް އަކީ މީގެ ކުރިންވެސް އެކިކަހަލަ މައްސަލަތަކުގައި ހައްޔަރު ކޮށްފައިވާ މީހެކެވެ. މަޝްހޫރު ލަވަކިޔުންތެރިޔާ ރިއާނާ އަށް ޖިސްމާނީ އަނިޔާ ކުރުމުގެ ތުހުމަތުގައި މީގެ ދިހަ ވަރަކަށް އަހަރު ކުރިން އޭނާ ހައްޔަރު ކުރި އެވެ. އަދި އޭގެ ފަހުން 2016 ވަނަ އަހަރު ބަޑި އަކުން އަންހެނަކަށް ބިރު ދެއްކި ކަމަށްވެސް ރިޕޯޓު ކުރި އެވެ.\nރޭޕްގެ ތުހުމަތާއެކު ކްރިސް ހަައްޔަރުކޮށް މައްސަލަަ ބެލުމަށްފަހު މިހާރު ވަނީ ދޫކޮށްލާފަ އެވެ. ފުލުހުން އޭނާ ދޫކޮށްލުމުން ސޯޝަލް މީޑިއާ މެދުވެރިކޮށް އޭނާ ބުނެފައިވަނީ އެ ތުހުމަތުތަކަކީ ކަނޑައެޅިގެން ދޮގު ތުހުމަތު ތަކެއް ކަމަށެވެ.


ޕާކިސްތާނުގައި ފްލައިޓް ވެއްޓުމާ ގުޅިގެން މިނިސްޓަރު ޝާހިދު ތައުޒިޔާ ފޮނުއްވައިފި – Haftha\nThu, 28 May, 2020, 11:45 am\nފޮރިން މިނިސްޓަރު އަބްދުﷲ ޝާހިދު --- ފޮޓޯ/ އަވަސް\nޕާކިސްތާނުގައި ފްލައިޓް ވެއްޓުމާ ގުޅިގެން މިނިސްޓަރު ޝާހިދު ތައުޒިޔާ ފޮނުއްވައިފި\nޕާކިސްތާނުގެ ގައުމީ އެއާލައިން، ޕާކިސްތާން އިންޓަނޭޝަނަލް އެއާލައިންސް (ޕީއައިއޭ)ގެ ފްލައިޓެއް ކަރާޗީއަށް ވެއްޓި، އެއިން ދަތުރުކުރި އެންމެން މަރުވުމާ ގުޅިގެން ފޮރިން މިނިސްޓަރު އަބްދުﷲ ޝާހިދު، ޕާކިސްތާނުގެ ފޮރިން މިނިސްޓަރު މަހުމޫދު ޝާހް މަހްމޫދު ގުުރޭޝީއަށް ތައުޒިޔާގެ މެސެޖެއް ފޮނުއްވައިފިއެވެ.\nމިނިސްޓަރު ޝާހިދު ފޮނުއްވި މެސެޖްގައި ވިދާޅުވީ ފްލައިޓް ވެއްޓުނު ހަބަރު އެއްސެވީ ފުން ހިތާމަޔާއެކުގައި ކަމަށާއި ހިތާމައިގެ މިދަނޑިވަޅުގައި ޕާކިސްތާނު ސަރުކާރާއި ރައްޔިތުންނަށް ދިވެހި ސަރުކާރާ ރައްޔިތުންގެ ނަމުގައި ތައުޒިޔާ ދަންނަވާ ކަމަށެވެ. އަދި މަރުވި މީހުންގެ އާއިލާތަކަށް ތައުޒިޔާ ރައްދު ކޮށްދެއްވުމަށް ވެސް އެދިވަޑައިގަތެވެ.\nލާހޯރުން ކަރާޗީއަށް ދަތުރުކުރަމުންދިޔަ އެއާބަސް އޭ320 މަރުކާގެ އެ ފްލައިޓު އިއްޔެ ވެއްޓުނުއިރު އޭގައި 99 ފަސިންޖަރުންނާއި އަށް ކުރޫ މެންބަރުން ތިބި ކަމަށްވެއެވެ. އެ ފްލައިޓު ވެއްޓުނީ ކަރާޗީގެ މައި އެއާޕޯޓް، ޖިނާހް އިންޓަނޭޝަނަލް އެއާޕޯޓަށް ޖައްސަން ދަނިކޮށް، ކައިރީގައި އޮންނަ މީހުން ދިރިއުޅޭ ސަރަހައްދަކަށެވެ.\nކަރާޗީގެ މޭޔަރު ވަސީމް އަހްތަރާ ހަވާލާދީ ބައެއް މީޑިއާތަކުން ބުނެފައިވަނީ، ފްލައިޓުން ދަަތުރުކުރި އެންމެން މަރުވެފައިވާ ކަމަށެވެ. ނަމަވެސް އެ ހާދިސާގައި ބައެއް މީހުން ސަލާމަތްވެފައިވާ ކަމަށް ވެސް ޕާކިސްތާނުގެ އޭވިއޭޝަން އޮފިޝަލުންނާ ހަވާލާދީ ބައެއް ނޫސްތަކުގައި ރިޕޯޓްކޮށްފައިވެއެވެ.\nއެއާޕޯޓުގެ މަސްދަރަކާ ހަވާލާދީ ސީބީއެސް ނިއުސްގައި ބުނެފައިވާ ގޮތުން، ފްލައިޓުގެ އެއް އިންޖީނު ފެއިލްވެފައިވާކަން ކޮންޓްރޯލް ޓަވަރަށް ޕައިލެޓް އެންގިއެވެ. އަދި ފްލައިޓު ޖައްސަން އެއާޕޯޓުގެ ދެ ރަންވޭ ވެސް ކްލިއާ ކަމަށް ޓަވަރުން ޕައިލެޓަށް އެންގި ކަމަށާއި ނަމަވެސް އެއަށްފަހު ކުރޫއިންނާއި އެއާ ޓްރެފިކް ކޮންޓްރޯލާ މުވާސަލާތީ ގުޅުން ކެނޑުނު ކަމަށް އެ ނޫހުގައި ބުނެފައި ވެއެވެ.


Palestine6kudhinge mamma eh ge gayah badi jahai shaheedhu kollaifi - vNews.mv\nފަލަސްތީނުގެ6ކުދިންގެ މަންމައެއްގެ ގަޔަށް ބަޑިޖަހައި ޝަހީދުކޮށްލައިފި\nސައިފް އަޒްހަރު 10 April 2022, 17:25\nއެއީ، ފިރި މަރުވެފައިވާ ހުވަފަތް އަންހެނެއްވެސްމެ\nފަލަސްތީނުގެ ބައިތުލަހުމްގައި އިސްރާއީލުގެ އުދުވާނީ ބާރުތަކުން ބަޑިޖަހައި ފަލަސްތީނުގެ އަންހެނަކު ޝަހީދު ކޮށްލައިފިއެވެ.\nފަލަސްތީނު ސަރުކާރުގެ ހެލްތު މިނިސްޓްރީން ބުނެފައިވަނީ، އިސްރާއީލު ސިފައިން ބަޑިޖެހުމުގެ ސަބަބުން ޝަހީދުވެފައިވަނީ އުމުރުން 47 އަހަރުގެ އަންހެނެއް ކަމަށެވެ.\nއެ އަންހެން މީހާގެ ގަޔަށް އިސްރާއީލު ސިފައިން ބަޑިޖަހާފައިވަނީ ބައިތުލަހުމްގެ ޗެކްޕޮއިންޓެއްގެ ކައިރިން މަގުމަތިން ހިނގާފައި ދަނިކޮށް ކަމަށާއި، އޭނާ ޝަހީދުވީ ލިބުނު ޒަޚަމްތަކަށް ފަރުވާނުދެވި ގިނައިރުވެ، ހަށިގަނޑުން ގިނަ އަދަދެއްގެ ލޭ ބޭރުވެގެން ކަމަށް ފަލަސްތީނުން ބުނެއެވެ.\nއެ އަންހެންމީހާގެ ގަޔަށް ބަޑިޖައި އޭނާ ޒަޚަމްވެގެން ބިންމައްޗަށް ވެއްޓިފައިއޮއްވައި، އިސްރާއީލުގެ ލާއިންސާނީ ސިފައިން އޭނާގެ ހަށިގަނޑު ބަލައިފާސްކުރާ މަންޒަރު ފެންނަ ވީޑިއޯއެއް ސޯޝަލް މީޑިއާގައި އާންމުވެފައި ވެއެވެ.\nމިއުދުވާނުގައި ޝަހީދުވެފައިވަނީ، ފިރިމަރުވެފައިވާ އަދި6ކުދިންގެ މަންމައެއް ކަމަށް ފަލަސްތީނުގެ މީޑިއާއިން ބުނެއެވެ.\nއިސްރާއީލުގެ އުދުވާނީ ސިފައިން ގެންދަނީ ހިފާފައިވާ ހުޅަނގު އައްސޭރީގެ އެކި ރަށްތަކަށް ރޭގަނޑު ދަންވަރާއި ދުވާލުގެ ވަގުތުތަކުގައިވެސް އަރައިގަނެ، އިސްރާއީލުގެ ތެލްއަވީވަށް މީގެ ތިންދުވަސްކުރިން ބަޑީގެ ހަމަލާދިން މީހަކު ހޯދުމަށް އަތްފުނާ އަޅަމުންނެވެ.\nތެލްއަވީވަށް ހަމަލާދިނީ ޖެނީންއަށް ނިސްބަތްވާ މީހެއްކަމަށް ވެއެވެ. އެ ހަމަލާގައި އިސްރާއީލުގެ3މީހުން މަރުވެ، އެތައްބަޔަކު ޒަޚަމްވިއެވެ.\nއެހެންވެ، އިސްރާއީލުގެ އުދުވާނީ ސިފައިން ފަލަސްތީނުގައި ހިންގާ އަސްކަރީ އޮޕަރޭޝަން ބޮޑަށް އަމާޒުކޮށްފައިވަނީވެސް ޖެނީނަށެވެ. ޖެނީންގައި އިއްޔެވަނީ ފަލަސްތީނު މީހެއްގެ ގަޔަށް ބަޑިޖަހައި ޝަހީދުކޮށްލާފައެވެ.\nޖެނީނާއި، ޣަރީހާއާއި އަދި ތުލްކަރަމްގައި އިސްރާއީލު ސިފައިންނާއި ފަލަސްތީނު މީހުންނާ ދެމެދު މިއަދު ހިނގި ކުރިމަތިލުންތަކުގައި ފަލަސްތީނުގެ 10 މީހުން ޒަޚަމްވެފައި ވެއެވެ.\nއިސްރާއީލު ސިފައިން ހަމަލާދިނުމުގެ ސަބަބުން އިއްޔެ ފަލަސްތީނުގެ 13 މީހުން ޒަޚަމްވި ކަމަށް ފަލަސްތީނުގެ ހެލްތު މިނިސްޓްރީން ބުނެފައި ވެއެވެ.\nފަލަސްތީނުގެ އަސީރުންގެ ކަންތައް ބަލަހައްޓާ ކްލަބުން ބުނެފައިވަނީ، އިއްޔެއާއި މިއަދު ފަލަސްތީނުގެ 24 މީހުން ހައްޔަރުކޮށްފައިވާ ކަމަށެވެ.\nހުޅަނގު އައްސޭރީގައި އިސްރާއީލުން މިހާރު ހިންގަމުންގެންދާ އޮޕަރޭޝަނާ ގުޅޭގޮތުން އިސްރާއީލުގެ ބޮޑުވަޒީރު ނަފްޓަލީ ދައްކާފައިވާ ވާހަކަތަކީ، ފަލަސްތީނު ރައްޔިތުން މެރުމަށް އިސްރާއީލު ސިފައިންނަށް ދިން ހުއްދައެއް ކަމަށް ފަލަސްތީނު ސަރުކާރުގެ ޚާރިޖިއްޔާއިން ބުނެފައި ވެއެވެ.\nއިސްރާއީލު ފަލަސްތީން ދުނިޔެ